id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
07c4696e-7846-4a0b-bfcd-246283d04f79 | សត្វទា និងក្ងាន ដែលនៅសេសសល់ ក្នុងកសិដ្ឋាន ផ្ទុះជំងឺផ្ដាសាយបក្សី គឺត្រូវយកកម្ទេចចោល | ភ្នំពេញ ៖ រដ្ឋមន្រ្តីក្រសួងកសិកម្ម បានចេញសេក្តីប្រកាស កំណត់តំបន់ផ្ទុះជំងឺផ្ដាសាយបក្សី ( H5N1 ) ដោយបានហាមការលក់ ទិញដូរ ការឆ្លងកាត់ដឹកជញ្ជូន នៅក្នុងតំបន់ដែលកំណត់ថា ផ្ទុះជំងឺ ក្នុងរង្វង់៣គីឡូម៉ែត្រ ដូច្នេះ សត្វទា និងក្ងាន ដែលនៅសេសសល់ក្នុងកសិដ្ឋាន ស្ថិតក្នុងស្រុកឯកភ្នំ ខេត្ដបាត់ដំបង គឺត្រូវយកទៅកម្ទេចចោលតែម្តង មិនមានយកទៅលក់នៅខាងក្រៅនោះទេ ដូច្នេះសូមប្រជាពលរដ្ឋកុំមានការព្រួយបារម្ភ ពីការបរិភាគសាច់មាន់ សាច់ទា សាច់ក្ងាន ។ ក្រសួងកសិកម្ម បានអំពាវនាវប្រជាពលរដ្ឋ បន្តការបរិភោគសាច់មាន់ជាធម្មតា ដោយកុំមានការព្រួយបារម្ភឡើយ ខណៈដែលក្រសួងកសិកម្ម បានចាត់វិធានការយ៉ាងហ្មត់ចត់ជាទីបំផុត ដើម្បីការពារការរីករាលដាល នៃជំងឺគ្រុនផ្តាសាយបក្សី (H5N1) ។ លោក តាន់ ផាន់ណារ៉ា អគ្គនាយក នៃអគ្គនាយកដ្ឋានសុខភាពសត្វ និងផលិតកម្មសត្វ បានអំពាវនាវដល់ប្រជាពលរដ្ឋ កុំបារម្ភទៅនឹងរឿងដែលបានផ្ទុះជំងឺគ្រុនផ្តាសាយបក្សី(H5N1) នៅស្រុកឯកភ្នំ ខេត្តបាត់ដំបងថ្មីៗនេះ ។ លោកបន្តថា ក្រុមការងារបានចាត់វិធានការ យ៉ាងហ្មត់ចត់ ដើម្បីធានាសុវត្ថិភាពអ្នកបរិភោគ។ លោកបន្តថា សត្វមាន់ ដែលងាប់ជាង១៨០០ក្បាល គឺមាន់តូចៗណាស់ គឺមិនអាចយកទៅលក់បានទេ ចំណែកម្ចាស់កសិដ្ឋានវិញក៏បានយល់ពី ការងារនេះច្បាស់ ហើយបានយកមាន់ងាប់ទាំងអស់នោះទៅកប់ និងដុតកម្ទេចចោលត្រឹមត្រូវណាស់ សូមកុំបារម្ភ ។ លោកបានបន្ថែមថា រដ្ឋមន្រ្តីក្រសួងកសិកម្មបានចេញសេចក្តីប្រកាស កំណត់តំបន់ផ្ទុះជំងឺ ដោយហាមការលក់ ទិញដូរ ការឆ្លងកាត់ដឹកជញ្ជូន នៅក្នុងតំបន់ដែលកំណត់ថាផ្ទុះជំងឺ ក្នុងរង្វង់៣គីឡូម៉ែត្រ ដូច្នេះការតាមដានគឺបានល្អ ដោយមន្ត្រីជំនាញ មិនមានអ្វីដែលគួរបារម្ភឡើយ ។ សត្វទា និងក្ងានដែលនៅសេសសល់ក្នុងកសិដ្ឋាននោះ គឺត្រូវយកកម្ទេចចោលតែម្តង មិនមានយកទៅលក់នៅខាងក្រៅនោះទេ ដូច្នេះសូមប្រជាពលរដ្ឋកុំមានការព្រួយបារម្ភ ពីការបរិភាគសាច់មាន់ សាច់ទា សាច់ក្ងាន ព្រោះយើងនឹងចាត់វិធានការនៅថ្ងៃនេះ ដោយសារតែឥឡូវប្រកាសបានចេញមកហើយ ហើយព្រឹកមិញយើងបាន រៀបចំកម្លាំងរួចជាស្រេចរង់ចាំតែប្រកាសនេះទេ ។ គូសបញ្ជាក់ផងដែរថា កសិដ្ឋានដែលមាន មាន់និងទា ងាប់និងឈឺដោយជំងឺគ្រុនផ្តាសាយបក្សី(H5N1)នោះ មានទីតាំងនៅ ភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង ដោយមានមាន់ងាប់ចំនួនជាង ១៨០០ក្បាល ចាប់ពីថ្ងៃទី៣១ធ្នូ ដល់ថ្ងៃទី៥ មករា គឺងាប់ទាំងអស់តែម្តង ៕ | 2021-01-13T01:04:00+07:00 | dap-news.com | https://dap-news.com/national/2021/01/12/111370/ |
875d6d49-ec66-4068-af39-61e1d7990419 | អភិបាលខេត្តត្បូងឃ្មុំ ជំរុញសិស្សានុសិស្សត្រូវខិតខំរៀនសូត្រ គោរពច្បាប់ រក្សាអនាម័យ ជាសឆ្ងាយពីជំងឺកូវីដ១៩ ពិសេសគ្រឿងញៀន | លោកបណ្ឌិត ជាម ច័ន្ទសោភ័ណ លើកឡើងថា ជាទំពាំងស្នងឫស្សីដែលមានគុណភាពពោរពេញដោយចំនេះដឹងនោះ សិស្សានុសិស្សទាំងអស់ត្រូវយកចិត្តទុកដាក់បន្តខិតខំរៀនសូត្រក្រេបយកចំនេះដឹងពីលោកគ្រូ អ្នកគ្រូ ឲ្យបានគ្រប់ៗគ្នា ដើម្បីខ្លួនឯង គ្រួសារ និងសង្គមជាតិទាំងមូល។ លោកបណ្ឌិត ជាម ច័ន្ទសោភ័ណ អភិបាលខេត្តត្បូងឃ្មុំ លើកឡើងបែបនេះ ក្នុងឱកាសអញ្ជើញជាអធិបតីភាព បើកបវេសនកាលឆ្នាំសិក្សាថ្មី២០២០-២០២១ នាថ្ងៃទី១២ ខែមករា ឆ្នាំ២០២១ នៅអនុវិទ្យាល័យ ហ៊ុនសែន ទួលសុភី ស្ថិតក្នុងឃុំទួលសុភី ស្រុកអូររាំងឪ ខេត្តត្បូងឃ្មុំ។ លោកបណ្ឌិត ជាម ច័ន្ទសោភ័ណ បានលើកឡើងបញ្ជាក់ថា យុវជនសម័យសន្តិភាពគឺមានឱកាសគ្រប់បែបយ៉ាង ក្នុងការ សិក្សារៀនសូត្រ និងជ្រើសរើសជំនាញដែលខ្លួនពេញចិត្ត។ ជាមួយនឹងឱកាសដ៏ល្អនេះសូមប្អូនៗ ក្មួយៗ ខិតខំរៀនសូត្រឲ្យបានខ្លាំងក្លាធ្វើយ៉ាងណាឲ្យក្លាយខ្លួន ជាអ្នកស្នងដឹកនាំប្រទេសជាតិពោរពេញដោយសមត្ថភាព មានទាំងចំណេះដឹង និងចំណេះធ្វើ បន្តអភិវឌ្ឍប្រទេសជាតិឲ្យកាន់រីកចម្រើនទ្វេឡើងថែមទៀត ក្រោមដំបូលសុខសន្តិភាព ដែលសម្តេចតេជោ ហ៊ុន សែន ខិតខំពុះពារយកមកបាន។ លោកបណ្ឌិតអភិបាលខេត្ត បានណែនាំឲ្យសំអាតបរិស្ថានឲ្យបានស្អាត គោរពច្បាប់ក្នុងសាលា ច្បាប់ចរាចរណ៍ ចៀសឲ្យឆ្ងាយពីគ្រឿងញៀន និងជាពិសេសត្រូវរួមគ្នាទប់ស្កាត់ឲ្យបានដាច់ខាតនូវការរីករាលដាលជំងឺកូវីដ១៩ ដែលកំពុងធ្វើឲ្យប៉ះពាល់ដល់បងប្អូនប្រជាពលរដ្ឋ និងសង្គមជាតិទាំងមូល ។ ជុំវិញបញ្ហាជំងឺកូវីដ១៩នេះ រាជរដ្ឋាភិបាលបានខិតខំយ៉ាងខ្លាំងក្នុងការចាត់វិធានការបង្ការនិងទប់ស្កាត់ ក្នុងនោះបានចំណាយថវិការរាប់សិបលានដុល្លារឧបត្ថម្ភដល់ប្រជាពលរដ្ឋក្រីក្រ និងងាយរងគ្រោះជាបន្តបន្ទាប់ផងដែរ៕ | 2021-01-12T23:31:00+07:00 | freshnewsasia.com | https://m.freshnewsasia.com/index.php/en/localnews/183482-2021-01-12-09-31-17.html |
9601010c-0ebb-483e-9b45-7645654ee2b0 | ក្រសួងកសិកម្ម ប្រកាសដាក់ភូមិមួយនៃស្រុកឯកភ្នំ ខេត្តបាត់ដំបង ជាតំបន់ផ្ទុះជំងឺផ្កាសាយបក្សី ក្រោយសត្វមាន់កសិករងាប់ជាបន្តបន្ទាប់ | ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១២ ខែមករា ឆ្នាំ២០២១នេះ បានចេញប្រកាស ស្ដីពី ការកំណត់តំបន់ជំងឺផ្កាសាយបក្សី ក្រោយផ្ទុះជំងឺនេះ ក្នុងភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង។ * បំផ្លាញចោលចំពោះបក្សីគ្រប់ប្រភេទ ក្នុងតំបន់ផ្ទុះជំងឺ ទៅតាមវិធានបច្ចេកទេសបសុពេទ្យ * ផ្អាកជាបណ្តោះអាសន្នលើការទិញ ការលក់ និងការដឹកជញ្ជូនបក្សីគ្រប់ប្រភេទចូល ចេញ ឬឆ្លងកាត់ ក្នុងរង្វង់កាំប្រវែង៣គីឡូម៉ែត្រ ពីចំណុចផ្ចិតនៃតំបន់ផ្ទុះជំងឺ និងដាក់តំបន់នេះជាតំបន់ត្រួតពិនិត្យ និងតាមដាន * សិក្សាស្រាវជ្រាវប្រភពជំងឺផ្តាសាយបក្សី ក្នុងរយៈពេល៣០ថ្ងៃ និងត្រួតពិនិត្យឃ្លាំមើលចលនាបក្សី ជាប្រចាំក្នុងរង្វង់ដែលមានកាំប្រវែង១០គីឡូម៉ែត្រ ៕ | 2021-01-12T21:56:00+07:00 | freshnewsasia.com | https://m.freshnewsasia.com/index.php/en/localnews/183459-2021-01-12-07-56-46.html |
f748b627-d0cc-488f-b003-47fab1dadccc | ក្រសួងកសិកម្ម ដាក់ភូមិព្រែកតាច្រែង ជាតំបន់ផ្ទុះចម្លងជំងឺផ្តាសាយបក្សី | ភ្នំពេញៈ ក្រសួងកសិកម្ម រុក្ខាប្រមាញ់ និងនេសាទ បានសម្រេចដាក់ភូមិព្រែកតាច្រែង ឃុំព្រែកនរិន្ទស្រុកឯកភ្នំ នៃខេត្តបាត់ដំបង ដែលមានសត្វមាន់ងាប់ជាង ១ពាន់ក្បាល ជាតំបន់ដែលមានការផ្ទុះជម្ងឺឆ្លងផ្តាសាយបក្សី និងបញ្ជាការសម្លាប់ចោលចំពោះបក្សីគ្រប់ប្រភេទក្នុងតំបន់ផ្ទុះជំងឺតាមវិធានបច្ចេក ទេសបសុពេទ្យ។ ក្រសួងកិសកម្ម រុក្ខាប្រមាញ់ និងនេសាទ នៅថ្ងៃទី១២ ខែមករា ឆ្នាំ២០២១ នេះ បានចេញប្រកាសស្តីពីការកំណត់តំបន់ជំងឺគ្រុនផ្តាសាយបក្សី ដែលស្ថិតនៅភូមិព្រែកតាច្រែង ឃុំព្រែកនរិន្ទស្រុកឯកភ្នំ នៃខេត្តបាត់ដំបង។ ការកំណត់តំបន់ជំងឺគ្រុនផ្តាសាយបក្សីនេះ បានធ្វើឡើងបន្ទាប់ពីមានសត្វមាន់ងាប់ជាបន្តបន្ទាប់ជាង ១ពាន់ក្បាល នៅក្នុងកសិដ្ឋានចិញ្ចឹមមាន់មួយកន្លែងស្ថិតនៅភូមិព្រែកតាច្រែង ឃុំព្រែកនរិន្ទស្រុកឯកភ្នំ នៃខេត្តបាត់ដំបង កាលពីថ្ងៃទី៥ ដល់ថ្ងៃទី៧ ខែមករា ឆ្នាំ២០២១។ ប្រកាសរបស់ក្រសួងកិសកម្ម រុក្ខាប្រមាញ់ និងនេសាទ បានបន្តថា អគ្គនាយកដ្ឋានសុខភាពសត្វ និងផលិតកម្មសត្វ ត្រូវចាត់វិធានការបសុព្យាបាលនៅតំបន់ផ្ទុះជំងឺផ្តាសាយបក្សី និងអនុលោមតាមមាត្រា១៤ នៃច្បាប់ស្តីពីសុខភាពសត្វ និងផលិតកម្មសត្វ ដូចជាៈ បំផ្លាញចោលចំពោះបក្សីគ្រប់ប្រភេទក្នុងតំបន់ផ្ទុះជំងឺទៅតាមវិធានបច្ចេកទេសបសុពេទ្យ។ ផ្អាកជាបណ្តោះអាសន្នលើការទិញ ការលក់ និងការដឹកជញ្ជូនបក្សីគ្រប់ប្រភេទចូល ចេញ ឬឆ្លងកាត់ក្នុង រង្វង់កាំប្រវែង ៣( បី) គីឡូម៉ែត្រ ពីចំណុចផ្ចិតនៃតំបន់ផ្ទុះជំងឺ និងដាក់តំបន់នេះជាតំបន់ត្រួតពិនិត្យ និងតាមដាន សិក្សាស្រាវជ្រាវប្រភពជំងឺផ្តាសាយបក្សីក្នុងរយៈពេល៣០(សាមសិប )ថ្ងៃ និងត្រួតពិនិត្យឃ្លាំមើលចលនាបក្សីជាប្រចាំក្នុងរង្វង់ដែលមានកាំប្រវែង ១០ គីឡូម៉ែត្រ ពីចំណុចផ្ចិតនៃតំបន់ផ្ទុះជំងឺ។ ប្រភពដដែលបានបន្តថា ការចិញ្ចឹម ទិញ លក់ និងដឹកជញ្ជូនបក្សីគ្រប់ប្រភេទនៅក្នុងតំបន់ផ្ទុះជំងឺផ្តាសាយបក្សីត្រូវផ្អាកជាបណ្តោះអាសន្ន។ ការអនុញ្ញាតចិញ្ចឹម ទិញ លក់ និងដឹកជញ្ជូនបក្សីឡើងវិញ និងការរំសាយតំបន់ ជំងឺផ្តាសាយបក្សី ត្រូវកំណត់ដោយប្រកាសជាថ្មី។ ជនណាប្រព្រឹត្តល្មើស ត្រូវផ្តន្ទាទោសតាមច្បាប់ស្តីពីសុខភាពសត្វ និងផលិតកម្មសត្វ៕ | 2021-01-12T20:10:13+07:00 | cen.com.kh | https://cen.com.kh/archives/284485.html |
390dc2c0-1923-41ab-b639-65c50ec15f58 | អភិបាលខេត្តកំពង់ធំ អំពាវនាវសិស្សទាំងអស់សូមរក្សាគម្លាតសុវត្ថិភាព និងរក្សាអនាម័យឱ្យបានជាប់ជានិច្ច ចៀសវាងនូវការឆ្លងជំងឺកូវីដ១៩ នៅគ្រប់ទីកន្លែង | ថ្ងៃបើកបវេសនកាលឆ្នាំសិក្សាថ្មីឆ្នាំ២០២១ នៅវិទ្យាល័យ ហ៊ុន សែន បល្ល័ង្ក ស្ថិតនៅក្នុងក្រុងស្ទឹងសែន នាព្រឹកថ្ងៃទី១១ ខែមករា ឆ្នាំ២០២១ លោក សុខ លូ អភិបាលខេត្តកំពង់ធំ បានអំពាវនាវសិស្សានុសិស្សទាំងអស់ សូមរក្សាគម្លាតសុវត្ថិភាព និងរក្សាអនាម័យឱ្យបានជាប់ជានិច្ច ដើម្បីចៀសវាងនូវការឆ្លងជំងឺកូវីដ១៩ នៅគ្រប់ទីកន្លែង ដែលធ្វើឲ្យប៉ះពាល់ការសិក្សា និងសេដ្ឋកិច្ចជាតិទាំងមូល។ ជាមួយគ្នានេះ លោក សុខ លូ បានអានសារលិខិតសម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ថ្លែងក្នុងឱកាសបើកបវេសនកាលឆ្នាំសិក្សា២០២០-២០២១ ព្រមទាំងមានប្រសាសន៍បន្ថែមទៀតថា ក្មួយៗសម័យនេះ ពិតជាមានភ័ព្វសំណាងណាស់ ដែលបានរស់នៅក្រោមម្លប់សន្តិភាពដែលមានសម្ដេចតេជោ ហ៊ុន សែន បានយកចិត្តទុកដាក់ខ្ពស់ទៅលើវិស័យអប់រំនេះ ដែលបានសាងសង់អគារសិក្សាខ្ពស់ មានបន្ទប់រៀនស្អាត ធំទូលាយ វិស័យអប់រំល្អ និងមានគុណភាព។ លោកបន្តទៀតថា កន្លងមកអត្រាកំណើនសិស្សនៃការប្រឡងជាប់បាក់ឌុប និងសិស្សពូកែ ពីមួយឆ្នាំទៅមួយឆ្នាំគឺមានការកើនឡើង ហើយសង្ឃឹមថា ថ្នាក់ទី១២ ឆ្នាំនេះនឹងមានសិស្សប្រឡងជាប់បានច្រើន នឹងទទួលបាននិទ្ទេសល្អ ថែមទៀត។ ដូច្នេះសូមក្មួយៗ ត្រូវខិតខំសិក្សារៀនសូត្រស្ដាប់ដំបូន្មានឪពុកម្ដាយ លោកគ្រូ អ្នកគ្រូ ដើម្បីក្លាយជាសិស្សល្អ កូនល្អ ពលរដ្ឋល្អនៅក្នុងសង្គម ហើយជាទំពាំងស្នងឬស្សីសំរាប់អនាគតប្រទេសជាតិយើង។ លើសពីនេះទៀត លោកក៏បានអំពាវនាវដល់លោកគ្រូអ្នកគ្រូទាំងអស់ សូមខិតខំបន្តជួយផ្សព្វផ្សាយបន្ថែមទៀតអំពីការរស់នៅបែបកន្លងថ្មី ដើម្បីជៀសវាងឆ្លងជំងឺកូវីដ១៩ ដោយរក្សាគម្លាតសុវត្ថិភាព ការរក្សាអនាម័យឱ្យ បានជាប់ជានិច្ច រាល់ការធ្វើដំណើរ ត្រូវពាក់ម៉ាស នឹងមានទឹកអាកល់ឬជែលលាងដៃ យកតាមខ្លួនជានិច្ច មិនត្រូវមានការជួបជុំគ្នានោះទេ ហើយជំងឺកូវីដ១៩នេះ មិនមែនកើតមានតែនៅប្រទេសកម្ពុជានោះទេ គឺកើតមានទូទាំងសាកលលោក ដោយពុំទាន់មានថ្នាំព្យាបាលនោះទេ។ ទន្ទឹមនោះដែរ លោក តាន់ ប៊ុនហុង ប្រធានមន្ទីរអប់រំ យុវជន និងកីឡាខេត្ត បានថ្លែងថា ក្រសួងអប់រំបានចេញសេចក្តីណែនាំដល់គ្រឹះស្ថានសិក្សាទាំងអស់ ត្រូវអនុវត្តទៅតាមការណែនាំរបស់ក្រសួងសុខាភិបាល និងអង្គការសុខភាពពិភពលោកដោយរក្សាអនាម័យស្អាត រក្សាគម្លាតសុវត្តិភាព និងពាក់ម៉ាសក្នុងករណីចាំបាច់។ លោកប្រធានបន្តថា ក្រសួងអប់រំបានឲ្យគ្រឹះស្ថានបឋមសិក្សាសាធារណៈទាំងអស់ ត្រូវអនុវត្តកម្មវិធីសិក្សារបង្រួញ ក្នុងនោះរួមមានមុខវិជ្ជាកាតព្វកិច្ច និងមុខវិជ្ជាជម្រើសនៅក្នុងមុខវិជ្ជាកាតព្វកិច្ចមានមុខវិជ្ជាចំនួនពីរ គឺភាសាខ្មែរ និងគណិតវិទ្យា ដែលមុវវិជ្ជាទាំងពីរនេះត្រូវអនុវត្តទាំងស្រុងតាមកម្មវិធីសិក្សា៕ | 2021-01-12T19:35:00+07:00 | freshnewsasia.com | https://m.freshnewsasia.com/index.php/en/localnews/183446-2021-01-12-05-35-02.html |
26c78b85-0e05-44bb-9942-a38a485d8db8 | ពេទ្យបកស្រាយបញ្ហាមេជីវិតឈ្មោលធ្លាក់ចុះ គ្រាន់តែជិះកង់ ឬស្លៀកពាក់រឹបៗ | កន្លងមកយើងអាចដឹងត្រឹមថា អ្នកជក់បារី ផឹកស្រា សេពគ្រឿងញៀនជាហេតុនាំឲ្យមេជីវិតឈ្មោលធ្លាក់ចុះ។ វេជ្ជបណ្ឌិត គាន់ អូន ប្រធានផ្នែករោគស្ត្រីនៃមន្ទីរពេទ្យកាល់ម៉ែត បានឲ្យដឹងថា ក្រៅពីជក់បារី ផឹកស្រា នៅមានករណីមួយចំនួនទៀតក៏ជាមូលហេតុនាំឲ្យមេជីវិតធ្លាក់ចុះដូចគ្នាផងដែរ។ សាស្ត្រាចារ្យវេជ្ជបណ្ឌិតរូបនោះ បន្តថាអ្នកដែលឧស្សាហ៍ជិះកង់ និងស្លៀកសម្លៀកបំពាក់រឹបតឹងជាប្រចាំ សុទ្ធតែប៉ះពាល់ដល់គុណភាពមេជីវិតដូចគ្នា ហើយចំណុចសំខាន់មួយទៀតការដាក់ទូរស័ព្ទដាក់ក្នុងហោប៉ៅមុខ។ ចំពោះការបកស្រាយពីមូលហេតុអស់ទាំងនោះមានដូចខាងក្រោម៖ ប្រសិនបើយើងជាអ្នកជិះកង់ ដើម្បីកម្សាន្តអារម្មណ៍ និងជាកីឡាដែលល្អចំពោះសុខភាព អាចជិះ កន្លះទៅ ១ ម៉ោង ឬយ៉ាងច្រើន ៣ ដងក្នុងមួយសប្ដាហ៍មិនមែនជាបញ្ហា។ ប៉ុន្តែសម្រាប់អ្នកដែលចូលចិត្តជិះកង់ទៅផ្លូវឆ្ងាយៗ ប្រាកដជាមានឯកសណ្ឋានត្រឹមត្រូវ ដែលខោត្រូវស្លៀកនោះតឹងរឹប។ ក្រៅពីនោះការជិះកង់យូរ សម្លៀកបំពាក់តឹងអង្គុយនឹងកែបកង់ជ័រយូរពេក ធ្វើឲ្យកើនឡើងកម្ដៅនៅពងស្វាស និងជាហេតុអាចសម្លាប់មេជីវិតឈ្មោលរបស់បុរសបានដែរ ព្រោះមេជីវិតឈ្មោលត្រូវការសីតុណ្ហភាពសមល្មម ដើម្បីរស់នៅ។ ដូចនេះបុរសដែលជិះកង់ច្រើនម៉ោង គឺមានគុណភាពមេជីវិតឈ្មោលទាប។ សម្រាប់បុរសក៏ស្លៀកខោក្នុងជាមុនសិន ការស្លៀកខោទ្រនាប់រឹបតឹងខ្លាំងពេក វាមិនល្អសម្រាប់ស្បែករបស់យើង ហើយថែមទាំងធ្វើឲ្យប៉ះពាល់ដល់ចំនួនមេជីវិតឈ្មោលទៀត ព្រោះខោទ្រនាប់រឹបតឹងក៏ធ្វើឲ្យមានការឡើងកម្ដៅពងស្វាស។ ប្រដាប់ភេទបុរស ត្រូវការខ្យល់ចេញចូលគ្រប់គ្រាន់ ដើម្បីផលិតមេជីវិតឈ្មោល តែបើសម្លៀកបំពាក់តឹងដាក់សំពាធខ្លាំងពេក វាបណ្តោលឲ្យខ្សោយទៅវិញ ហើយបូករួមទាំងស្លៀកខោខោវប៊យក្រាស់ៗនាំឲ្យបរិវេណតំបន់បន្តពូជហប់ ស្អុះ គ្មានខ្យល់ចេញចូល សីតុណ្ហភាពបែបនោះដែលអាចរារាំងការផលិត និងការលូតលាស់ជីវិតឈ្មោល សារធាតុវិទ្យុសកម្មដែលចេញពីទូរស័ព្ទដៃ ក៏អាចកាត់បន្ថយចំនួនមេជីវិតឈ្មោល និងធ្វើឲ្យមេជីវិតឈ្មោល បាត់បង់គុណភាពក្នុងការបង្កកំណើត។ ហេតុនេះហើយបុរសដែលដាក់ទូរស័ព្ទក្នុងហោប៉ៅ ធ្វើឲ្យមេជីវិតឈ្មោលមានសុខភាពមិនល្អ ហើយទោះជាអាចបង្កកំណើតបាន ក៏អាចមិនល្អគ្រប់គ្រាន់ | 2021-01-12T17:17:00+07:00 | kampucheathmey.com | https://www.kampucheathmey.com/health/45549 |
66f5c85c-914f-4112-b61e-3e0ce2a79bf4 | BREAKING: សហរដ្ឋអាមេរិក៖ អ្នកជំងឺជិត ២,០០០នាក់ស្លាប់ និងមនុស្សជាង ២១ម៉ឺននាក់ទៀតឆ្លងកូវីដ-១៩ ក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២១៤,៦៨៣នាក់ទៀតបានឆ្លង COVID-19 ខណៈអ្នកជំងឺ ១,៩៦៤នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១២ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៣,១៤៣,១៩៧ករណី ក្នុងនោះមានអ្នកស្លាប់សរុបចំនួន ៣៨៥,២៤៩នាក់ និងជាសះស្បើយឡើងសរុបចំនួន ១៣,៦៨០,៤៦១នាក់។ គួរបញ្ជាក់ថា ខណៈសហរដ្ឋអាមេរិកកំពុងបន្តការចាក់វ៉ាក់សាំង ទៅដល់បុគ្គលិកសុខាភិបាល និងប្រជាជនដែលប្រឈមមុខខ្លាំងបំផុតនោះ លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕ | 2021-01-12T17:05:00+07:00 | freshnewsasia.com | https://m.freshnewsasia.com/index.php/en/internationalnews/183423-2021-01-12-03-05-27.html |
59c93100-67e4-4723-b9b5-9ef8ae135b78 | ការកំណត់គោលដៅជាតិស្ករ លើអ្នកជំងឺទឹកនោមផ្អែម ដែលមានវ័យចំណាស់! | មនុស្សចាស់បើទោះជាមានវ័យស្របាលគ្នា តែស្ថានភាពសុខភាពមិនសុទ្ធតែដូចគ្នានោះទេ។ ការកំណត់គោលដៅកម្រិតជាតិស្ករលើអ្នកជំងឺទឹកនោមផ្អែម ដែលមានវ័យចំណាស់ក៏ត្រូវ ពិចារណាទៅលើកត្តាមួយចំនួន រួមមានស្ថានភាពជាទូទៅរបស់អ្នកជំងឺ, កម្រិតនៃការចងចាំ, ជីវភាពប្រចាំថ្ងៃ, ស្ថានភាពសេដ្ឋកិច្ច ។ល។ ហេតុដូចនេះហើយគ្រូពេទ្យតែងតែយកចិត្តទុកដាក់ខ្ពស់ក្នុងការព្យាបាលអ្នកជំងឺ ដែលមានវ័យចំណាស់។ ១. អ្នកជំងឺខ្លះនៅមាំទាំអាចចូលរួមកិច្ចការក្នុងសង្គមនានាបាន នៅអាចធ្វើដំណើរទីជិតទីឆ្ងាយជាដើម (personne âgée dite “Vigoureuse”) ។ គោលដៅនៃការព្យាបាល គ្រូពេទ្យកំណត់កម្រិតជាតិស្ករ បានប្រហាក់ប្រហែលនឹងអ្នកជំងឺទឹកនោមផ្អែមទូទៅ ពោលគឺ មធ្យមភាគជាតិស្ករ HbA1c នៅចន្លោះពី 6.5% ទៅ 7.5% ។ អាចកំណត់ម្យ៉ាងទៀតបានថា ជាតិស្ករពេលព្រឹកមុនពិសាអាហារ ≤126mg/dl។ ២. អ្នកជំងឺខ្លះទៀតក៏មានជំងឺប្រចាំកាយ តែនៅអាចចាត់ចែងកិច្ចការប្រចាំថ្ងៃដោយខ្លួនឯងបាន(Personne âgée dite “Fragile”)។ អ្នកជំងឺវ័យចំណាស់ ដែលមានបញ្ហាសុខភាពប្រចាំកាយ ហើយងាយធ្លាក់ខ្លួនឈឺ ការកំណត់គោលដៅមធ្យមភាគជាតិស្ករមិនតឹងរឹងពេកនោះទេ ព្រោះអ្នកជំងឺក្នុងក្រុមនេះងាយប្រឈមនឹងការខ្វះសារជាតិចិញ្ចឹមរាងកាយ (Dénutrition) ការចុះជាតិស្ករខ្លាំង (Hypoglycemia) ការចុះសម្ពាធឈាមភ្លាមៗពេលក្រោកឈរ (Hypotension Orthostatique)៕ មធ្យមភាគជាតិស្ករ HbA1c ចន្លោះ 7.5% ទៅ 8%។ ឬកំណត់ម្យ៉ាងទៀត ជាតិស្ករមុនអាហារពេលព្រឹក នៅចន្លោះ 126mg/dl ទៅ 160mg/dl។ ៣. តែផ្ទុយទៅវិញអ្នកជំងឺមួយចំនួន ដែលមានស្ថានភាពជរា តែងតែត្រូវការអ្នកបីបាច់ថែរក្សាជាប្រចាំ (Personne âgée dite “Malade”)។ ករណីអ្នកជំងឺជរា ត្រូវការអ្នកថែទាំវិញ គោលដៅនៃមធ្យមភាគជាតិស្ករគឺ 7.5% ទៅ8.5%៕ | 2021-01-12T17:02:00+07:00 | kampucheathmey.com | https://www.kampucheathmey.com/health/45588 |
3f517d28-936c-4c53-a534-d28401f47e8d | ជំងឺដំបៅក្រពះ អាចគ្រោះថ្នាក់ដល់ជីវិត! | ជំងឺដំបៅក្រពះ ជាជំងឺនៃការបាត់នូវស្រទាប់កោសិកានៃក្រពះ។ វាបណ្ដាលមកពីការបាត់លំនឹងនៃស្រទាប់ការពារនៃក្រពះ និងការបញ្ចេញនូវអាស៊ីតក្រពះ។ ជំងឺនេះអាចធ្វើឲ្យអ្នកជំងឺសម្រាកពេទ្យ មិនអាចធ្វើការងារបាន និងអាចធ្វើឲ្យបាត់បង់អាយុជីវិត។ ការស្វែងយល់ពីជំងឺនេះ អាចជួយឲ្យយើងទប់ស្កាត់នូវផលវិបាកនៃជំងឺដំបៅក្រពះ។ ក) មូលហេតុចម្បង ២ ដែលអាចឲ្យមានដំបៅក្រពះ ១) មេរោគក្រពះ (មេរោគ Helicobater Pylori) មានច្រើនទៅលើប្រទេសក្រីក្រ និងប្រទេសកំពុងអភិវឌ្ឍ ដោយប្រទេសទាំងនេះ ភាពមានអនាម័យនៅមានកម្រិតនៅឡើយ ដែលអាចឆ្លងមេរោគពីមនុស្សម្នាក់ទៅមនុស្សម្នាក់បាន។ ពេលដែលអ្នកជំងឺបរិភោគអាហារ ដែលមានមេរោគនេះចូលទៅក្នុងក្រពះ មេរោគនោះនឹងទំនៅលើកោសិកាក្រពះ បន្ទាប់មកវាធ្វើឲ្យមានការបញ្ចេញនូវអាស៊ីតក្រពះជាច្រើន និងធ្វើឲ្យមានការរលាកក្រពះ ដែលយូរៗទៅធ្វើឲ្យមានជាដំបៅក្រពះ។ បើមិនមានការព្យាបាលឲ្យបានត្រឹមត្រូវទេនោះ វាអាចបង្កឲ្យមានជំងឺមហារីកក្រពះ។ ២) ថ្នាំឈឺសន្លាក់ ការប្រើថ្នាំឈឺសន្លាក់ ដោយមិនមានវេជ្ជបញ្ជាត្រឹមត្រូវ អាចធ្វើឲ្យមានបញ្ហាដំបៅក្រពះ ព្រោះថ្នាំនេះធ្វើឲ្យស្រទាប់ការពារកោសិកាក្រពះថយចុះ ដែលអាចឲ្យអាស៊ីតក្រពះបំផ្លាញនូវស្រទាប់កោសិការបស់ក្រពះ។ បើអ្នកជំងឺដំបៅក្រពះនៅតែបន្តប្រើថ្នាំនេះទៀត នឹងអាចធ្វើឲ្យមានការហូរឈាមក្រពះ ឬធ្លាយក្រពះដែលអាចធ្វើឲ្យអ្នកជំងឺបាត់បង់ជីវិត បើមិនបានព្យាបាលឲ្យបានត្រឹមត្រូវ។ ខ) រោគសញ្ញា ជាទូទៅជំងឺនេះ ស្តែងចេញនូវអាការៈដូចខាងក្រោម – ឈឺចាប់ពោះផ្នែកចុងដង្ហើម ឬផ្នែកខាងស្តាំខាងលើ – ឈឺចាប់នៅផ្នែកខាងខ្នង ឬបោះដៃផុត – ឈឺនៅពេលឃ្លាន ហើយថយការឈឺចាប់ពេលទទួលទានអាហាររួចហើយ – អាចមានការក្អួតចង្អោរ – មានអារម្មណ៍ថា ពិបាកក្នុងការរំលាយអាហារ អ្នកជំងឺអាចមានមេរោគសញ្ញា ឬគ្មានរោគសញ្ញា ជួនកាលអ្នកជំងឺអាចដឹងថា មានបញ្ហាដំបៅក្រពះ ដោយសារមានផលវិបាកដូចជា ការហូរឈាម ឬការធ្លាយក្រពះ។ គ) ការធ្វើរោគវិនិច្ឆ័យ ការឆ្លុះក្រពះ (Gastroscopy) ជាវិធីដ៏ល្អក្នុងការធ្វើរោគវិនិច្ឆ័យជំងឺដំបៅក្រពះ ហើយអាចច្រឹបយកបំនែកតូចនៃកោសិកាត្រង់ដំបៅក្រពះ ឬកោសិកាល្អដើម្បីធ្វើការវិភាគកោសិកានោះថា ជាដំបៅក្រពះធម្មតា ឬដំបៅមហារីក ហើយអាចរកមេរោគក្រពះទៀតបានដោយមិនមានគ្រោះថ្នាក់អ្វីនោះទេ។ អ្នកជំងឺអាចធ្វើការឆ្លុះក្រពះ ដោយមិនដាក់ថ្នាំសណ្តំ ឬដាក់ថ្នាំសណ្តំ ។ ឃ) ផលវិបាកនៃជំងឺដំបៅក្រពះ មាន ២ ធំៗ – ការហូរឈាមក្រពះ ស្តែងឡើងដោយមានការក្អួតឈាម, បន្ទោបង់លាមកមានឈាមខ្មៅ, ស្លេកស្លាំង, វិលមុខ ។ល។ ក្នុងករណីនេះ អ្នកជំងឺត្រូវបញ្ជូនមកមន្ទីរពេទ្យជាបន្ទាន់ ដើម្បីឃាត់ឈាមដែលហូរ តាមរយៈការឆ្លុះក្រពះ ហើយប្រើថ្នាំ និងបញ្ចូលឈាមឲ្យបានត្រឹមត្រូវ។ – ការធ្លាយក្រពះ អ្នកជំងឺមានអាការៈដូចជា ឈឺចាប់ខ្លាំង, អត់ផោម, អត់បន្ទោបង់, ពេលស្ទាបពោះមានសភាព រឹងដូចឈើ។ អ្នកជំងឺត្រូវមកមន្ទីរពេទ្យជាបន្ទាន់ ដើម្បីធ្វើរោគវិនិច្ឆ័យឲ្យបានត្រឹមត្រូវជាមុន នឹងធ្វើការវះកាត់ជាបន្ទាន់ ព្រោះអ្នកជំងឺអាចស្លាប់ភ្លាមៗ បើមិនបានព្យាបាលឲ្យបានត្រឹមត្រូវនិងទាន់ពេលវេលានោះទេ។ ង) វិធីព្យាបាល – ជំងឺដំបៅក្រពះអាចព្យាបាលដោយប្រើថ្នាំបន្ថយការបញ្ចេញជាតិអាស៊ីតក្រពះរយៈពេលពី ៦ ទៅ ៨ សប្ដាហ៍។ – បើមានមេរោគក្រពះ អ្នកជំងឺត្រូវបន្ថែមថ្នាំសម្លាប់មេរោគរយៈពេល១០ ទៅ ១៤ ថ្ងៃបន្ថែមទៀត។ – អ្នកជំងឺត្រូវបញ្ឈប់ការប្រើថ្នាំឈឺសន្លាក់ ឬថ្នាំបំបាត់ការឈឺចាប់ទាំងឡាយគ្មានវេជ្ជបញ្ជា និងគ្មានការតាមដានច្បាស់លាស់ ព្រោះអាចធ្វើឲ្យដំបៅក្រពះ មិនអាចជាសះស្បើយ នឹងកាន់តែធ្ងន់ធ្ងរឡើងៗ។ – អនាម័យជាវិធីមួយ ដែលល្អក្នុងការព្យាបាល ឬបង្ការការឆ្លងមេរោគក្រពះ យើងគួរបរិភោគនូវអាហារ ដែលមានអនាម័យត្រឹមត្រូវ នឹងមានការលាងសំអាតដៃជាមួយសាប៊ូ មុននឹងបរិភោគអាហារ។ «ក្រុមការងារថែទាំព្យាបាលឯកទេសផ្នែកក្រពះ ថ្លើម និងពោះវៀននៃមន្ទីរពេទ្យកាល់ម៉ែត សូមផ្ដាំផ្ញើជូនលោកលោកស្រី មេត្តាយកចិត្តទុកដាក់ និងតាមដានសុខភាពរបស់លោកអ្នកជាប្រចាំ ដើម្បីចៀសវាងការថ្លោះធ្លោយជាយថាហេតុ ដែលបណ្តាលឲ្យសុខភាពអាចប្រឈមនឹងគ្រោះថ្នាក់ដល់អាយុជីវិត»៕ | 2021-01-12T16:44:00+07:00 | kampucheathmey.com | https://www.kampucheathmey.com/health/45577 |
cdf686d1-37fc-4b71-8a0b-137a3a2378f2 | ប្រមុខការពារជាតិ៖ ក្នុងពេលលំបាកនេះ កម្ពុជា ព្យាយាមចែករំលែកធនធានដែលមាន ជូនប្រទេសជាមិត្តទប់ស្កាត់កូវីដ១៩ | ភ្នំពេញ៖ សម្ដេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានថ្លែងថា ក្នុងពេលកំពុងប្រយុទ្ធប្រឆាំង នឹងមេរោគកូវីដ-១៩ កម្ពុជា បានព្យាយាមចែករំលែក ធនធានដែលមានជូនប្រជាជន និងប្រទេសជាមិត្ត ក្នុងការទប់ទល់ការរីក រាលដាលនៃមេរោគដ៏កាចសាហាវនេះ ។ សម្ដេច ទៀ បាញ់ បានសរសេរលើបណ្ដាញសង្គមហ្វេសប៊ុក នៅថ្ងៃទី១២ មករានេះថា «កម្ពុជាគឺជាប្រទេសតូច តែមានទឹកចិត្តទូលាយ។ ក្នុងពេលកំពុងប្រយុទ្ធប្រឆាំងនឹងមេរោគកូវីដ-១៩ ក៏កម្ពុជាព្យាយាមចែករំលែកធនធាន ដែលមានជូនប្រជាជន និងប្រទេសជាមិត្ត ក្នុងការទប់ទល់នឹងការរីករាលដាល នៃមេរោគដ៏កាចសាហាវនេះ ដូចពាក្យចាស់ពោលថា “ជួយគ្នាក្នុងគ្រាក្រ ស្គាល់មិត្តល្អក្នុងគ្រាលំបាក”» ។ សូមរំលឹកថា គិតត្រឹមព្រឹកថ្ងៃទី១២ ខែមករា ឆ្នាំ២០២១នេះ កម្ពុជា រកឃើញអ្នកឆ្លងជំងឺកូវីដ១៩ សរុបចំនួន ៣៩២នាក់ ក្នុងនោះព្យាបាលជាសះស្បើយសរុបចំនួន ៣៧៦នាក់ និងកំពុងសំរាកព្យាបាលចំនួន ១៦នាក់ ៕ | 2021-01-12T16:04:00+07:00 | dap-news.com | https://dap-news.com/national/2021/01/12/111133/ |
c681243a-56c1-47df-a919-a415acd58cc1 | យកសំណាកកម្មករ២នាក់ ជាអ្នកមើលថែមាន់ក្នុងកសិដ្ឋានដែលផ្ទុះជំងឺផ្តាសាយH5N1ទៅពិនិត្យ | នាព្រឹកថ្ងៃទី១២មករា ឆ្នាំ២០២១ នេះក្រុមការងារ មន្ទីរសុខាភិបាលខេត្តបាត់ដំបងបានចុះមកយកសំណាកកម្មកររពីរនាក់ដែលមើលថែមាន់ក្មុងកសិដ្ឋានចិញ្ចឹមមាន់ដែលមានផ្ទុះជម្ងឺផ្តាសាយH5N1 នៅភូមព្រែកកញ្ច្រែងឃុំព្រែកហ្លួងស្រុកឯកភ្នំខេត្តបាត់ដំបងផ្ញើរទៅប៉ាស្ទ័រទីក្រុងភ្នំពេញ។ កម្មករ២នាក់ដែលជាអ្នកថែនិងប៉ះពាល់មាន់ងាប់ផ្ទាល់ មានឈ្មោះ រ៉ន បញ្ញា អាយុ២១ ឆ្នាំ និង ឈ្មោះ ខន ជីវ័នអាយុ២៨ឆ្នាំ ។ លោកវេជ្ជបណ្ឌិតអ៊ុកវិទ្យាអនុប្រធានមន្ទីរសុខាភិបាលខេត្តបាត់ដំបងបានអោយដឹងថាសុខភាពកម្មករទាំងពីរនាក់នេះ ល្អធម្មតាទេពុំមានរោគសញ្ញាបង្ហាញគួរអត់សំគាល់នោះទេ។ លោកបញ្ជាក់ថាក្រោយយកសំណាកពួកគេហើយលោកបាន ណែនាំ មិនអនុញ្ញាតិអោយកម្មករទាំងពីរនេះដើរហើយទៅណានោះទេគឺនៅឆ្ងាយពីគេសិន រង់ចាំលទ្ធផលធ្វើតេស្តលើសំណាកសិនថាមានឆ្លងជំងឺផ្តាសាយH5N1រឺអត់ ។ លោកបញ្ជាក់ថាជម្ងឺផ្តាសាយH5N1ជាប្រភេទជំងឺឆ្លងពីមាន់ទៅមនុស្ស ប៉ុន្តែមិនទាន់មានការរកឃើញថាមានការឆ្លងពីមនុស្សទៅមនុស្សនោះទេ។ សូមបញ្ជាក់ថាបើតាមលោកកហូណាំម្ចាស់កសិដ្ឋានអោយដឹងថាកសិដ្ឋាននេះចិញ្ចឹមមាន់១ខែមកហើយ ដែលនាំចូលពូជមកពីក្រុមហ៊ុនមួយរបស់ប្រទេសវៀតណាមចំនួន១៣០០ក្បាលនិងមាន់ស្រែ២០០ក្បាល ទាកប៉ាជាង២០០ក្បាលនិងក្ងានមួយចំនួន ។ តាមកម្មករមើលថែផ្ទាល់បានបញ្ជាក់ថា មាន់ចាប់ផ្តើមឈឺងាប់ពីថ្ងៃទី៣១មករាដល់ថ្ងៃទី៥ មករាគឺងាប់ទាំងអស់តែម្តង ហើយមាន់ដែលងាប់ទាំងនេះត្រូវបានមន្រ្តីជំនាញបានចុះមកណែនាំអោយកប់ចោល និងបានបាញ់ថាំសម្លាប់មេរោគជុំវិញកសិដ្ឋានផងដែរ។ សូមបញ្ជាក់ថា លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានបញ្ជាក់នៅល្ងាចថ្ងៃទី១១ ខែមករា នេះដល់បណ្តាញព័ត៏មានក្នុងស្រុកថា លទ្ធផលធ្វើតេសលើសំណាកសត្វមាន់ដែលងាប់ជាង ១០០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង បានបង្ហាញថា គឺជាគ្រុនផ្តាសាយបក្សី (H5N1) ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ។ លោក ឈឹម វិជ្ជរ៉ាប្រធានមន្ទីរកសិកម្មខេត្តបាត់ដំបងបានអំពាវនាវពលរដ្ឋបើឃើញមាន់ឈឺរឺងាប់ខុសប្រក្រតីនិងសង្ស័យកើតជម្ងឺផ្តាយសាយ សូមរាយការណ៍ជាបន្ទាន់មកកាន់អជ្ញាធរមូលដ្ឋាននិមន្រ្តីការិយាល័យបក្សុព្យាបាលរឺមន្ទីរកសិកម្មផ្ទាល់ដើម្បីចុះអន្តារគមន៍ភ្លាមៗ៕ | 2021-01-12T15:39:54+07:00 | kbnnews.com | https://kbn.news/archives/200507 |
d2c21cce-323c-4796-84fe-b5b1a485f380 | រកឃើញជំងឺផ្តាសាយបក្សី (H5N1) នៅក្នុងកសិដ្ឋាន ចិញ្ចឹមមាន់ មួយកន្លែង ក្នុងខេត្តបាត់ដំបង | លោក ប៉ែន សេដ្ឋា ប្រធានការិយាល័យ បសុព្យាបាល នៃមន្ទីរកសិកម្មខេត្តបាត់ដំបង បានអោយដឹងដែរថា ក្រោយពីទទួលព័ត៌មាន លោកបានចុះទៅកាន់ទីកន្លែង ចិញ្ចឹមមាន់ ដែលមានម្ចាស់ឈ្មោះហូណាំ ជាមន្រ្តីសុខាភិបាលដែរ នោះស្ថិតនៅភូ មិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង ។ ក្រោយការពិនិត្យឃេីញមានមាន់ងាប់ជាបន្តបន្ទាប់ចំនួន១៣០០ក្បាលទាំងតូចទាំងធំ ចាប់ពីថ្ងៃទី៥ដល់៧មករា នោះ មន្រ្តីជំនាញសហការជាមួយម្ចាស់ យកមាន់ដែលងាប់ទៅកប់ចោល មិនអោយបរិភោគប្ញលក់នោះទេ ហេីយបានបាញ់ថ្នាំសម្លាប់មេរោគរួចរាល់ហេីយដែរ ។ លោកបញ្ជាក់ថា ទីតាំងចិញ្ចឹមមាន់នោះ មានចិញ្ចឹមទាកាប៉ា ជាលក្ខណៈគ្រួសារដែរ ហើយកន្លែងចិញ្ចឹមនោះស្ថិត នៅដាច់ឆ្ងាយពីគេមិនមែន អ្នកភូមិនៅក្បែរនោះទេ។ ចំណែកអ្នកភូមិ មិនមានចិញ្ចឹមមាន់ច្រេីននោះទេ គឺមានចិញ្ចឹមតិចតួច ប៉ុណ្ណោះ ។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានបញ្ជាក់នៅល្ងាចថ្ងៃទី១១ ខែមករា បានឱ្យដឹងថា លទ្ធផលធ្វើតេស លើសំណាកសត្វមាន់ ដែលងាប់ជាង ១០០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង បានបង្ហាញថា គឺជាគ្រុនផ្តាសាយបក្សី (H5N1) ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ ។ ជាមួយគ្នានេះ លោក ឈឹម វជិរា ប្រធានមន្ទីរកសិកម្មខេត្តបាត់ដំបង បានអំពាវនាវពលរដ្ឋបេីឃេីញមាន់ ឈឺប្ញងាប់ខុសប្រក្រតី និងសង្ស័យ កេីតជម្ងឺផ្តាយសាយ សូមរាយការណ៍ជាបន្ទាន់ មកកាន់អាជ្ញាធរមូលដ្ឋាន និងមន្រ្តីការិយាល័យ បសុ ព្យាបាលប្ញមន្ទីរកសិកម្មផ្ទាល់ ដេីម្បីចុះអន្តរាគមន៍ភ្លាមៗ៕ | 2021-01-12T15:09:00+07:00 | dap-news.com | https://dap-news.com/national/2021/01/12/111109/ |
7a4ac676-5f05-48be-97f5-682d1f06e551 | អ្នកជំងឺកូវីដ១៩ ចំនួន២នាក់ទៀត ត្រូវបានព្យាបាលជាសះស្បើយ និងមិនមានករណីឆ្លងថ្មី | ក្រសួងសុខាភិបាលកម្ពុជា នៅព្រឹកថ្ងៃទី១២ ខែមករា ឆ្នាំ២០២១នេះ បានចេញសេចក្ដីប្រកាសព័ត៌មានមួយ បានអោយដឹងថា អ្នកជំងឺកូវីដ១៩ ចំនួន២នាក់ ដែលជាពលករខ្មែរ ដែលធ្វើដំណើរត្រឡប់មកពីប្រទេសថៃ បានព្យាបាលជាសះស្បើយ ខណៈគ្មានអ្នកឆ្លងថ្មី។ តាមរយៈសេចក្ដីប្រកាសព័ត៌មាន ក្រសួងបញ្ជាក់ថា អ្នកព្យាបាលជាសះស្បើយទាំងពីរនាក់ រួមមាន៖ -ស្រ្តីជនជាតិខ្មែរ អាយុ៣៦ឆ្នាំ មានអាស័យដ្ឋាន ស្នាក់នៅឃុំបឹងរាំង ស្រុកកំរៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ -ស្រ្តីជនជាតិខ្មែរ អាយុ៣៣ឆ្នាំ មានអាស័យដ្ឋាន ស្នាក់នៅឃុំស្ទឺងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ សូមបញ្ជាក់ថា គិតត្រឹមព្រឹកថ្ងៃទី១២ ខែមករា ឆ្នាំ២០២១នេះ កម្ពុជា រកឃើញអ្នកឆ្លងជំងឺកូវីដ១៩ សរុបចំនួន៣៩២នាក់ ក្នុងនោះបានព្យាបាលជាសះស្បើយសរុបចំនួន ៣៧៦នាក់ និងកំពុងសំរាកព្យាបាលនៅមន្ទីពេទ្យសរុបចំនួន១៦នាក់ (គ្មានអ្នកស្លាប់)៕ | 2021-01-12T14:51:00+07:00 | dap-news.com | https://dap-news.com/national/2021/01/12/111072/ |
816380e4-126c-4b09-84cc-9c0b41bccebf | ថ្ងៃនេះមានអ្នកជាសះស្បើយ ២នាក់ និងមិនមានករណីឆ្លងថ្មីទេ | ក្រសួងសុខាភិបាលបានប្រកាសករណីជាសះស្បើយពីរនាក់ និងមានមិនមានអ្នកឆ្លងថ្មីទេថ្ងៃនេះ។ អ្នកទាំងពីររស់នៅខេត្តបាត់ដំបង ក្រោយតេស្តអវិជ្ជមានកូវីដ១៩ ចំនួនពីរលើក គ្រូពេទ្យបានអនុញ្ញាតវិលទៅកាន់លំនៅដ្ឋានវិញ។ អានលំអិត៖ | 2021-01-12T14:37:00+07:00 | kampucheathmey.com | https://www.kampucheathmey.com/local-news/45481 |
0d69a875-6908-4c6b-b410-e8f2dce9c251 | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសថា មិនមានរកឃើញអ្នកឆ្លងជំងឺកូវីដ១៩ថ្មីនោះទេ ខណៈអ្នកជំងឺ២នាក់ថែមទៀតជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១២ ខែមករា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺចំនួន២នាក់ថែមទៀត បានជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ អ្នកជាសះស្បើយទាំង២នាក់នេះ គឺជាស្ត្រីជនជាតិខ្មែរ អាយុ៣៦ឆ្នាំ ស្នាក់នៅឃុំបឹងរាំង ស្រុកកំរៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៨ ខែធ្នូ ឆ្នាំ២០២០ និងស្ត្រីជនជាតិខ្មែរ អាយុ៣៣ឆ្នាំ ស្នាក់នៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី២៩ ខែធ្នូ ឆ្នាំ២០២០។ ស្ត្រីទាំង២នាក់នេះ ត្រូវបានព្យាបាលជាសះស្បើយ និងត្រូវបានអនុញ្ញាតឲ្យចេញពី មន្ទីរពេទ្យបង្អែកខេត្តបាត់ដំបង។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន ៣៩២នាក់ ក្នុងនោះអ្នកព្យាបាលជាសះស្បើយចំនួន ២៧៦នាក់ និងអ្នកជំងឺកំពុងសម្រាកព្យាបាលនៅមន្ទីរពេទ្យ ១៦នាក់៕ | 2021-01-12T14:36:00+07:00 | freshnewsasia.com | https://m.freshnewsasia.com/index.php/en/localnews/183409-2021-01-12-00-36-19.html |
0f899008-d676-4732-8f72-db7c527af087 | ជំងឺផ្តាសាយបក្សី (H5N1) សម្លាប់មាន់អ្នកខេត្តបាត់ដំបង ជាង១ពាន់ក្បាល, ជំងឺនេះមិនប៉ះពាល់សុខភាពមនុស្សនោះទេ (Video inside) | មាន់ប្រជាពលរដ្ឋប្រមាណ ១៣០០ក្បាល បានងាប់ជាបន្តបន្ទាប់នៅក្នុងកសិដ្ឋានមួយកន្លែងក្នុងភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង។ ការងាប់នេះ ត្រូវបានអះអាងថា បណ្តាលមកពីជំងឺផ្តាសាយបក្សី (H5N1)។ ប៉ុន្តែជំងឺនេះ មិនប៉ះពាល់សុខភាពរបស់មនុស្សនោះឡើយ។ លោក ប៉ែន សេដ្ឋា ប្រធានការិយាល័យបសុព្យាបាលនៃមន្ទីរកសិកម្មខេត្តបាត់ដំបង បានឱ្យដឹងថាក្ រោយពីទទួលព័ត៌មាន លោកបានចុះទៅកាន់ទីកន្លែងចិញ្ចឹមមាន់ដែលមានម្ចាស់ឈ្មោះ ហូណាំ ជាមន្ត្រីសុខាភិបាល។ ក្រោយការពិនិត្យឃេីញមានមាន់ងាប់ជាបន្តបន្ទាប់ចំនួន ១៣០០ក្បាលទាំងតូចទាំងធំ ចាប់ពីថ្ងៃទី៥ ដល់៧ ខែមករា នោះ មន្ត្រីជំនាញសហការជាមួយម្ចាស់យកមាន់ដែលងាប់ទៅកប់ចោល មិនឱ្យបរិភោគ ឬលក់នោះទេ ហេីយបានបាញ់ថ្នាំសម្លាប់មេរោគរួចរាល់ហេីយដែរ ។ លោក ប៉ែន សេដ្ឋា បញ្ជាក់ថាទីតាំងចិញ្ចឹមមាន់នោះ មានចិញ្ចឹមទាកាប៉ាជាលក្ខណៈគ្រួសារដែរ។ កន្លែងចិញ្ចឹមនោះស្ថិតនៅដាច់ឆ្ងាយពីគេមិនមែនអ្នកភូមិនៅក្បែរនោះទេ។ ចំណែកអ្នកភូមិ មិនមានចិញ្ចឹមមាន់ច្រេីននោះទេ គឺមានចិញ្ចឹមតិចតួចប៉ុណ្ណោះ ។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានប្រាប់ Fresh News ថា លទ្ធផលធ្វើតេសលើសំណាកសត្វមាន់ដែលងាប់បានបង្ហាញថា ជាគ្រុនផ្តាសាយបក្សី (H5N1)។ ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ។ លោក វេង សាខុន បានបន្តថា មន្ត្រីជំនាញកំពុងបន្តពិនិត្យ និងគ្រប់គ្រងលើបញ្ហានេះ ដើម្បីកុំឱ្យរាលដាលខ្លាំង។ លោក ឈឹម វជិរា ប្រធានមន្ទីរកសិកម្មខេត្តបាត់ដំបង បានអំពាវនាវប្រជាពលរដ្ឋបេីឃេីញមាន់ឈឺ ឬងាប់ខុសប្រក្រតីនិងសង្ស័យកេីតជំងឺផ្តាយសាយ សូមរាយការណ៍បន្ទាន់មកកាន់អាជ្ញាធរមូលដ្ឋាន និងមន្ត្រីការិយាល័យបសុព្យាបាល ឬមន្ទីរកសិកម្មផ្ទាល់ដេីម្បីចុះអន្តរាគមន៍៕ | 2021-01-12T13:47:00+07:00 | freshnewsasia.com | https://m.freshnewsasia.com/index.php/en/localnews/183406-2021-01-11-23-47-06.html |
b431267b-bd07-448b-b364-c6c1d7fefc9f | ចុះត្រជាក់ភ្លាម! ផ្ទុះជំងឺផ្តាសាយបក្សី នៅបាត់ដំបង ងាប់មាន់ជាង១៣០០ក្បាល | យោងតាមគណនីហ្វេសប៊ុកផេក របស់លោកខៀវ កាញ៉ារីទ្ធ រដ្ឋមន្ត្រីក្រសួងព័ត៌មាន បានបង្ហោះថា« លោកប៉ែន សេដ្ឋា ប្រធានការិយាល័យបសុព្យាបាល នៃមន្ទីរកសិកម្មខេត្តបាត់ដំបង បានឲ្យដឹងដែរថាក្រោយពីទទួលព័ត៌មាន លោកបានចុះទៅកាន់ទីកន្លែងចិញ្ចឹមមាន់ ដែលមានម្ចាស់ឈ្មោះហូណាំ ជាមន្រ្តីសុខាភិបាលដែរនោះ ស្ថិតនៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង ។ ក្រោយការពិនិត្យឃើញមានមាន់ងាប់ជាបន្តបន្ទាប់ចំនួន១៣០០ក្បាល ទាំងតូចទាំងធំចាប់ពីថ្ងៃទី៥ដល់៧មករានោះ មន្រ្តីជំនាញសហការជាមួយម្ចាស់យកមាន់ដែលងាប់ទៅកប់ចោលមិនឲ្យបរិភោគប្ញលក់នោះទេ ហើយបានបាញ់ថ្នាំសម្លាប់មេរោគរួចរាល់ហើយដែរ។ លោកបញ្ជាក់ថា ទីតាំងចិញ្ចឹមមាន់នោះ មានចិញ្ចឹមទាកាប៉ាជាលក្ខណៈគ្រួសារដែរ ហើយកន្លែងចិញ្ចឹមនោះ ស្ថិតនៅដាច់ឆ្ងាយពីគេមិនមែនអ្នកភូមិនៅក្បែរនោះទេ។ ចំណែកអ្នកភូមិមិនមានចិញ្ចឹមមាន់ច្រើននោះទេគឺមានចិញ្ចឹមតិចតួចប៉ុណ្ណោះ។ ឯកឧត្តមវេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានបញ្ជាក់នៅល្ងាចថ្ងៃទី១១ ខែមករា នេះដល់បណ្តាញព័ត៌មានទូរទស្សបាយ័នឱ្យដឹងថា លទ្ធផលធ្វើតេសលើសំណាកសត្វមាន់ដែលងាប់ជាង១០០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង បានបង្ហាញថា គឺជាគ្រុនផ្តាសាយបក្សី (H5N1) ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ។ លោកឈឹម វជិរា ប្រធានមន្ទីរកសិកម្មខេត្តបាត់ដំបង បានអំពាវនាវពលរដ្ឋ បើឃើញមាន់ឈឺ ឬងាប់ខុសប្រក្រតី និងសង្ស័យកើតជំងឺផ្តាយសាយសូមរាយការណ៍ជាបន្ទាន់មកកាន់អាជ្ញាធរមូលដ្ឋាន និងមន្រ្តីការិយាល័យបសុព្យាបាលប្ញមន្ទីរកសិកម្មផ្ទាល់ ដើម្បីចុះអន្តរាគមន៍ភ្លាមៗ»៕ | 2021-01-12T11:28:16+07:00 | kbnnews.com | https://kbn.news/archives/200412 |
af924c0a-984f-4965-a07d-6d345e925bed | ក្រសួងកសិកម្ម៖ សត្វមាន់ជាង ១០០០ក្បាល បានងាប់ដោយសារមានជំងឺគ្រុនផ្ដាសាយបក្សី | រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានបញ្ជាក់ថា លទ្ធផលធ្វើតេស្តលើសំណាកសត្វមាន់ដែលងាប់ជាង ១០០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង បានបង្ហាញថា គឺជាគ្រុនផ្តាសាយបក្សី (H5N1) ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ ។ លោក ហូ ណាំ ម្ចាស់កសិដ្ឋានចិញ្ចឹមមាន់បានប្រាប់ឲ្យដឹងថា “ត្រឹមរយៈពេល ៣ថ្ងៃ មាន់១៣០០ក្បាលឈឺងាប់គ្មានសល់”។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានឲ្យដឹងនៅល្ងាចថ្ងៃទី១១ ខែមករា នេះថា លទ្ធផលធ្វើតេស្តលើសំណាកសត្វមាន់ដែលងាប់ជាង ១០០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង បានបង្ហាញថា គឺជាគ្រុនផ្តាសាយបក្សី (H5N1) ប៉ុន្តែប្រភេទជំងឺនេះ គឺមិនប៉ះពាល់ដល់មនុស្សទេ។ ក្នុងករណីនេះលោក ឈឹម វិជ្ជរ៉ា ប្រធានមន្ទីរកសិកម្ម រុក្ខាប្រមាញ់ និងនេសាទខេត្តបាត់ដំបង បានបញ្ជាក់ថា លោកចុះទៅពិនិត្យដល់ទីកន្លែងហើយ បានយកវត្ថុសំណាកទៅធ្វើការវិភាគនៅភ្នំពេញ។ លោកបន្ថែមទៀតថា ម្ចាស់កសិដ្ឋានចិញ្ចឹមមាន់ឈ្មោះ ហូ ណាំ ជាមន្ត្រីរមន្ទីរសុខាភិបាលខេត្តបាត់ដំបង រស់នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ចិញ្ចឹមមាន់ ទាកាប៉ាជាលក្ខណៈគ្រួសារ ។ លោកបន្តថា ករណីមាន់ងាប់នេះកើតឡើងតាំងពីថ្ងទី៥ ដល់ថ្ងៃទី៧ ខែមករា ឆ្នាំ២០២១ តែម្ចាស់កសិដ្ឋានមិនបានរាយការណ៍មកជំនាញបសុព្យាបាលស្រុក និងខេត្តឲ្យចុះទៅជួយអន្តរាគមន៍បាញ់ថ្នាំការពារទេ។ លោកបានបញ្ជាក់ថា ចំពោះមាន់ដែលងាប់មិនមែន ៣ពាន់ក្បាលទេ គឺងាប់តែ ១.៣០០ក្បាលប៉ុណ្ណោះហើយជំនាញប្រាប់ឲ្យយកទៅកប់ចោលមិនឲ្យយកទៅលក់ឲ្យអ្នកទិញយកទៅហូបទេ ព្រមទាំងខាងជំនាញបានយកវត្ថុសំណាកផ្ញើទៅធ្វើកោសល្យវិច្ច័យនៅភ្នំពេញរួចហើយព្រមទាំងជួយបាញ់ថ្នាំការពារនៅជុំវិញបរិវេណកសិដ្ឋាននេះផងដែរ ។ លោកឈឹមវិជ្ជរ៉ាប្រធានមន្ទីរកសិកម្មខេត្តបាត់ដំបងបានអំពាវនាវពលរដ្ឋបេីឃេីញមាន់ឈឺរឺងាប់ខុសប្រក្រតីនិងសង្ស័យកេីតជម្ងឺផ្តាយសាយសូមរាយការណ៍ជាបន្ទាន់មកកាន់អជ្ញាធរមូលដ្ឋាននិមន្រ្តីការិយាល័យបក្សុព្យាបាលរឺមន្ទីរកសិកម្មផ្ទាល់ដេីម្បីចុះអន្តារគមន៍ភ្លាមៗ ។ គួរបញ្ជាក់ថា សត្វមាន់ជាច្រើនក្បាលបានងាប់ជាបន្តបន្ទាប់ក្នុងកសិដ្ឋានស្ថិតនៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង កាលពីថ្ងៃទី៥ ដល់ថ្ងៃទី៧ ខែមករា ឆ្នាំ២០២១ ករណីនេះបានធ្វើឲ្យប្រជាពលរដ្ឋរស់នៅតំបន់នោះ ព្រួយបារមម្ភខ្លាចមានជំងឺផ្តាសាយបក្សី៕ | 2021-01-12T08:52:33+07:00 | kbnnews.com | https://kbn.news/archives/200327 |
b1744c66-709b-400e-bc38-fa21d2ff1874 | អង្គការ WHO៖ ខ្លួនមិនមែនរកកំហុសទេ ដែលទៅស៊ើបអង្កេតប្រភពនៃជំងឺកូវីដ១៩នៅចិន | មន្ត្រីប្រចាំអង្គការសុខភាពពិភពលោក (WHO) បានឲ្យដឹងថា កិច្ចប្រឹងប្រែងស៊ើបអង្កេតរកដើមកំណើតនៃជំងឺកូវីដ១៩ គឺមិនមែនដើម្បីរក«នរណាម្នាក់ដើម្បីបន្ទោស»ឡើយ ស្របពេលអង្គការនេះ បញ្ជូនអ្នកជំនាញអន្តរជាតិមួយក្រុមទៅកាន់ប្រទេសចិនក្នុងសប្ដាហ៍នេះ។ លោក Mike Ryan អ្នកជំនាញជាន់ខ្ពស់ខាងគ្រាអាសន្នរបស់អង្គការ WHO បានថ្លែងនៅក្នុងសន្និសីទសារព័ត៌មាននៅក្នុងទីក្រុងហ្សឺណែវ កាលពីថ្ងៃចន្ទថា៖ «យើងកំពុងស្វែងរកចម្លើយនៅទីនេះ ដែលអាចជួយយើងក្នុងពេលអនាគត។ មិនរកពិរុទ្ធជន និងមិនមែនរកមនុស្សដើម្បីស្ដីបន្ទោសឡើយ»។ ថ្លែងនៅក្នុងសន្និសីទសារព័តមានដូចគ្នានេះ នាយកអង្គការ WHO លោក Tedros Adhanom Ghebreyesus បានឲ្យដឹងថា ក្រុមការងារដែលធ្វើដំណើរទៅកាន់ប្រទេសចិន នឹងស្វែងយល់ពីប្រភពនៃការឆ្លងជំងឺកូវីដ១៩ដំបូង នៅក្នុងទីក្រុង Wuhan (វូហាន) ភាគកណ្តាលប្រទេស។ ការលើកឡើងទំាងនេះ កើតឡើងក្រោយពេលរដ្ឋាភិបាលចិនប្រកាសថា ក្រុមការងាររបស់អង្គការ WHO នឹងទៅដល់ប្រទេសចិន នៅថ្ងៃព្រហស្បតិ៍ខានស្អែក។ ទោះជាយ៉ាងណាក៏ដោយ គេមិនទាន់ច្បាស់ទេថា តើក្រុមអ្នកជំនាញត្រូវបានអនុញ្ញាតឲ្យធ្វើដំណើរទៅកាន់ទីក្រុង Wuhan កន្លែងដែលជំងឺកូវីដ១៩ ផ្ទុះឡើងមុនគេកាលពីចុងឆ្នាំ ២០១៩ ឬយ៉ាងណានោះ៕ | 2021-01-12T07:00:00+07:00 | khmer.voanews.com | https://khmer.voanews.com/a/who-says-it-is-not-looking-to-place-blame-as-it-investigates-covid-origins/5734250.html |
00a655de-6504-4cef-b52d-928a05119771 | មហាក្សត្រម៉ាឡេស៊ីប្រកាសដាក់ប្រទេសក្នុងគ្រាអាសន្ន នៅពេលការឆ្លងកូវីដ១៩កើនឡើងខ្លាំង | មហាក្សត្រប្រទេសម៉ាឡេស៊ី បានប្រកាសដាក់ប្រទេសក្នុងគ្រាអាសន្ន ជាផ្នែកមួយនៃកិច្ចប្រឹងប្រែងទប់ស្កាត់ការកើនឡើងនៃការឆ្លងជំងឺកូវីដ១៩។ ព្រះបរមរាជវាំង បានប្រកាសនៅថ្ងៃអង្គារនេះថា ព្រះមហាក្សត្រ Sultan Abdullah Sultan Ahmad Shah បានចេញព្រះរាជក្រឹត្យបន្ទាប់ពីប្រជុំជាមួយលោកនាយករដ្ឋមន្ត្រី Muhyiddin Yassin។ ព្រះមហាក្សត្រ Abdullah ធ្លាប់បានបដិសេធសំណើរបស់នាយករដ្ឋមន្ត្រីកាលពីខែតុលា ដើម្បីដាក់ប្រទេសក្នុងគ្រាអាសន្ន ដោយសារតែជំងឺកូវីដ១៩។ ការដាក់ប្រទេសក្នុងគ្រាអាសន្ននេះ ពន្យារពេលធ្វើការរបស់រដ្ឋសភាដល់ថ្ងៃទី១ ខែសីហា និងផ្ដល់សិទ្ធិអំណាចទូលំទូលាយដល់រដ្ឋាភិបាលរបស់នាយករដ្ឋមន្ត្រីក្នុងការអនុម័តច្បាប់។ នៅក្នុងការផ្សាយតាមទូរទស្សន៍ លោក Muhyiddin ធានាដល់ប្រជាជនទូទាំងប្រទេសថា ការដាក់ប្រទេសក្នុងភាពអាសន្ន «មិនមែនជារដ្ឋប្រហារយោធាទេ» ហើយថា មិនមានបម្រាមគោចរណាមួយ នឹងត្រូវគេដាក់ក្នុងអំឡុងពេលនេះទេ។ កាលពីថ្ងៃចន្ទ លោកបានបញ្ជាឲ្យបិទសកម្មភាពនានាក្នុងរាជធានីគូឡាឡាំពួ (Kuala Lumpur) រយ:ពេលពីរសប្ដាហ៍ និងរដ្ឋ៥ផ្សេងទៀតដែលនៅជុំវិញនោះ ដោយសារចំនួននៃការឆ្លងជំងឺកូវីដ១៩ បានកើនឡើងដល់ ១៣៨.០០០ ករណី រួមទាំងអ្នកស្លាប់ ៥៥៥ នាក់ ជាមួយនឹងករណីឆ្លងថ្មីប្រចាំថ្ងៃជាង ២.០០០ ករណីក្នុងរយ:ពេលប៉ុន្មានសប្ដាហ៍ចុងក្រោយនេះ៕ | 2021-01-12T07:00:00+07:00 | khmer.voanews.com | https://khmer.voanews.com/a/malaysian-king-declares-state-of-emergency-amid-rising-covid-19-infections/5734321.html |
55ce1051-fe64-42c1-b2f4-d3f2f28cffe8 | អភិបាលខេត្តសៀមរាប ជំរុញគ្រូបង្រៀន និងសិស្ស បន្តការពារខ្លួន និងអនុវត្តវិធានការរាជរដ្ឋាភិបាល ប្រឆាំងនឹងជំងឺកូវីដ១៩ ក្នុងឆ្នាំសិក្សាថ្មី | លោក ទៀ សីហា អភិបាលខេត្តសៀមរាប បានចូលរួមបើកបវេសនកាល ឆ្នាំសិក្សាថ្មី (២០២០-២០២១) ជានិមិត្តរូប សម្រាប់នៅខេត្តសៀមរាបទាំងមូល ដែលបានរៀបចំនៅវិទ្យាល័យ ១០ មករា ១៩៧៩។ សកម្មភាពនេះធ្វើឡើងដោយមានការចូលរួមពីមន្ត្រី រាជការ ប្រធានមន្ទីរ អង្គភាព ស្ថាប័ន លោលគ្រូ អ្នកគ្រូ សិស្សានុសិស្ស ជាច្រើនរយនាក់ ផងដែរ ហើយពីធីនេះត្រូវបានស្ថិតនៅលើគន្លងថ្មីក្នុងវិស័យអប់រំ ដោយចាត់វិធានការបង្ការខ្លួនពីជំងឺកូវីដ-១៩។ តាមរបាយការណ៍របស់លោក លី ប៊ុណ្ណា ប្រធានមន្ទីរអប់រំ យុវជននិងកីឡាខេត្តសៀមរាប បានឲ្យដឹងថា នៅមុនវិបត្តិកូវីដ-១៩ អនុវិស័យការអប់រំមធ្យមសិក្សា បានផ្តល់សេវាអប់រំគ្របដណ្តប់លើគ្រប់ឃុំ-សង្កាត់ទូទាំងខេត្ត ក្នុងនោះអនុវិទ្យាល័យ ចំនួន ៨១កន្លែង, វិទ្យាល័យចំនួន ៤២កន្លែង, បានផ្តល់សេវាអប់រំដល់សិស្សជិត ៨ម៉ឺននាក់ ក្នុងនេះសិស្សនារីជិត ៥ម៉ឺននាក់។ អត្រាប្រឡងជាប់មធ្យមសិក្សាបឋមភូមិ ក្នុងឆ្នាំសិក្សា២០១៨-២០១៩កន្លងមកនេះ ស្ថិតក្នុងរង្វង់ ៩៥% ក្នុងនេះសិស្សនារីស្ថិតក្នុងអត្រា ៩៧%។ អត្រាប្រឡងជាប់មធ្យមសិក្សាទុតិយភូមិក្នុងរង្វង់ជាង ៧៧% ហើយសិស្សនារី៨០%។ លោកបានបញ្ជាក់ថា ក្នុងឆ្នាំសិក្សា ២០១៩-២០២០ លទ្ធផលនៃការប្រឡងសញ្ញាបត្រមធ្យមសិក្សាបឋមភូមិ មានចំនួនសិស្សសារុបជាង ១ម៉ឺន ៣ពាន់នាក់ និងទុតិយភូមិ មានចំនួនជាង ៩ពាន់នាក់ ត្រូវបានកំណត់ឱ្យជាប់ជាស្ថាពរ ១០០% ដោយមិនកំណត់ឧទ្ទេសឡើយ។ ក្នុងនោះលោក ទៀ សីហា ក៏បានអាននូវសារលិខិតរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលក្នុងនោះបានឆ្លុះបង្ហាញថា ការអនុវត្តវិធានការសុវត្ថិភាព សុខភាព សម្រាប់បុគ្គលិកអប់រំ និងសិស្សានុសិស្ស រួមមានការរៀបចំហេដ្ឋារចនាសម្ព័ន្ធ អនាម័យ បង្គន់អនាម័យ និងទឹកស្អាតនៅតាមសាលារៀន និងការរៀបចំប្រព័ន្ធអប់រំអេឡិចត្រូនិក ការផ្តល់សេវារៀនសូត្រពីចម្ងាយ ការនុញ្ញាតឱ្យដំណើរការគ្រឹះស្ថានសិក្សាឡើងវិញជា ៣ដំណាក់កាល ទាំងអស់នេះត្រូវបានធានាឱ្យសិស្សានុសិស្ស-និស្សិតនៅគ្រប់ភូមិសិក្សា នៅតែបន្តទទួលបានសេវាអប់រំ តាមរូបភាពការអប់រំតាមបែបចម្រុះ ឬក៏អាចនិយាយបានថា សិស្សបានរៀននៅក្នុងថ្នាក់ផង រៀនពីចម្ងាយផង និងធ្វើស្វ័យសិក្សាផងដែរ។ លោកអភិបាលខេត្ត ក៏បានជំរុញឲ្យគ្រូបង្រៀន និងសិស្សានុសិស្ស បន្តការពារខ្លួន និងអនុវត្តតាមវិធានការរាជរដ្ឋាភិបាល ដើម្បីប្រឆាំងនឹងជំងឺកូវីដ១៩ ក្នុងឆ្នាំសិក្សាថ្មីនេះ។ លោកបញ្ជាក់ថា ។ លោកក៏បានលើកផងដែរថា ក្រោមម្លប់សន្តិភាព សម្តេចតេជោ ហ៊ុន សែន បានយកចិត្តទុកដាក់ខ្ពស់បំផុត ក្នុងវិស័យអប់រំ ព្រមទាំងផ្តល់អគារសិក្សានៅគ្រប់ទីកន្លែង ដើមី្បឱ្យក្មួយៗបានសិក្សារៀនសូត្រ ព្រមទាំងបានយកចិត្តទុកដាក់លើកកម្ពស់សុខភាពអនាម័យ និងវិធានការការពារកូវីដ-១៩ ដើម្បីការពារកុំឱ្យមានការឆ្លងចូលមកក្នុងគ្រឹះស្ថានសិក្សា ត្រូវការពារសុវត្ថិភាព សុខភាពសិក្សា រក្សាគម្លាតសុវត្ថិភាព ១,៥ម៉ែត្រ និងសុវត្ថិភាពចំណីអាហារ ទៀតផង។ ម៉្យាងទៀតក្នុងពេលនេះ ខេត្តសៀមរាប មានគម្រោងសាងសង់ផ្លូវ ៣៨ខ្សែក្នុងក្រុងសៀមរាប ក្រោមការផ្តល់ថវិការបស់សម្តេចនាយករដ្ឋមន្ត្រី ក្នុងកិច្ចអភិវឌ្ឍន៍លើហេដ្ឋារចនាសម្ព័ន្ធផ្លូវថ្នល់ក្នុងក្រុង នៅពេលដែលកំពុងជួបវិបត្តិកូវីដ-១៩ ព្រមទាំងគម្រោងការអភិវឌ្ឍន៍ស្ទឹងសៀមរាបផងដែរ។ ក្នុងនោះលោកក៏បានសុំឱ្យក្មួយៗសិស្សានុសិស្សទាំងអស់ ត្រូវមានស្មារតីប្រុងប្រយ័ត្នខ្ពស់ ក្នុងពេលដែលខេត្តកំពុងធ្វើការសាងសង់ផ្លូវទាំង៣៨ខ្សែ ដែលធ្វើឱ្យប៉ះពាល់ដល់ការធ្វើចរាចរណ៍ ទៅមករបស់ប្រជាពលរដ្ឋ និងសិស្សានុសិស្ស ដើមី្បបញ្ជៀសនូវការគ្រោះថ្នាក់ចរាចរណ៍។ លោកបានផ្តាំផ្ញើក្មួយៗឱ្យខិតខំសិក្សារៀនសូត្រឱ្យក្លាយទៅជាកូនល្អ សិស្សល្អ ពលរដ្ឋល្អ និងជៀសឆ្ងាយពីគ្រឿងញៀន ត្រូវគោរពច្បាប់ចរាចរណ៍ ព្រមទាំងចូលរួមក្នុងការងារសង្គម ផងដែរ។ ក្នុងឱកាសនោះដែរ លោកអភិបាលខេត្ត ក៏បានធ្វើការចែកបណ្ណសរសើរ និងរង្វាន់ដល់សិស្សគ្រប់ថ្នាក់ ដែលរៀនពូកែ និងជាប់លំដាប់ថ្នាក់លេខ១ និងលេខ២ ទៀតផង៕ | 2021-01-11T23:53:00+07:00 | freshnewsasia.com | https://m.freshnewsasia.com/index.php/en/localnews/183383-2021-01-11-09-53-57.html |
0752b650-9032-478c-85a4-f4d709fe9a67 | សង្គមស៊ីវិលស្នើសុំរដ្ឋាភិបាលឱ្យពន្លឿនទិញវ៉ាក់សាំងចាក់ការពារជំងឺកូវីដ១៩ ឱ្យបានឆាប់ | មន្ត្រីអង្គការសង្គមស៊ីវិល ស្នើឱ្យរដ្ឋាភិបាលពន្លឿនទិញវ៉ាក់សាំងចាក់ការពារជំងឺកូវីដ១៩ ដល់ប្រជាពលរដ្ឋឱ្យបានឆាប់។ សង្គមស៊ីវិលយល់ថា ការអូសបន្លាយពេលទិញវ៉ាក់សាំងកូវីដ១៩ ជាហានិភ័យដល់ការឆ្លងជំងឺរលាកផ្លូវដង្ហើមថ្មីនេះចូលមកកម្ពុជាបាន។ ប្រធានសមាគមសេដ្ឋកិច្ចក្រៅប្រព័ន្ធកម្ពុជា លោក វន់ ពៅ ប្រាប់អាស៊ីសេរីនៅរសៀលថ្ងៃទី១១ មករាថា ប្រទេសនៅក្បែរខាងកម្ពុជា ដូចជា ប្រទេសថៃ (Thailand) ឡាវ (Lao) និងឥណ្ឌូណេស៊ី (Indonesia) ជាដើម នឹងចាប់ផ្ដើមចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋរបស់គេនៅចុងខែក្រោយនេះហើយ។ លោកស្នើឱ្យរដ្ឋាភិបាលខ្មែរ គួរតែរៀនសូត្រតាមប្រទេសជិតខាង ដើម្បីយល់ដឹងពីរបៀបទិញវ៉ាក់សាំងកូវីដ១៩ ចាក់ជូនប្រជាពលរដ្ឋទាន់ពេលវេលា។ មន្ត្រីសង្គមស៊ីវិលរូបនេះ យល់ថា ការចាក់វ៉ាក់សាំងការពារជំងឺរលាកផ្លូវដង្ហើមថ្មីនេះបានឆាប់ គឺជាការផ្ដល់ទំនុកចិត្តដល់ទេសចរចូលមកកម្សាន្តកម្ពុជា ដែលជួយជំរុញឱ្យសេដ្ឋកិច្ចងើបឡើងវិញ៖ « ចំណែកប្រធានអង្គការតម្លាភាពកម្ពុជា លោក ប៉ិច ពិសី វិញ លោកយល់ថា រដ្ឋាភិបាលគួរតែបង្ហាញព័ត៌មានអំពីដំណើរការទិញវ៉ាក់សាំងការពារជំងឺកូវីដ១៩ ឱ្យបានញឹកញាប់ និងតម្លាភាព ដើម្បីផ្ដល់ទំនុកចិត្តដល់ប្រជាពលរដ្ឋ។ លោកបញ្ជាក់ថា ប្រទេសជិតខាងកម្ពុជាកំពុងតែមានការរាតត្បាតជំងឺកូវីដ១៩ ដូច្នេះប្រសិនបើរដ្ឋាភិបាលអូសបន្លាយពេលទិញវ៉ាក់សាំងប្រឆាំងជំងឺរលាកផ្លូវដង្ហើមថ្មីនេះ ជាហានិភ័យដល់ការឆ្លងជំងឺកូវីដ១៩ មកកម្ពុជា៖ « មន្ត្រីសង្គមស៊ីវិលទាំងនេះ ក៏អំពាវនាវដល់រដ្ឋាភិបាល ទិញវ៉ាក់សាំងការពារជំងឺកូវីដ១៩ ពីក្រុមហ៊ុន ដែលអង្គការសុខភាពពិភពលោក (WHO) ទទួលស្គាល់ជាផ្លូវការ ដើម្បីសុវត្ថិភាពដល់ប្រជាពលរដ្ឋ។ ទាក់ទងនឹងបញ្ហានេះ ប្រធានអង្គភាពអ្នកនាំពាក្យរដ្ឋាភិបាលលោក ផៃ ស៊ីផាន ប្រាប់អាស៊ីសេរីយ៉ាងខ្លីថា លោកមិនបានដឹងជុំវិញពីការទិញវ៉ាក់សាំងនេះទេ ដោយលោកបង្វែរឱ្យសួរទៅក្រសួងសុខាភិបាលជំនួសវិញ៖ « អាស៊ីសេរី មិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសុំអត្ថាធិប្បាយលើរឿងនេះបន្ថែមទៀតបានទេ ដោយគ្មានអ្នកទទួលទូរស័ព្ទ។ រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ លោក វង្សី វិស្សុត ដែលជាប្រធានក្រុមការងារអន្តរក្រសួង បានដឹកនាំកិច្ចប្រជុំមួយ កាលពីថ្ងៃទី៨ ខែមករាថា កម្ពុជានឹងទិញវ៉ាក់សាំងពីក្រុមហ៊ុន ដែលប្រើប្រាស់មានសុវត្ថិភាព និងមានការទទួលស្គាល់ពីអង្គការសុខភាពពិភពលោក (WHO) ប៉ុណ្ណោះ។ កន្លងមក អង្គការសុខភាពពិភពលោកទទួលស្គាល់វ៉ាក់សាំងផលិតដោយ ក្រុមហ៊ុន ហ្វាយហ្សឺ និងបាយអូអេនថិក (Pfizer/BioNTech) របស់សហរដ្ឋអាមេរិក និងអាល្លឺម៉ង់។ កាលពីចុងខែធ្នូកន្លងទៅ លោកនាយករដ្ឋមន្ត្រី ហ៊ុន សែន បានបញ្ជាក់ថា កម្ពុជាមានលទ្ធភាពទិញវ៉ាក់សាំងប្រឆាំងជំងឺ COVID-19 តាមរយៈកូវ៉ាក់ (COVAX) ផង ដោយទំនាក់ទំនងរវាងប្រទេស និងប្រទេសផង និងតាមរយៈក្រុមហ៊ុនផ្ទាល់ផង។ រហូតមកទល់ពេលនេះ រដ្ឋាភិបាលកម្ពុជាមិនទាន់បញ្ជាក់ជាផ្លូវការថា នឹងទិញវ៉ាក់សាំងកូវីដ១៩ ពីក្រុមហ៊ុនណា និងពេលណានៅឡើយទេ ស្របពេលដែលរដ្ឋាភិបាលលោក ហ៊ុន សែន បានទទួលថវិកាពីសប្បុរសជន សរុបជាង ៥៦លានដុល្លារ (៥៦.០០០.០០០) រួចហើយ ដើម្បីត្រៀមទិញវ៉ាក់សាំងកូវីដ១៩ ចំនួន ១លានដូស (Dose) (១.០០០.០០០) ដើម្បីចាក់ជូនពលរដ្ឋប្រមាណ ៥០ម៉ឺននាក់ (៥០០.០០០) ដោយឥតគិតថ្លៃ។ ទោះយ៉ាងណា មន្ត្រីសង្គមស៊ីវិលស្នើយ៉ាងទទូចដល់រដ្ឋាភិបាលឱ្យបង្កើតគណៈកម្មការគ្រប់គ្រងថវិកាទាំងនេះដើម្បីប្រើប្រាស់ថវិកាមានតម្លាភាពឱ្យត្រូវតាមតម្រូវការរបស់ប្រជាពលរដ្ឋ៕ | 2021-01-11T21:18:00+07:00 | rfa.org | https://www.rfa.org/khmer/news/health/civil-society-organizations-urge-government-to-expedite-purchase-covid-19-vaccine-for-cambodian-people-01112021081627.html |
5c83c61a-b162-42e5-8a97-58c87180246c | ស្ត្រីឆ្លងទន្លេ និងអ្នកជំងឺជាពលករកំពុងធ្វើចត្តាឡីស័កនៅខេត្តឧត្តរមានជ័យ ថ្លែងអំណរគុណក្រុមគ្រូពេទ្យ, ត្រឹមរយៈពេល២០ថ្ងៃ ពលករជាង៣ពាន់នាក់ចូលតាមច្រកអន្តរជាតិអូរស្មាច់ | ប្រធានមន្ទីរសុខាភិបាលខេត្តឧត្តរមានជ័យ លោកវេជ្ជបណ្ឌិត ឃ្លោក ហួត បានថ្លែងប្រាប់ថា ចាប់តាំងពីថ្ងៃទី២០ ខែធ្នូ ឆ្នាំ២០២០ ដល់ថ្ងៃទី១០ ខែមករា ឆ្នាំ២០២១នេះ បងប្អូនពលករដែលវិលត្រឡប់ មកពីប្រទេសថៃ តាមច្រកអន្តរជាតិអូរស្មាច់ ក្នុងសង្កាត់អូស្មាច់ ក្រុងសំរោងមានសរុប៣១៣៥នាក់ និងកំពុងធ្វើចត្តាឡីស័កចំនួន១១កន្លែង នៅតាមសាលារៀន។ ការថ្លែងរបស់លោកប្រធានមន្ទីរសុខាភិបាលខេត្តឧត្តរមានជ័យ ក្នុងឱកាសដែលលោកដឹកនាំក្រុមការងារ នៅរសៀលថ្ងៃទី១០ ខែមករា ឆ្នាំ២០២១ ចុះសួរសុខទុក្ខស្ត្រីជាពលករដែលកំពុងសម្រាលកូន និងត្រៀមសម្រាលកូន ក៏ដូចជាអ្នកជំងឺផ្សេងៗទៀត ដែលពួកគាត់កំពុងធ្វើចត្តាឡីស័ករយះពេល១៤ថ្ងៃ នៅតាមសាលារៀន ហើយត្រូវបានបញ្ជូនមកព្យាលថែទាំនៅក្នុងមន្ទីរពេទ្យបង្អែកខេត្ត។ លោកវេជ្ជបណ្ឌិត ឃ្លោក ហួត បានថ្លែងយ៉ាងដូច្នេះទៀតថា ពលករទាំងអស់ដែលចូលមកតាមច្រកអន្តរជាតិអូរស្មាច់ ត្រូវបានធ្វើចត្តាឡីស័កទៅតាមសាលារៀនដែលយើងជ្រើសរើស ហើយពេលដែលពលករមានជំងឺ យើងបញ្ជូនមកមន្ទីរពេទ្យបង្អែកដើម្បីព្យាលនិងថែទាំបន្ត។ មកដល់ពេលនេះ មានអ្នកជំងឺជាពលករសរុប ៨នាក់ មានអ្នកសម្រាលកូន២នាក់ អ្នកត្រៀមសម្រាលម្នាក់ អ្នកវះពោះវៀនដុះខ្នែងម្នាក់និងអ្នកជំងឺហឺត ជំងឺបាក់ទឹកចិត្តផងដែរ។ លោកប្រធានមន្ទីរសុខាភិបាលបានថ្លែងទៀតថា ការយកពលករមកព្យាបាល ថែទាំនៅក្នុងមន្ទីរពេទ្យបង្អែកនេះ គឺយើងបានរៀបចំកន្លែងដាក់ដោយឡែក ក្រោមការយកចិត្តទុកដាក់ពីក្រុមគ្រូពេទ្យ និងមិនមានការយកថ្លៃសេវាទេ។ ក្រោមការណែនាំរបស់លោក ប៉ែន កុសល្យ អភិបាលខេត្តឧត្តរមានជ័យ ពលករទាំងអស់ត្រូវបានផ្តល់ជូនឃីតមួយកញ្ចប់និងរបបអាហារ៣ពេល។ ជាមួយគ្នានេះដែរ លោកប្រធានមន្ទីរសុខាភិបាលខេត្ត ក៏បានសំណូមពរដល់ពលករដែលកំពុងស្នាក់នៅក្នុងខេត្តឧត្តរមានជ័យ សូមតាំងចិត្តធ្វើការសហការជាមួយមន្ត្រីសុខាភិបាល និងមន្ត្រីពាក់ព័ន្ធផ្សេងៗទៀត សូមរក្សាវិធានសុខាភិបាលឲ្យបានត្រឹមត្រូវ។ ដោយឡែក ចំពោះពលករដែលកំពុងស្នាក់នៅក្នុងប្រទេសថៃ សូមបន្តស្នាក់នៅក្នុងប្រទេសថៃ កុំធ្វើដំណើរមកបើមិនមានការចាំបាច់ ព្រោះការធ្វើដំណើរមកគឺមានហានិភ័យខ្ពស់សម្រាប់ការកើតមានជំងឺផ្សេងៗ ពិសេសជំងឺកូវីដ១៩៕ | 2021-01-11T18:38:00+07:00 | freshnewsasia.com | https://m.freshnewsasia.com/index.php/en/localnews/183345-2021-01-11-04-38-51.html |
dbf5ade3-42dc-4ad3-95f1-cc07db36d252 | BREAKING: ក្នុង១ថ្ងៃសហរដ្ឋអាមេរិក រកឃើញអ្នកឆ្លងកូវីដ-១៩ ជាង ២១ម៉ឺននាក់ ខណៈអ្នកជំងឺ ១,៧៩២នាក់ទៀតស្លាប់! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២១៣,៤៥៣នាក់ទៀតបានឆ្លង COVID-19 ខណៈអ្នកជំងឺ ១,៧៩២នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី១១ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២២,៩១៧,៣៣៤ករណី ក្នុងនោះមានអ្នកស្លាប់សរុបចំនួន ៣៨៣,២៧៥នាក់ និងជាសះស្បើយឡើងសរុបចំនួន ១៣,៤៨៣,៤៩០នាក់។ គួរបញ្ជាក់ថា ខណៈសហរដ្ឋអាមេរិក កំពុងបន្តការចាក់វ៉ាក់សាំង ទៅដល់បុគ្គលិកសុខាភិបាល និងប្រជាជនដែលប្រឈមមុខ ខ្លាំងបំផុតនោះ លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕ | 2021-01-11T17:47:00+07:00 | freshnewsasia.com | https://m.freshnewsasia.com/index.php/en/internationalnews/183334-2021-01-11-03-47-52.html |
53de98dc-3b3c-4e1d-ab92-a014e2031ad7 | ហើមសួតស្រួចស្រាវ ជាហានិភ័យខ្ពស់ដល់អាយុជីវិត! | អ្នកជំងឺដែលមានរោគសញ្ញានៃការហើមសួតស្រួចស្រាវ តែងចូលមកផ្នែកសង្គ្រោះបន្ទាន់ជាញឹកញាប់ ដែលជាប្រភេទរោគសញ្ញាមួយធ្ងន់ធ្ងរអាចបណ្តាលឲ្យអ្នកជំងឺស្លាប់បាន។ ដូច្នេះការធ្វើរោគវិនិច្ឆ័យ ត្រូវធ្វើឲ្យបានឆាប់រហ័ស និងការព្យាបាលឲ្យមានប្រសិទ្ធភាពខ្ពស់។ ការហើមសួតស្រួចស្រាវ (ភាសាខ្មែរយើងជាទូទៅនិយាយថា ទឹកចូលសួត) គឺការមានដក់ទឹកនៅក្នុងសាច់សួតយើងដែលអាចកើតឡើងសន្សឹមៗ ឬកើតឡើងយ៉ាងគំហុកតែម្តង។ ១) មូលហេតុ ក. ហើមសួតស្រួចស្រាវបណ្តាលមកពីបេះដូង (Œdème pulmonaire cardiogénique ou hémodynamique) ដែលបណ្តាលឲ្យសម្ពាធឈាមក្នុងអាក់ទែពុលម៉ូណែឡើងខ្ពស់ ហើយឲ្យទឹកប្លាស្មាចេញពីសរសៃឈាមចូលក្នុងសាច់សួត។ ដែលមានមូលហេតុដូចជា – បេះដូងយើងកង្វះសមត្ថភាពរុញច្រានឈាមចេញពីបេះដូង (បេះដូងខាងឆ្វេង) – បេះដូងយើងមានវិបត្តិចង្វាក់បេះដូង – បេះដូងយើងមានជំងឺប្រឺសបេះដូង – សម្ពាធឈាមឡើងខ្ពស់ភ្លាមៗ ខ. ហើមសួតស្រួចស្រាវបណ្តាលមកពីដាច់ស្រទាប់ ដែលខណ្ឌសរសៃឈាម និងសាច់សួត (Œdème pulmonaire lésionnel) ហើយបណ្តាលឲ្យទឹកប្លាស្មាចេញពីសរសៃឈាមចូលទៅក្នុងសាច់សួត។ ដែលមូលហេតុបណ្តាលមកពី – ជំងឺសួតដែលបណ្តាលមកពីពពួកបាក់តេរី ឬវីរុស – ការបង្ករោគដោយជំងឺផ្សេងៗ ហើយបណ្តាលឲ្យសុក (Choc septique) – ការហឺតចូលសួតនូវឧស្ម័ន ដែលមានជាតិពុល (Inhalation de gaz toxique) – ការហៀរទឹកក្រពះចូលសួត (inhalation du liquide gastrique) – ការប៉ះទង្គិចទៅលើសួតដោយមូលហេតុផ្សេងៗ ២) រោគសញ្ញា – ហត់ដង្ហក់ចាប់ផ្តើមឡើងភ្លាមៗជាពិសេសនៅពេលយប់ – មុនការហត់ដង្ហក់ ចាប់ផ្តើមឡើងដោយរមាស់ក ក្អកខ្លាំងជាប់គ្នាអត់មានស្លេះ ហើយប្រហែល ២ ឬ ៣នាទី ក្រោយមកមានស្លេះ មានពពុះសៗ ជួនកាលមានលាយឈាមប្រាៗទៀតផង – មានលឺសំឡេងខ្សាវៗនៅក្នុងករបស់អ្នកជំងឺ (grésillement laryngé) – អ្នកជំងឺឡេះឡះខ្លាំង បែកញើសត្រជាក់ ស្វាយបបូរមាត់ និងចុងដៃចុងជើង – រោគសញ្ញាធ្ងន់ធ្ងរ • ចង្វាក់ដង្ហើមខ្សោយហើយយឺត • ឡើងស្វាយ ឬ ឡើងខ្ជឹងពេញខ្លួន • អ្នកជំងឺមិនអាចនិយាយបាន ស្មារតីថយចុះ ឡេះឡះ • សម្ពាធឈាមស៊ីស្តូលិចតិចជាង ១១០មីលីម៉ែត្របារ៉តរហូតដល់សុក • ការប្រែប្រួលរោគសញ្ញាគ្លីនិកលឿន ៣) មធ្យោបាយការពារ – ចំពោះអ្នកដែលមានជំងឺបេះដូង ដើម្បីបន្ថយហានិភ័យនៃការហើមសួត ត្រូវតមប្រៃ រក្សាលំនឹងសម្ពាធឈាម ព្យាបាលឲ្យបានឆាប់រហ័សរាល់មូលហេតុ ដែលធ្វើឲ្យជំងឺបេះដូងវិវត្តទៅជាធ្ងន់ធ្ងរ – ត្រូវមានអនាម័យល្អក្នុងការរស់នៅ • មិនពិសាបារី មិនពិសាគ្រឿងស្រវឹង ឬពិសាតិចតួច តាមដានទម្ងន់ខ្លួនឯង កម្រិតបរិមាណស្ករ និងខ្លាញ់ដែលបរិភោគប្រចាំថ្ងៃ • ហាត់កីឡា ឬហាត់ប្រាណយ៉ាងតិចឲ្យបានម្តងក្នុងមួយសប្តាហ៍ “ប្រសិនបើមានរោគសញ្ញាដូចបានជម្រាបជូនខាងលើ និងដើម្បីបន្ថយហានិភ័យអាយុជីវិតនៃការហើមសួតស្រួចស្រាវ សូមអស់លោកអ្នកមកជួបពិគ្រោះ និងធ្វើរោគវិនិច្ឆ័យជាមួយគ្រូពេទ្យជំនាញឯកទេសនៅមន្ទីរពេទ្យកាល់ម៉ែត ឲ្យបានទាន់ពេលវេលា ដើម្បីទទួលបានការព្យាបាល ប្រកបដោយប្រសិទ្ធភាពខ្ពស់”៕ | 2021-01-11T16:44:00+07:00 | kampucheathmey.com | https://www.kampucheathmey.com/health/44917 |
9462ff65-2196-4de2-a577-1c70c6597a6c | ដំណឹងល្អពីមន្ទីរពេទ្យ មិត្តភាពខ្មែរសូវៀត ដោយអ្នកជំងឺកូវីដ១៩ ដែលបានពាក់ព័ន្ធព្រឹត្តិការណ៍សហគមន័២៨ វិច្ឆិកាបានជាសះស្បើយអស់ហើយ | នារសៀលថ្ងៃទ ១១ ខែមករា ឆ្នាំ២០២១ នេះ ខាងមន្ទីពេទ្យមិត្តភាពខ្មែរ សូវៀតបានធ្វើការប្រកាសជាសាធារណៈនៅលើផេកហ្វេសប៊ុកដោយផ្ទាល់ថា អ្នកជំងឺកូវីដ១៩ ដែលពាក់ព័ន្ធនឹងព្រឹត្តិការណ៍សហគមន៍២៨ វិច្ឆិកា ពេលនេះបានជាសះស្បើយអស់ហើយ ដោយអ្នកជំងឺចុងក្រោយគេម្នាក់ត្រូវបានខាងមន្ទីរពេទ្យអនុញ្ញាតឲ្យចេញនៅត្រឡប់ទៅផ្ទះវិញនាថ្ងៃនេះផងដែរ។ ក្នុងផេកហ្វេសប៊ុកឈ្មោះ មន្ទីរពេទ្យមិត្តភាពខ្មែរ-សូវៀតបានបង្ហោះថា “ដំណឹងល្អរីករាយ មន្ទីរពេទ្យមិត្តភាពខ្មែរ-សូវៀត សូមជម្រាបជូនដល់បងប្អូនប្រជាពលរដ្ឋឲ្យបានជ្រាបថា អ្នកជំងឺ Covid-19 ម្នាក់ចុងក្រោយ(អ្នកពាក់ព័ន្ធនឹងព្រឹត្តិការណ៍សហគមន៍ ២៨ វិច្ឆិកា) ដែលសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត បានជាសះស្បើយ ត្រូវបានអនុញ្ញាតអោយចេញពីមន្ទីរពេទ្យ នាព្រឹកថ្ងៃទី១១ ខែមករា ឆ្នាំ២០២១ អាស្រ័យហេតុនេះ សូមបងប្អូនប្រជាពលរដ្ឋជ្រាបជាព័ត៌មាន ក្នុងនាមថ្នាក់ដឹកនាំមន្ទីរពេទ្យមិត្តភាពខ្មែរ-សូវៀត ខ្ញុំបាទសាស្រ្តាចា្យ ងី ម៉េង សូមថ្លែងអំណរគុណយ៉ាងជ្រាលជ្រៅជូនចំពោះក្រុមគ្រូពេទ្យជួរមុខទាំងអស់ និងសហការីដែលខិតខំប្រឹងប្រែងអស់ពីកំលាំងកាយចិត្ត ក្នុងការពិនិត្យ និងព្យាបាលអ្នកជំងឺ Covid-19 បានជាសះស្បើយពីជំងឺដ៏កាចសាហាវនេះ ។ សូមបងប្អូនប្រជាពលរដ្ឋបង្កើនការយកចិត្តទុកដាក់ និងប្រុងប្រយ័ត្នខ្ពស់ក្នុងការការពារបង្ការការឆ្លងជំងឺ Covid-19 នេះ។” យ៉ាងណាមិញនេះគឺជាដំណឹងដ៏ល្អមួយសម្រាប់ប្រទេសកម្ពុជា ដែលបានព្យាបាលអ្នកជំងឺកូវីដ១៩បានជាសះស្បើយ ដោយមិនមានករណីស្លាប់នោះឡើយ៕ | 2021-01-11T16:16:26+07:00 | kbnnews.com | https://kbn.news/archives/200248 |
daa49809-73b6-4ee1-b6c7-31b72f9ed85a | ក្រសួងអប់រំ ដាក់ចេញយុទ្ធនាការថ្មី ជំរុញឲ្យអនុវត្តឥរិយាបថ ការពារសុវត្ថិភាព ពីជំងឺកូវីដ១៩ សម្រាប់ឆ្នាំសិក្សា២០២១ | ភ្នំពេញ៖ ក្រសួងអប់រំ យុវជន និងកីឡា ជាមួយការគាំទ្រ ពីយូនីសេហ្វ បានប្រកាសចាប់ផ្តើមអនុវត្តយុទ្ធនាការ សម្រាប់ការចូលរៀនវិញនៅទូទាំងប្រទេស ដើម្បីលើកទឹកចិត្តឲ្យកុមារកម្ពុជាចូលរៀនវិញ ហើយនៅតែបន្តអនុវត្តឥរិយាបថសុវត្ថិភាព ដើម្បីបង្ការការឆ្លង រាលដាលជំងឺកូវី-១៩ ស្របពេលដែលឆ្នាំសិក្សាថ្មីបានចាប់ផ្តើម ហើយកូវីដ១៩ នៅតែជាបញ្ហាប្រឈម ក្នុងសកលលោកនៅឡើយ ។ យុទ្ធនាការថ្មីនេះ មានសារសំខាន់ក្នុងការធានាឱ្យ បរិស្ថានសាលារៀនមាន សុវត្ថិភាពតាមដែលអាចធ្វើទៅបាន ។ យោងតាមសេចក្ដីប្រកាសព័ត៌មាន របស់ក្រសួងអប់រំ នៅថ្ងៃទី១១ ខែមករា ឆ្នាំ២០២១នេះ បានឲ្យដឹងថា យុទ្ធនាការនេះក៏មានគោលបំណង ផ្សព្វផ្សាយព័ត៌មានដល់គ្រួសារ និងកុមារ ដែលការរៀនសូត្ររបស់ខ្លួន ត្រូវបានរំខានដោយជំងឺឆ្លងនេះ ដោយលើកទឹកចិត្តឱ្យពួកគេ ផ្តល់អាទិភាពដល់ការ រៀនសូត្រ បើទោះជាត្រូវជួបនឹងការ លំបាកយ៉ាងណាក៏ដោយ។ យុទ្ធនាការនេះធ្វើឡើងក្រោមប្រធានបទ “ការពារខ្លួនឥលូវនេះ កុំចាំស្អែក” ដោយពង្រឹងការអនុវត្ត ឥរិយាបថការពារសុវត្ថិភាព ពីជំងឺកូវីដ-១៩ ក៏ដូចជាផ្សព្វផ្សាយសារជាច្រើនដទៃទៀត ដើម្បីឱ្យសាលារៀនមាន បរិស្ថានសុវត្ថិភាព សុខភាពល្អ និងការអភិវឌ្ឍសម្រាប់កុមារ។ សារអប់រំទាំងនេះ នឹងត្រូវបានផលិតជា វីដេអូ ផ្ទាំងរូបភាព ស្តីត់វិទ្យុ និងសារ ជាអក្សរ ជាមួយភាពច្នៃប្រឌិត សម្រាប់ផ្សព្វផ្សាយទៅទូទាំងប្រទេស។ សម្ភារផ្សព្វផ្សាយក៏មានបោះពុម្ពជាខិត្តប័ណ្ណ និងជាប្រភេទល្បែងកម្សាន្តជាដើម សម្រាប់ឱ្យកុមារយកទៅផ្ទះវិញ ដើម្បីឱ្យសារអប់អាចជ្រួតជ្រាបទៅដល់គ្រួសារ និងសហគមន៍។ លើសពីនេះ ក៏មានការផលិតសៀវភៅណែនាំ ជារូបភាពសម្រាប់គ្រូ និងនាយកសាលា អំពីគោលការណ៍ណែនាំស្តីពីសុវត្ថិភាព ព្រមទាំងបញ្ជីត្រួតពិនិត្យ និងដំបូន្មានសំខាន់ៗសម្រាប់ចែកជូនសាលារៀនជាង ១៦.៥០០០សាលា ដើម្បីឱ្យលោកគ្រូ អ្នកគ្រូអាច ចាប់ផ្តើមត្រៀមខ្លួនពេញលេញសម្រាប់ឆ្នាំសិក្សាថ្មី។ លោកបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា បានមានប្រសាសន៍ថា អាទិភាពរបស់យើងក្នុងអំឡុងពេល មានជំងឺឆ្លងរាតត្បាតជាសកលកូវីដ-១៩ គឺការពារសុវត្ថិភាពកុមារ រួមទាំង ប្រើប្រាស់គ្រប់មធ្យោបាយ ដែលអាចធ្វើបានទាំងអស់ ដើម្បីជួយឱ្យពួកគេនៅតែបន្តទទួលបានការអប់រំ ។ យើងមានមោទនភាពចំពោះកិច្ចខិតខំប្រឹងប្រែង របស់រាជរដ្ឋាភិបាលកម្ពុជា ក្នុងការរក្សាចំនួនករណីឆ្លងជំងឺនេះឱ្យនៅ តិចបំផុត បើធៀបនឹងប្រទេសដទៃទៀតនៅក្នុងពិភពលោក ហើយស្របពេលជាមួយគ្នា ធានាឱ្យមានការរៀនសូត្រពីចម្ងាយ សម្រាប់សិស្សានុសិស្សគ្រប់រូប និងបើកដំណើរការសាលារៀនឡើងវិញ ឱ្យបានឆាប់បំផុត តាមដែលអាចធ្វើបាន។ លោករដ្ឋមន្ត្រីបញ្ជាក់ថា “ឥលូវនេះ ឆ្នាំសិក្សាថ្មីបានចាប់ផ្តើមហើយយើងចង់ បញ្ជាក់ពីសាររបស់យើងឱ្យបានច្បាស់ថា យើងចង់ឱ្យកុមារវិលត្រឡប់ចូលសាលារៀនវិញ និងចង់ឱ្យពួកគេ ដឹងថា យើងទាំងអស់គ្នាប្រឹងប្រែងធ្វើការងារយ៉ាងច្រើន ដើម្បីការពារពួកគេពីការឆ្លងមេរោគនេះ។ ពួកគេ ក៏ចាំបាច់ត្រូវបំពេញតួនាទីរបស់ខ្លួន ដោយអនុវត្តឱ្យបានត្រឹមត្រូវតាម គោលការណ៍ណែនាំដែលផ្សព្វផ្សាយ ក្នុងយុទ្ធនាការនេះ» ។ យុទ្ធនាការនេះទទួលបាន ថវិកាគាំទ្រពីសហភាពអឺរ៉ុប និងភាពជាដៃគូសកលសម្រាប់ការអប់រំ (GPE)។ យុទ្ធនាការនឹងត្រូវអនុវត្ត ដោយផ្អែកលើជោគជ័យ ដែលទទួលបានពីយុទ្ធនាការដែលក្រសួង និងយូនីសេហ្វបាន អនុវត្តកាលពីខែកញ្ញា ឆ្នាំ២០២០ កន្លងមកក្នុងគោលបំណងប្រកាស បើកដំណើរការសាលារៀនឡើងវិញ ក្រោយពីបានបិទទ្វារអស់រយៈពេល ៦ខែមក។ លោកស្រី ខាមិន ម៉ូរ៉េណូ ឯកអគ្គរដ្ឋទូតសហភាពអឺរ៉ុប ប្រចាំប្រទេសកម្ពុជា បានមានប្រសាសន៍ថា ជំងឺរាតត្បាតកូវីដ-១៩ បាននឹងកំពុងបង្កបញ្ហាប្រឈមចម្បងៗជាច្រើនដល់វិស័យអប់រំ ដោយបង្កើតជា ការបញ្ហាលំបាកធ្ងន់ធ្ងរដល់សិស្ស និងគ្រួសារពួកគេ។ ខណៈដែលការរៀនសូត្រតាមអនឡាញ ត្រូវបានដាក់ឱ្យ អនុវត្តក្រោមកិច្ចដឹកនាំដ៏រឹងមាំរបស់ក្រសួងអប់រំ យុវជន និងកីឡា វានៅតែមិនអាចជំនួសឱ្យការបង្រៀន នៅក្នុងថ្នាក់បានឡើយ ហើយក៏មិនមានសិស្សគ្រប់គ្នាអាចប្រើប្រាស់ វាបានទាំងអស់នោះដែរ។ ដូច្នេះកុមារ គ្រប់រូប គួរត្រូវបានជំរុញឱ្យត្រលប់ចូលរៀនវិញ ជាមួយនឹងអារម្មណ៍មានសុវត្ថិភាព។ ហេតុដូចនេះ ខ្ញុំសូមស្មើ ដល់អ្នកគ្រប់គ្នា ទាំងនាយិកា នាយកសាលា អ្នកគ្រូ លោកគ្រូ សិស្សានុសិស្ស និងអាណាព្យាបាលទាំងអស់ ឱ្យអនុវត្តវិធីការពារខ្លួនចាំបាច់នានា ដើម្បីធានាថាសាលារៀនមាន បរិស្ថានសុវត្ថិភាពសម្រាប់គ្រប់គ្នា។ លោកស្រីទូត ក៏បានសម្តែងនូវការកោតសរសើរ ចំពោះភាពជាដៃគូដ៏រឹងមាំ រវាងសហភាពអឺរ៉ុប និងកម្ពុជា នៅក្នុងវិស័យអប់រំដែលបានចាប់ផ្តើមកាលពីជាង ១៥ឆ្នាំមុន ដោយបានចូលរួមចំណែកក្នុងការអនុវត្ត កំណែទម្រង់វិស័យអប់រំជាតិ ក្នុងគោលបំណងធានាថា កុមារកម្ពុជាគ្រប់រូបទទួល បានការអប់រំប្រកបដោយ គុណភាព។ លោកស្រីបានបញ្ចប់មតិរបស់ខ្លួនថា «ការអប់រំគឺជា សិទ្ធិជាមូលដ្ឋាន និងចាំបាច់ ដើម្បីធានាឱ្យ មាននូវអនាគតដ៏រុងរឿងសម្រាប់ប្រទេស និងប្រជាពលរដ្ឋខ្លួន» ។ លោកស្រី អាលីស អលប្រ៊ៃធ៍ នាយិកាប្រតិបត្តិនៃ ភាពជាដៃគូជាសកលសម្រាប់ការអប់រំ (GPE) បានមានប្រសាសន៍ដែរថា «ជំងឺរាតត្បាតបាននឹងកំពុងបង្កការលំបាក យ៉ាងខ្លាំងដល់កុមារក្នុងការនៅបន្តការ រៀនសូត្រ។ ស្របពេលដែលការសិក្សាពីចម្ងាយ ត្រូវបានផ្តល់ឱ្យសិស្សសម្រាប់បន្តការរៀនសូត្រ វានៅតែមិនមែន ជាមធ្យោបាយជំនួសឱ្យការ ប្រាស្រ័យទាក់ទងគ្នារវាងសិស្ស និងគ្រូនៅក្នុងថ្នាក់រៀនឡើយ ។ ការគាំទ្ររបស់ ភាពជាដៃគូជាសកលសម្រាប់ការអប់រំ (GPE) នឹងជួយដល់រាជរដ្ឋាភិបាលកម្ពុជា ក្នុងការបើកដំណើរ ការសាលារៀនឡើងវិញប្រកបដោយសុវត្ថិភាព ដើម្បីឱ្យកុមារអាចការពារខ្លួន បានពីការឆ្លងជំងឺកូវី៥-១៩នៅ ពេលពួកគេត្រលប់ចូលរៀនវិញនៅសាលា» ។ យុទ្ធនាការនេះត្រូវបានរៀបចំឡើង ដើម្បីផ្សព្វផ្សាយទៅដល់អ្នកគ្រូ លោកគ្រូ ឪពុកម្តាយ និងអាណាព្យាបាល ក៏ដូចជាកុមារ និងយុវជន។ រាល់សម្ភារផ្សព្វផ្សាយ សុទ្ធតែមានលក្ខណៈបរិយាបន្ន ដោយ មានការបកប្រែជាភាសា ជនជាតិដើមភាគតិចចំនួនបួនភាសា។ ការផ្សព្វផ្សាយ នឹងត្រូវធ្វើឡើងតាមរយៈ ប្រព័ន្ធផ្សព្វផ្សាយ ក៏ដូចជាតាមរយៈការផ្ញើសាវឱ្យចំ មនុស្សគោលដៅដូចជាប្រើកម្មវិធី WhatsApp Telegram និង Facebook Messenger ជាដើម។ យូនីសេហ្វ នឹងផ្តល់សម្ភារផ្សព្វផ្សាយទាំងនេះទៅដល់ដៃគូ ដែលកំពុង បំពេញការងារក្នុងវិស័យអប់រំនៅកម្ពុជា ដើម្បីឱ្យដៃគូអាចយកទៅប្រើប្រាស់ និងកែសម្រួលទៅតាមភាព សមស្រប ដើម្បីធានាឱ្យមានការទទួលសម្រេចបាន លទ្ធផលជាអតិបរមានៅទូទាំងប្រទេស។ លោកស្រី ហ្វ័រូហ្គ ហ្វយូហ្សិថ នាយិកាយូនីសេហ្វប្រចាំប្រទេសកម្ពុជា បានថ្លែងថា «កុមារ កម្ពុជា ទទួលរងនូវការរំខានធ្ងន់ធ្ងរចំពោះការអប់រំ របស់ពួកគេកាលពីឆ្នាំមុន ហើយពួកគេជាច្រើននាក់បាន ខកខានពុំបានរៀនសូត្រនោះឡើយ។ ខណៈពេលយើងឈានមកដល់ឆ្នាំ២០២១ និងកំពុងគិតគូរជាថ្មីអំពីពិភព លោកក្រោយមានជំងឺរាតត្បាត វាជាការសំខាន់ណាស់ ដែលយើងត្រូវធ្វើការងាររួមគ្នា ដើម្បីឱ្យសាលារៀន មានសុវត្ថិភាពតាមដែលអាចធ្វើទៅបាន និងត្រូវបញ្ចៀស កុំឱ្យមានវិបត្តិការអប់រំ។ យើងជឿជាក់ថា យុទ្ធនាការ ប្រកបដោយភាពច្នៃប្រឌិតនេះ នឹងភ្ជាប់ទំនាក់ទំនងរវាងកុមារ គ្រួសារ និងគ្រូបង្រៀន ព្រមទាំងបង្កើនទំនុកចិត្ត លើសុវត្ថិភាពនៅក្នុងសាលារៀន និងគូសបញ្ជាក់ជាថ្មីពីគុណតម្លៃនៃការអប់រំ សម្រាប់កុមារកម្ពុជាគ្រប់រូប» ។ យុទ្ធនាការនេះត្រូវបានរៀបចំ ឡើងដោយក្រុមហ៊ុន Melon Rouge Agency ដោយសហការជាមួយ ក្រសួងអប់រំ យុវជន និងកីឡា និងយូនីសេហ្វ។ រាល់សម្ភារផ្សព្វផ្សាយដែល ប្រើប្រាស់ក្នុងយុទ្ធនាការនេះ អាចរកបានតាមរយៈ ទំព័រហ្វេសប៊ុកផ្លូវការក្រសួងអប់រំ យុវជន និងកីឡា និង គេហទំព័រយូនីសេហ្វ្រកម្ពុជា ៕ | 2021-01-11T15:12:00+07:00 | dap-news.com | https://dap-news.com/national/2021/01/11/110891/ |
f152889c-4e8e-426f-a19f-470dcdfbd26f | ពលករខ្មែរមកពីថៃ ម្នាក់ទៀត វិជ្ជមានវីរុសកូវីដ-១៩ និងមានអ្នកជាសះស្បេីយ ចំនួន ៣នាក់ | No Content | 2021-01-11T14:29:00+07:00 | dap-news.com | https://dap-news.com/national/2021/01/11/110887/ |
7967fb23-d0e8-431b-8d29-75ddcd1d330b | ស្រ្តីម្នាក់ទើបមកពីថៃ បានរកឃើញឆ្លងកូវីដ១៩ | ក្រសួងសុខាភិបាលបានប្រកាសរកឃើញស្រ្តីម្នាក់ឆ្លងកូវីដ១៩ ខណៈរូបគាត់ទើបវិលត្រលប់មកពីប្រទេសថៃ។ ស្រ្តីរូបនេះរស់នៅភូមិដំបូងខ្ពស់ ឃុំអូរដំបង២ ស្រុកសង្កែខេត្តបាត់ដំបង បានមកពីប្រទេសថៃដល់កម្ពុជាកាលពីថ្ងៃទី៨ ខែមករា ឆ្នាំ២០២១ ហើយបានធ្វើតេស្តសំណាកនៅវិទ្យាស្ថានប៉ាស្ទ័របង្ហាញលទ្ធផលវិជ្ជាមានកូវីដ១៩។ ក្រសួងសុខាភិបាលនៅថ្ងៃនេះក៏បានប្រកាសព្យាបាលអ្នកជំងឺកូវីដ១៩ ជាសះស្បើយចំនួនបីនាក់ផងដែរ។ អានលំអិត៖ | 2021-01-11T14:23:00+07:00 | kampucheathmey.com | https://www.kampucheathmey.com/local-news/44812 |
43aaa2e8-e510-4190-876b-402cfd57705d | TOP NEWS: ក្រសួងសុខាភិបាលបន្តរកឃើញពលករខ្មែរ ត្រឡប់មកពីប្រទេសថៃម្នាក់ទៀត ឆ្លងជំងឺកូវីដ១៩ ខណៈអ្នកជំងឺ៣នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១១ ខែមករា ឆ្នាំ២០២១នេះ បានប្រកាសរកឃើញពលករខ្មែរ ដែលត្រឡប់មកពីប្រទេសថៃម្នាក់ថែមទៀត ឆ្លងជំងឺកូវីដ១៩ ខណៈអ្នកជំងឺចំនួន០៣នាក់បានជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ ពលករខ្មែរដែលធ្វើដំណើរ មកពីប្រទេសថៃឆ្លងកូវីដ១៩ គឺជាស្ត្រីជនជាតិខ្មែរ អាយុ២៨ឆ្នាំ មានអាសយដ្ឋានស្នាក់នៅភូមិដំបូកខ្ពស់ ឃុំអូរដំបង២ ស្រុកសង្កែ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី០៨ ខែមករា ឆ្នាំ២០២១ ហើយបច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ១៖ ស្ត្រីជនជាតិខ្មែរ អាយុ ៥៦ឆ្នាំ មានអាសយដ្ឋាននៅបុរីប៉េងហួត ផ្លូវ៦០ម៉ែត រាជធានីភ្នំពេញ ជាភរិយារបស់អគ្គនាយកពន្ធធនាគារ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ ២៖ ស្ត្រីជនជាតិខ្មែរអាយុ ២៨ឆ្នាំ មានអាសយដ្ឋានស្នាក់នៅភូមិស្វាយធំ ឃុំបឹងរាំងស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣១ ខែធ្នូ ឆ្នាំ២០២០។ ៣៖ ស្ត្រីជនជាតិខ្មែរអាយុ ២៤ឆ្នាំ មានអាសយដ្ឋានស្នាក់នៅភូមិស្វាយធំ ឃុំបឹងរាំងស្រុកកម្រៀង ខេត្តបាត់ដំបង បាន ធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣១ ខែធ្នូ ឆ្នាំ២០២០។ សូមកត់សម្គាល់ថា៖ ស្ត្រីទាំង០២នាក់ ខាងលើនេះ ត្រូវបានព្យាបាលជាសះស្បើយ ដោយទទួលបាន លទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្តបាត់ដំបង។ គួរបញ្ជាក់ថា គិតត្រឹមម៉ោង៧៖០០នាទីព្រឹកថ្ងៃទី១១ ខែមករា ឆ្នាំ២០២១នេះ នៅកម្ពុជារកឃើញអ្នកឆ្លងជំងឺកូវីដ១៩ ចំនួន៣៩២នាក់ ក្នុងនោះអ្នកជាសះស្បើយចំនួន៣៧៤នាក់ និង១៨នាក់កំពុងសម្រាកព្យាបាលនៅមន្ទីរពេទ្យ៕ | 2021-01-11T14:12:00+07:00 | freshnewsasia.com | https://m.freshnewsasia.com/index.php/en/localnews/183319-2021-01-11-00-12-10.html |
231b1353-c4ed-435e-aed6-ed7d6a4c1341 | ការនាំចេញរបស់កម្ពុជា ទៅកាន់ទីផ្សារអាមេរិក មិនទទួលរងផលប៉ះពាល់ពីជំងឺកូវីដ-១៩ នោះទេ | ភ្នំពេញ៖ មន្ត្រីក្រសួងពាណិជ្ជកម្ម ថ្មីៗកន្លងទៅនេះ បានឲ្យដឹងថា ការនាំចេញរបស់កម្ពុជា ទៅកាន់ទីផ្សារអាមេ រិក មិនបានទទួលរងផលប៉ះពាល់ ដោយសារកូវីដ-១៩នោះទេ។ ផលិតផលនាំចេញសំខាន់ៗរបស់កម្ពុជា ទៅទីផ្សារអាមេរិក ដូចជា វាយនភណ្ឌ ស្បែកជើង សម្ភារសម្រាប់ការធ្វើដំណើរ កង់ និងផលិតផលកសិកម្ម។ រីឯនាំចូលពីអាមេរិកមកវិញ មានដូចជា យានយន្ដ ចំណីសត្វ និងគ្រឿងម៉ាស៊ីន។ បើតាមទិន្នន័យពីការិយាល័យជំរឿនរបស់អាមេរិក បានឱ្យដឹងថា ការធ្វើពាណិជ្ជកម្មរវាងកម្ពុជា និងសហរដ្ឋអាមេរិកនៅតែសម្រេចបានកំណើនល្អនៅឆ្នាំ២០២០ បើទោះបីជាមានវិបត្តិកូវីដ១៩ក៏ដោយ។ ជាក់ស្តែង ក្នុងរយៈ ពេល ១១ខែ ឆ្នាំ២០២០ ទំហំពាណិជ្ជកម្មរវាងទាំងពីរ កម្ពុជា និងអាមេរិក សម្រេចបាន ជាង៦ពាន់៣រយលានដុល្លារអាមេរិក ធៀបនឹងរយៈពេលដូចគ្នាកាលពីឆ្នាំ២០១៩ គឺបានកើនឡើងដល់ទៅ ជាង៩០០លានដុល្លារអាមេរិក។ ក្នុងរយៈពេល ១១ខែ ឆ្នាំ២០២០ ការនាំចេញរបស់កម្ពុជា ទៅកាន់ទីផ្សារអាមេរិក សម្រេចបានដល់ ៦ពាន់លានដុល្លារ បើធៀបនឹង១១ខែ ឆ្នាំ២០១៩ កើនឡើងដល់ ១ពាន់ ១រយលានដុល្លារអាមេរិក។ ដោយឡែក ការនាំចូលអាមេរិកមកកាន់ទីផ្សារកម្ពុជា ក្នុងរយៈពេលដូចគ្នា មានត្រឹមតែជាង ៣១២លានដុល្លារអាមេរិក បើធៀបនឹង១១ខែឆ្នាំ២០១៩ ធ្លាក់ចុះជាង១៧០លានដុល្លារអាមេរិក៕ | 2021-01-11T13:42:37+07:00 | cen.com.kh | https://cen.com.kh/archives/283849.html |
243e0bb9-4eca-4049-b724-f5c7d8e6395a | និស្សិតពេទ្យ ជាប់អាហារូបករណ៍រៀននៅប្រទេសថៃ ចងកសម្លាប់ខ្លួននឹងដើមពុទ្ធា ដោយសារតែមានជំងឺប្រសៃប្រសាទប្រមាណជិត១០ឆ្នាំមកហើយ | ភ្នំពេញ៖ នារីជាអតីតនិស្សិតពេទ្យ ជាប់អាហារូបករណ៍ រៀននៅប្រទេសថៃម្នាក់ បានចងក សម្លាប់ខ្លួន នឹងដើមពុទ្ធា នៅក្នុងដីឡូតិ៍មួយកន្លែងបន្ទាប់ពីខំរៀនរហូតដល់មានជំងឺសរសៃប្រសាទ ហើយរត់គេចខ្លួនចេញ ផ្ទះបាត់ខ្លួន ប្រមាណជាង២ខែ មកហើយ ក្រោយពីបាត់ខ្លួន នារីខាងលើក្រុមគ្រួសារក៏បានទៅដាក់ពាក្យបណ្ដឹងផងដែរ ដើម្បីអោយសមត្ថកិច្ចជួយស្វែងរក រហូតមកដល់ព្រឹកថ្ងៃទី១១ ខែ មករា ឆ្នាំ២០២១ នេះទើបមានគេគេរាយការណ៍ថានារីនេះបានចង កសម្លាប់ខ្លួនបាត់ទៅហើយ ។ ហេតុការនេះ បង្កឲ្យមានការភ្ញាក់ផ្អើលកាលពីវេលាម៉ោង ៦ និង ៣០ព្រឹកថ្ងៃទី១១ ខែ មករា ឆ្នាំ ២០២១នៅចំណុចដីឡូតិ៍មួយកន្លែងតាម ផ្លូវកែវចិន្តាក្នុងក្រុម១២ ភូមិ០១ សង្កាត់ជ្រោយចងា្វ ខណ្ឌជ្រោយចង្វា រាជធានីភ្នំពេញ។ នារីដែលចង ក សម្លាប់ខ្លួន ត្រូវបានសមត្ថកិច្ចនគរបាលបានឲ្យដឹងថា ឈ្មោះ ឈីវ សំអុន អាយុ៣១ឆ្នាំ មានលំនៅ ផ្ទះលេខ ១៤៦D ផ្លូវលំ ភូមិ០២ សង្កាត់ជ្រោយចង្វារ ខណ្ឌជ្រោយចង្វា រាជធានីភ្នំពេញ ។ តាមសមត្ថកិច្ចនគរបាលបានឲ្យដឹងថា នារីរូបនោះ បានចងកសម្លាប់ខ្លួន នឹងខ្សែនីឡុង ភ្ជាប់ទៅនឹង ដើមពុទ្ធា ក្នុងព្រៃហើយ ត្រូវបានក្មេង ៗក្នុងភូមិ ដើរទៅបេះផ្លែពុទ្ធា ក៏ប្រទះឃើញ រួចរត់មកប្រាប់ឪពុកម្តាយរាយការណ៍ សមត្ថកិច្ចនគរបាលមូលដ្ឋាន ដែរបានស្គាល់ជនរងគ្រោះក៏បានប្រាប់បងប្អូន សាច់ញាតិ។ តាមបងស្រីនារីរូបនោះបានឲ្យសមត្ថកិច្ច ដឹងថា ឈ្មោះ ឈីវ សំអុន មានជំងឺប្រសៃប្រសាទប្រមាណជិត១០ឆ្នាំមកហើយ។ រយៈពេលប្រមាណជិត២ខែមកហើយ នាងក៏បានរត់ចេញពីផ្ទះទៅបាត់ខ្លួន មិនដឹងទៅទីណា ស្រាប់តែទទួលដំណឹងពីសមត្ថកិច្ច ថាចងសម្លាប់ខ្លួន។ តាមព័ត៌មានឲ្យដឹងទៀតថា កន្លងមកជនរងគ្រោះ រូបនោះ ជានិស្សិតពេទ្យ ដែលរៀនពូកែ ប្រឡងជាប់អាហារូបករណ៍ ទៅរៀននៅ ប្រទេសថៃរហូតដល់ជិតចប់ ។ ដោយសារតែការខិតខំរៀន ខ្លាំង ពេកបណ្តាលឲ្យនាង រលាកខួរក្បាល មានជំងឺសរសៃប្រសាទ ហើយត្រូវបានសាលាទាក់ទងមកក្រុមគ្រួសារ ឲ្យទៅទទួលយកមកស្រុកកំណើតវិញ និងបានបញ្ចប់ជីវិតដោយចង កសម្លាប់ខ្លួនឯងនៅពេលនេះ។ សពត្រូវបានក្រុមគ្រួសារបញ្ជូន ទៅកាន់ឈាបនដ្ឋានវត្តពោធិ៍យារាម ហៅវត្តចាស់ ដើម្បី ធ្វើបុណ្យតាមប្រពៃណី ៕ | 2021-01-11T13:33:08+07:00 | cen.com.kh | https://cen.com.kh/archives/283837.html |
5db063ca-04ab-4163-93ac-3f1e41a76224 | ការពារខ្លួនឥឡូវនេះ កុំចាំស្អែក៖ យុទ្ធនាថ្មីសម្រាប់ការចូលរៀនវិញ ជំរុញឱ្យ អនុវត្តឥរិយាបថការពារសុវត្ថិភាពពីជំងឺភូរីដ ១៩ សម្រាប់ឆ្នាំសិក្សា២០២១ | ភ្នំពេញ៖ នៅថ្ងៃនេះ ក្រសួងអប់រំ យុវជន និងកីឡា ជាមួយការគាំទ្រពីយូនីសេហ្វ បានប្រកាសចាប់ផ្តើមអនុវត្តយុទ្ធនាការសម្រាប់ការចូលរៀនវិញនៅទូទាំងប្រទេស ដើម្បីលើកទឹកចិត្តឱ្យកុមារកម្ពុជាចូលរៀនវិញហើយនៅតែបន្តអនុវត្តឥរិយាបថសុវត្ថិភាព ដើម្បីបង្ការការឆ្លង រាលដាលជំងឺកូវីដ-១៩។ ខណៈដែលឆ្នាំសិក្សាថ្មីបានចាប់ផ្តើមហើយជំងឺកូវីដ-១៩នៅតែជាបញ្ហាប្រឈម ក្នុងសកលលោក នៅឡើយយុទ្ធនាការថ្មីនេះ មានសារៈសំខាន់ក្នុងការធានាឱ្យបរិស្ថានសាលារៀនមាន សុវត្ថិភាពតាមដែលអាចធ្វើទៅបាន។ យុទ្ធនាការក៏មានគោលបំណងផ្សព្វផ្សាយព័ត៌មានដល់គ្រួសារ និងកុមារ ដែលការរៀនសូត្ររបស់ខ្លួនត្រូវបានរំខានដោយជំងឺឆ្លងនេះ ដោយលើកទឹកចិត្តឱ្យពួកគេផ្តល់អាទិភាពដល់ការ រៀនសូត្រ បើទោះជាត្រូវជួបនឹងការលំបាកយ៉ាងណាក៏ដោយ ។ យុទ្ធនាការនេះធ្វើឡើងក្រោមប្រធានបទ “ការពារខ្លួនឥលូវនេះ កុំចាំស្អែក” ដោយពង្រឹងការអនុវត្ត ឥរិយាបថការពារសុវត្ថិភាពពីជំងឺកូវីដ-១៩ ក៏ដូចជាផ្សព្វផ្សាយសារ ជាច្រើនដទៃទៀត ដើម្បីឱ្យសាលារៀនមាន បរិស្ថានសុវត្ថិភាព សុខភាពល្អ និងការអភិវឌ្ឍសម្រាប់កុមារ។ សារអប់រំទាំងនេះ នឹងត្រូវបានផលិតជា វីដេអូ ផ្ទាំងរូបភាព ស្តីត់វិទ្យុ និងសារជាអក្សរ ជាមួយភាពច្នៃប្រឌិត សម្រាប់ផ្សព្វផ្សាយទៅទូទាំងប្រទេស។ សម្ភារផ្សព្វផ្សាយក៏មានបោះពុម្ពជាខិត្តប័ណ្ណ និងជាប្រភេទល្បែងកម្សាន្ត ជាដើម សម្រាប់ឱ្យកុមារយកទៅផ្ទះវិញ ដើម្បីឱ្យសារអប់រំអាចជ្រួតជ្រាបទៅដល់គ្រួសារ និងសហគមន៍។ លើសពីនេះ ក៏មានការផលិតសៀវភៅណែនាំ ជារូបភាពសម្រាប់គ្រូ និងនាយកសាលា អំពីគោលការណ៍ណែនាំស្តីពីសុវត្ថិភាព ព្រមទាំងបញ្ជីត្រួតពិនិត្យ និងដំបូន្មានសំខាន់ៗសម្រាប់ចែកជូនសាលារៀនជាង ១៦.៥០០០សាលា ដើម្បីឱ្យលោកគ្រូ អ្នកគ្រូអាច ចាប់ផ្តើមត្រៀមខ្លួនពេញលេញសម្រាប់ឆ្នាំសិក្សាថ្មី។ ឯកឧត្តមបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា បានមានប្រសាសន៍ថា៖ *អាទិភាពរបស់យើងក្នុងអំឡុងពេលមានជំងឺឆ្លងរាលស្អាតជាសកលកូវីដ-១៩ គឺការពារសុវត្ថិភាពកុមារ រួមទាំង ប្រើប្រាស់គ្រប់មធ្យោបាយដែលអាចធ្វើបានទាំងអស់ ដើម្បីជួយឱ្យពួកគេនៅតែបន្តទទួលបានការអប់រំ។ យើង មានមោទនភាពចំពោះកិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ក្នុងការរក្សាចំនួនករណីឆ្លងជំងឺនេះឱ្យនៅ តិចបំផុត បើធៀបនឹងប្រទេសដទៃទៀតនៅក្នុងពិភពលោក ហើយស្របពេលជាមួយគ្នា ធានាឱ្យមានការ រៀនសូត្រពីចម្ងាយសម្រាប់សិស្សានុសិស្សគ្រប់រូប និងបើកដំណើរការសាលារៀនឡើងវិញឱ្យបានឆាប់បំផុត តាមដែលអាចធ្វើបាន។ឯកឧត្តមបានបន្តទៀតថា “ឥលូវនេះ ឆ្នាំសិក្សាថ្មីបានចាប់ផ្តើមហើយយើងចង់ បញ្ជាក់ពីសាររបស់យើងឱ្យបានច្បាស់ ថា យើងចង់ឱ្យកុមារវិលត្រឡប់ចូលសាលារៀនវិញ និងចង់ឱ្យពួកគេ ដឹងថា យើងទាំងអស់គ្នាប្រឹងប្រែងធ្វើការងារយ៉ាងច្រើន ដើម្បីការពារពួកគេពីការឆ្លងមេរោគនេះ។ ពួកគេ ក៏ចាំបាច់ត្រូវបំពេញតួនាទីរបស់ខ្លួន ដោយអនុវត្តឱ្យបានត្រឹមត្រូវតាមគោលការណ៍ណែនាំដែលផ្សព្វផ្សាយក្នុងយទ្ធនាការនេះ។ យុទ្ធនាការនេះទទួលបានថវិកាគាំទ្រពីសហភាពអឺរ៉ុប និងភាពជាដៃគូសកលសម្រាប់ការអប់រំ (GPE)។ យុទ្ធនាការនឹងត្រូវអនុវត្តដោយផ្អែកលើជោគជ័យ ដែលទទួលបាន ពីយុទ្ធនាការដែលក្រសួង និងយូនីសេហ្វបាន អនុវត្តកាលពីខែកញ្ញា ឆ្នាំ២០២០ កន្លងមកក្នុងគោលបំណងប្រកាសបើកដំណើរការសាលារៀនឡើងវិញ ក្រោយពីបានបិទទ្វារអស់រយៈពេល ៦ខែមក។ លោកជំទាវ ខាមិន ម៉ូរ៉េណូ ឯកអគ្គរដ្ឋទូតសហភាពអឺរ៉ុបប្រចាំប្រទេសកម្ពុជា បានមានប្រសាសន៍ថា៖ “ជំងឺរាតត្បាតកូវីដ-១៩ បាននឹងកំពុងបង្កបញ្ហាប្រឈមចម្បងៗជាច្រើនដល់វិស័យអប់រំ ដោយបង្កើតជា ការបញ្ហាលំបាកធ្ងន់ធ្ងរដល់សិស្ស និងគ្រួសារពួកគេ។ ខណៈដែលការរៀនសូត្រតាមអនឡាញ ត្រូវបានដាក់ឱ្យ អនុវត្តក្រោមកិច្ចដឹកនាំដ៏រឹងមាំរបស់ក្រសួងអប់រំ យុវជន និងកីឡា វានៅតែមិនអាចជំនួសឱ្យការបង្រៀន នៅក្នុងថ្នាក់បានឡើយ ហើយក៏មិនមានសិស្សគ្រប់គ្នាអាចប្រើប្រាស់ វាបានទាំងអស់នោះដែរ។ ដូច្នេះកុមារ គ្រប់រូប គួរត្រូវបានជំរុញឱ្យត្រលប់ចូលរៀនវិញ ជាមួយនឹងអារម្មណ៍មានសុវត្ថិភាព។ ហេតុដូចនេះ ខ្ញុំសូមស្មើ ដល់អ្នកគ្រប់គ្នា ទាំងនាយិកា នាយកសាលា អ្នកគ្រូ លោកគ្រូ សិស្សានុសិស្ស និងអាណាព្យាបាលទាំងអស់ ឱ្យអនុវត្តវិធីការពារខ្លួនចាំបាច់នានា ដើម្បីធានាថាសាលារៀនមានបរិស្ថានសុវត្ថិភាពសម្រាប់គ្រប់គ្នា។ លោកជំទាវឯកអគ្គរដ្ឋទូតក៏បានសម្តែងនូវការកោតសរសើរចំពោះភាពជាដៃគូដ៏រឹងមាំ រវាងសហភាពអឺរ៉ុប និងកម្ពុជា នៅក្នុងវិស័យអប់រំដែលបានចាប់ផ្តើមកាលពីជាង១៥ឆ្នាំមុន ដោយបានចូលរួមចំណែកក្នុងការអនុវត្ត កំណែទម្រង់វិស័យអប់រំជាតិក្នុងគោលបំណងធានាថា កុមារកម្ពុជាគ្រប់រូបទទួលបានការអប់រំប្រកបដោយ គុណភាព។ លោកជំទាវបានបញ្ចប់មតិរបស់ខ្លួនថា៖ “ការអប់រំ មាននូវអនាគតដ៏រុងរឿងសម្រាប់ប្រទេស និងប្រជាពលរដ្ឋខ្លួន។” គឺជា សិទ្ធិជាមូលដ្ឋាន និងចាំបាច់ ដើម្បីធានាឱ្យមាននូវអនាគតដ៏រុងរឿងសម្រាប់ប្រទេស និងប្រជាពលរដ្ឋខ្លួន”។ លោកស្រី អាលីស អលប្រ៊ៃយ៍ នាយិកាប្រតិបត្តិនៃភាពជាដៃគូជាសកលសម្រាប់ការអប់រំ (GPE) បានមានប្រសាសន៍ថា៖ “ជំងឺរាតត្បាតបាននឹងកំពុងបង្កការលំបាកយ៉ាងខ្លាំងដល់កុមារក្នុងការនៅបន្តការ រៀនសូត្រ។ ស្របពេលដែលការសិក្សាពីចម្ងាយត្រូវបានផ្តល់ឱ្យសិស្សសម្រាប់បន្តការរៀនសូត្រ វានៅតែមិនមែន ជាមធ្យោបាយជំនួសឱ្យការប្រាស្រ័យទាក់ទងគ្នារវាងសិស្សនិងគ្រូនៅក្នុងថ្នាក់រៀនឡើយ។ ការគាំទ្ររបស់ ភាពជាដៃគូជាសកលសម្រាប់ការអប់រំ (GPE) នឹងជួយដល់រាជរដ្ឋាភិបាលកម្ពុជា ក្នុងការបើកដំណើរ ការសាលារៀនឡើងវិញប្រកបដោយសុវត្ថិភាព ដើម្បីឱ្យកុមារអាចការពារខ្លួនបានពីការឆ្លងជំងឺកូវីដ-១៩នៅ ពេលពួកគេត្រលប់ចូលរៀនវិញនៅសាលា។ យុទ្ធនាការនេះត្រូវបានរៀបចំឡើង ដើម្បីផ្សព្វផ្សាយទៅដល់អ្នកគ្រូ លោកគ្រូ ឪពុកម្តាយ និងអាណាព្យាបាល ក៏ដូចជាកុមារ និងយុវជន។ រាល់សម្ភារផ្សព្វផ្សាយសុទ្ធតែមានលក្ខណៈបរិយាបន្ន ដោយ មានការបកប្រែជាភាសាជនជាតិដើមភាគតិចចំនួនបួនភាសា។ ការផ្សព្វផ្សាយ នឹងត្រូវធ្វើឡើងតាមរយៈ ប្រព័ន្ធផ្សព្វផ្សាយ ក៏ដូចជាតាមរយៈការផ្ញើសារឱ្យមនុស្សគោលដៅដូចជាប្រើកម្មវិធី WhatsApp Telegram និង Facebook Messenger ជាដើម។ យូនីសេហ្វ នឹងផ្តល់សម្ភារផ្សព្វផ្សាយទាំងនេះទៅដល់ដៃគូ ដែលកំពុង បំពេញការងារក្នុងវិស័យអប់រំនៅកម្ពុជា ដើម្បីឱ្យដៃគូអាចយកទៅប្រើប្រាស់ និងកែសម្រួលទៅតាមភាព សមស្រប ដើម្បីធានាឱ្យមានការទទួលសម្រេចបានលទ្ធផលជាអតិបរមានៅទូទាំងប្រទេស។ លោកស្រី ហ្វ័រហ្គ ហ្វយូហ្សិថ នាយិកាយូនីសេហ្វប្រចាំប្រទេសកម្ពុជា បានមានប្រសាសន៍ថា៖ “កុមារ កម្ពុជា ទទួលរងនូវការរំខានធ្ងន់ធ្ងរចំពោះការអប់រំរបស់ពួកគេកាលពីឆ្នាំមុន ហើយពួកគេជាច្រើននាក់បាន ខកខានពុំបានរៀនសូត្រនោះឡើយ។ ខណៈពេលយើងឈានមកដល់ឆ្នាំ២០២១ និងកំពុងគិតគួរជាថ្មីអំពីពិភព លោកក្រោយមានជំងឺរាតត្បាត វាជាការសំខាន់ណាស់ដែលយើងត្រូវធ្វើការងាររួមគ្នា ដើម្បីឱ្យសាលារៀន មានសុវត្ថិភាពតាមដែលអាចធ្វើទៅបាន និងត្រូវបញ្ចៀស កុំឱ្យមានវិបត្តិការអប់រំ។ យើងជឿជាក់ថា យុទ្ធនាការ ប្រកបដោយភាពច្នៃប្រឌិតនេះ នឹងភ្ជាប់ទំនាក់ទំនងរវាងកុមារ គ្រួសារ និងគ្រូបង្រៀន ព្រមទាំងបង្កើនទំនុកចិត្ត លើសុវត្ថិភាពនៅក្នុងសាលារៀន និងគូសបញ្ជាក់ជាថ្មីពីគុណតម្លៃនៃការអប់រំ សម្រាប់កុមារកម្ពុជាគ្រប់រូប”៕ | 2021-01-11T10:26:00+07:00 | cen.com.kh | https://cen.com.kh/archives/283746.html |
442b6117-b24d-4c51-a6c8-83dc8cde2d38 | មិនចេះអស់សោះ ! ស្រ្តីខ្មែរមកពីថៃឆ្លងជំងឺកូវីដ១៩ ម្នាក់ទៀតហើយ | នៅព្រឹកថ្ងៃទី១១ ខែមករា ឆ្នាំ២០២១នេះ ក្រសួងសុខាភិបាល បានប្រកាសរកឃើញពលករខ្មែរ ដែលត្រឡប់មកពីប្រទេសថៃម្នាក់ថែមទៀត ឆ្លងជំងឺកូវីដ១៩ ខណៈអ្នកជាសះស្បើយចំនួន៣នាក់។ ពលករខ្មែរដែលធ្វើដំណើរ មកពីប្រទេសថៃឆ្លងកូវីដ១៩ គឺជាស្ត្រីជនជាតិខ្មែរ អាយុ២៨ឆ្នាំ មានអាសយដ្ឋានស្នាក់នៅភូមិដំបូកខ្ពស់ ឃុំអូរដំបង២ ស្រុកសង្កែ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី០៨ ខែមករា ឆ្នាំ២០២១ ហើយបច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ចំណែក អ្នកជំងឺជាសះស្បើយ ទី១- ស្ត្រីជនជាតិខ្មែរ អាយុ ៥៦ឆ្នាំ មានអាសយដ្ឋាននៅបុរីប៉េងហួត ផ្លូវ៦០ម៉ែត រាជធានីភ្នំពេញ ជាភរិយារបស់អគ្គនាយកពន្ធធនាគារ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ ទី២- ស្ត្រីជនជាតិខ្មែរអាយុ ២៨ឆ្នាំ មានអាសយដ្ឋានស្នាក់នៅភូមិស្វាយធំ ឃុំបឹងរាំងស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣១ ខែធ្នូ ឆ្នាំ២០២០។ ទី៣- ស្ត្រីជនជាតិខ្មែរអាយុ ២៤ឆ្នាំ មានអាសយដ្ឋានស្នាក់នៅភូមិស្វាយធំ ឃុំបឹងរាំងស្រុកកម្រៀង ខេត្តបាត់ដំបង បាន ធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣១ ខែធ្នូ ឆ្នាំ២០២០៕ | 2021-01-11T08:46:56+07:00 | kbnnews.com | https://kbn.news/archives/200058 |
0da6ff28-6ad3-4707-8955-33cc9ea19140 | ការស្រងាកចិត្តរបស់សាធារណជនកើនឡើង នៅពេលយុទ្ធនាការចាក់វ៉ាក់សាំងនៅបារាំងមានកម្រិត | មកត្រឹមថ្ងៃទី៤ ខែមករា មានមនុស្សតែ២ពាន់ ៥រយនាក់ប៉ុណ្ណោះ បានចាក់វ៉ាក់សាំងប្រឆាំងនឹងជំងឺកូវីដ១៩នៅក្នុងប្រទេសបារាំង ដោយភាគច្រើនជាអ្នករស់នៅក្នុងកន្លែងថែទាំមនុស្សចាស់ និងពួកជួយថែទាំពួកគេ។ ពួកអ្នករិះគន់និយាយថានេះ ជាតួលេខតិចតួចណាស់សម្រាប់វ៉ាក់សាំងដែលបានចាប់ផ្តើមបញ្ចេញដូចនៅក្នុងប្រទេសឯទៀតៗនៃសហភាពអឺរ៉ុបដែរ កាលពីថ្ងៃទី២៧ ខែធ្នូ នោះ។ ពួកអ្នករិះគន់ពណ៌នាល្បឿននៃការចាក់វ៉ាក់សាំងនេះ ថាទាបណាស់ បើប្រៀបធៀបជាមួយប្រទេសអាល្លឺម៉ង់នៅជិតខាង ដែលនៅទីនោះមនុស្សយ៉ាងតិចណាស់២សែន ៦ម៉ឺន៤ពាន់នាក់ បានចាក់វ៉ាក់សាំងនេះហើយ រហូតមកដល់ពេលនេះ។ ប្រធានាធិបតីបារាំងលោក Emmanuel Macron និងរដ្ឋាភិបាលលោក ឋិតនៅក្រោមសម្ពាធឱ្យចាត់វិធានការឱ្យបានល្អប្រសើរជាងមុន ជាពិសេសដោយពិចារណាអំពីជោគជ័យនៃប្រទេសឯទៀតៗនៅក្នុងតំបន់អឺរ៉ុប។ អ្នករិះគន់ម្នាក់ក្នុងបណ្តាអ្នករិះគន់ខ្លាំង គឺលោក Jean Rottner ប្រធាននៃមហាតំបន់ខាងកើតនៃប្រទេសបារាំង។ លោក Rottner និយាយថា យុទ្ធសាស្ត្រនៃការចាក់វ៉ាក់សាំងនេះនៅក្នុងប្រទេសបារាំង ជារឿងអាស្រូវមួយ ហើយលោកថ្លែងដែរថារដ្ឋាភិបាលគ្មានជោគជ័យដូចក្នុងបញ្ហានៃការពាក់ម៉ាស់ និងការធ្វើតេស្តដែរ។ លោកពោលថា លោកស្រងាកចិត្តខ្លាំងណាស់ ពីព្រោះតំបន់លោកមានការរាតត្បាតជំងឺកូវីដ១៩យ៉ាងខ្លាំង។ ពួកមន្ត្រីបារាំងនិយាយអះអាងថា ពួកគេកំពុងធ្វើការដើម្បីឱ្យបានសម្រេចគោលដៅចាក់វ៉ាក់សាំងនេះឱ្យមនុស្សមួយលាននាក់ មិនហួសពីដំណាច់ខែមករា។ អាជ្ញាធរនិយាយថា ដើម្បីសម្រេចគោលដៅនេះ ពួកគេនឹងបង្កើតមជ្ឈមណ្ឌលចាក់វ៉ាក់សាំង៦០០កន្លែង នៅទូទាំងប្រទេសមិនឱ្យហួសពីដំណាច់ខែនេះទេ។ លោក Olivier Veran រដ្ឋមន្ត្រីសុខាភិបាលបារាំង បានដោះស្រាយកង្វល់ទាំងនេះកាលពីថ្ងៃអង្គារទី៥ ខែមករា ដោយលោកបានសន្យាថា នឹងធ្វើឱ្យទាន់ប្រទេសឯទៀតៗក្នុងសហភាពអឺរ៉ុប។ លោក Veran និយាយថា រដ្ឋាភិបាលបារាំងនឹងពន្លឿននិងសម្រួលយុទ្ធសាស្ត្រចាក់វ៉ាក់សាំងនេះ។ នៅពេលនេះ ពួកអ្នកពន្លត់អគ្គីភ័យនិងពួកអ្នកថែទាំមនុស្សចាស់ជរានៅផ្ទះអាយុលើសពី៥០ឆ្នាំ នឹងទទួលវ៉ាក់សាំងនេះ។ រដ្ឋមន្ត្រីរូបនេះ ដែលមើលការខុសត្រូវលើការប្រយុទ្ធប្រឆាំងនឹងវីរុសកូរ៉ូណា និយាយថានេះ ជាការប្រណាំងអចិន្ត្រៃយ៍មួយដើម្បីជួយសង្គ្រោះជីវិតមនុស្ស។ ទោះណាជាការឆ្លើយតបនឹងការចាក់ថ្នាំនេះ ត្រូវបានសម្របសម្រួលនៅកម្រិតអឺរ៉ុបក៏ដោយក៏សមាជិកនីមូយៗក្នុងបណ្តាប្រទេសជាសមាជិកទាំងអស់២៧ ទទួលខុសត្រូវដល់ការបង្កើតយុទ្ធសាស្ត្ររបស់ខ្លួនផ្ទាល់។ ប្រទេសហូឡង់ ចាប់ផ្តើមយុទ្ធនាការចាក់វ៉ាក់សាំងកូវីដ១៩ នៅថ្ងៃទី៦ ខែមករា។ មកត្រឹមដើមខែមករា មានមនុស្សជាង៦ម៉ឺន ៥ពាន់នាក់ បានស្លាប់ដោយសារជំងឺកូវីដ១៩ក្នុងប្រទេសបារាំង នេះបើតាមទិន្នន័យនៃសាកលវិទ្យាល័យ Johns Hopkins៕ | 2021-01-11T07:00:00+07:00 | khmer.voanews.com | https://khmer.voanews.com/a/public-frustration-grows-as-france-s-vaccination-campaign-lags-/5732976.html |
76bd9dce-b889-4b8b-8478-2ab91f5d5e8d | សម្ដេចតេជោ៖ កូវីដ១៩ បានបំផ្លាញនូវទំនៀមទម្លាប់ ដែលបន្សល់ទុកពីដូនតា | សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅរសៀលថ្ងៃទី១០ ខែមករា ឆ្នាំ២០២០នេះ បានអោយដឹងថា កូវីដ១៩ បានបំផ្លាញនូវទំនៀមទម្លាប់ ដែលបន្សល់ទុកពីដូនតាអស់ហើយ ដែល សូម្បីតែជួបចៅ ក៍ត្រូវពាក់ម៉ាស់ ផងដែរដើម្បីការពារ សុខភាពចៅ។ តាមរយៈបណ្ដាញទំនាក់ទំនងសង្គមហ្វេសប៊ុក សម្ដេចតេជោ ហ៊ុន សែន បានសរសេររៀបរាប់យ៉ាងដូច្នេះថា ពេញមួយសប្តាហ៍ទើប ជីតាបានមកលេងជាមួយចៅស្រីទី២២។ ចៅស្រីទី២១ ក៍ដូចគ្នាដែរ មិនបានបីចៅ ចេញពីបន្ទប់សម្រាល មិនបានបីចៅ ចេញពីពេទ្យមកផ្ទះ និងមិនបានបីចៅ ចេញយកពន្លឺព្រះអាទិត្យ ពេលគម្រប់ មួយខែ។ សម្ដេចបញ្ជាក់ថា «កូវីដ១៩វាបានបំផ្លាញនូវទំនៀមទម្លាប់ ដែលបន្សល់ទុកពីដូនតាអស់ហើយ ដែល សូម្បីតែជួបចៅ ក៍ត្រូវពាក់ម៉ាស់ ផងដែរដើម្បីការពារ សុខភាពចៅ។ យើងត្រូវរៀនរស់នៅ ជាមួយនឹងរបៀបរបបថ្មី ដើម្បីសេចក្តីសុខទាំងអស់គ្នា»។ ជាមួយគ្នានេះសម្ដេចក៏បានអោយដឹងផងដែរថា នៅក្នុងរូបភាពនៃការបង្ហោះនារសៀលនេះ ក៏មានរូបភាពដែលមកលេង ម៉ាលីយ៉ាកាល ពី៧ខែមុន និងរូបភាពមកលេងជាមួយ ម៉ានីសានាថ្ងៃនេះ ព្រមទាំងចៅៗ ជាង១០នាក់ មកលេងជាមួយ៕ | 2021-01-10T23:58:00+07:00 | dap-news.com | https://dap-news.com/national/2021/01/10/110867/ |
ab30c130-b3b7-4513-a26f-d86bcf983e17 | សម្តេចតេជោ ហ៊ុន សែន ផ្ញើលិខិតថ្លែងអំណរគុណក្រុមហ៊ុនអាកាសចរណ៍ ឡានម៉ី អ៊ែរឡាញ ដែលឧបត្ថម្ភការដឹកជញ្ជូនសម្ភារការពារជំងឺកូវីដ-១៩ ទៅប្រទេសនេប៉ាល ដោយឥតគិតថ្លៃ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងអំណរគុណ និងកោតសសើរដោយស្មោះចំពោះ លោកបណ្ឌិត លី យុន (Dr. Li Khun) អគ្គនាយកក្រុមហ៊ុនអាកាសចរណ៍ ឡានម៉ី អ៊ែរឡាញ (Lanmei Airlines) ដែលបានឧបត្ថម្ភការហោះហើរ ជាមនុស្សធម៌លើកទី២ ដើម្បីដឹកជញ្ជូនម៉ាសចំនួន ២លាន ១សែន និងបរិក្ខាពេទ្យសរុបចំនួន ១២មុខសម្រាប់ប្រយុទ្ធប្រឆាំងនឹងជំងឺកូវីដ-១៩ ដែលជាអំណោយរបស់រាជរដ្ឋាភិបាលកម្ពុជា យកទៅជូនរដ្ឋាភិបាលនៃប្រទេសនេប៉ាល់ នៅថ្ងៃទី៤ ខែមករា ឆ្នាំ២០២១។ ក្នុងលិខិតថ្លែងអំណរគុណ សម្តេចតេជោ ហ៊ុន សែន ដែលអង្គភាពព័ត៌មាន Fresh News ទទួលបាននៅថ្ងៃទី១០ ខែមករា ឆ្នាំ២០២០នេះ បានឱ្យដឹងយ៉ាងដូច្នេះថា៖ ។ សូមបញ្ជាក់ថា អំណោយសប្បុរសធម៌របស់រាជរដ្ឋាភិបាល និងប្រជាជនកម្ពុជា ជូនរដ្ឋាភិបាលនៃប្រទេសនេប៉ាល់រួមមាន៖ ម៉ាសចំនួន២លាន, ម៉ាសក្រណាត់១០ម៉ឺន, ម៉ាស N95 ចំនួន២ម៉ឺន, វែនតាសុវត្ថិភាព ចំនួន២ម៉ឺន, សំលៀកបំពាក់សុវត្ថិភាព សម្រាប់មន្ត្រីសុខាភិបាល (ជាឈុត) ចំនួន២ម៉ឺនឈុត, ម៉ាស៊ីនវាស់កំដៅ ចំនួន៥០០, របាំងមុខចំនួន២ម៉ឺន, ឧបករណ៍ជំនួយការដកដង្ហើម សម្រាប់ប្រយោធនកម្ម ចំនួន២០, ទូរទស្សន៍តាមដានសុខភាពអ្នកជំងឺ និងសម្ភារបន្ទាប់បន្សំម៉ូឌែល Vista 120 ចំនួន២០, ម្សៅថ្នាំបាញ់សម្លាប់មេរោគ ២៥គីឡូក្រាមក្នុង១ធុង (ក្លរ៉ាមីនប្រភេទB) ៥០០កេស, ស្បែកជើងក៏វែងសុវត្ថិភាព១ពាន់គូ និងសាប៊ូលាងដៃ ២ពាន់គូ។ ជំនួយម៉ាស និងសម្ភារបរិក្ខាពេទ្យរបស់កម្ពុជា ត្រូវបានដឹកតាមជើងយន្តហោះ នៅថ្ងៃទី០៤ ខែមករា ឆ្នាំ២០២១ ហើយតំណាងកម្ពុជា ដែលដឹកនាំយកជំនួយនេះទៅប្រគល់ជូនរដ្ឋាភិបាលប្រទេសនេប៉ាល់ គឺ លោក អ៊ុច បូររិទ្ធ រដ្ឋមន្រ្តីប្រតិភូអមនាយករដ្ឋមន្រ្តី តំណាងសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា អមដោយ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល រួមទាំងមន្រ្តីមួយចំនួនទៀត។ នេប៉ាល់ ជាប្រទេសទី៤ហើយ ដែលកម្ពុជា បានផ្តល់ជំនួយម៉ាស់ និងបរិក្ខារសម្រាប់ប្រយុទ្ធប្រឆាំងជំងឺកូវីដ១៩។ ឆ្នាំ២០២០ រាជរដ្ឋាភិបាលកម្ពុជាបានផ្តល់នូវអំណោយជាម៉ាស និងបរិក្ខារពេទ្យជូនដល់បណ្តាប្រទេសចំនួន ៣ផងដែរ។ រួមមានរដ្ឋាភិបាលឡាវ បានផ្តល់ម៉ាស់ចំនួន ២លាន និងបរិក្ខារពេទ្យមួយចំនួន, រដ្ឋាភិបាលមីយ៉ាន់ម៉ា ម៉ាសចំនួន ២លាន និងសម្ភារវេជ្ជសាស្ត្រមួយចំនួន និង រដ្ឋាភិបាលទីម័រឡេស្ត ម៉ាសចំនួន ១លាន ៥ម៉ឺន និងបរិក្ខារពេទ្យមួយចំនួន។ ជំនួយសម្ភារបរិក្ខារពេទ្យសម្រាប់ប្រយុទ្ធប្រឆាំងជំងឺកូវីដ១៩ ដែលរាជរដ្ឋាភិបាលកម្ពុជា ផ្តល់ជូនដល់បណ្តាប្រទេសជាមិត្ត ជាការបង្ហាញឱ្យឃើញនូវកាយវិការមនុស្សធម៌របស់កម្ពុជា និងជាស្មារតីចូលរួមដ៏មុតមាំមួយរបស់កម្ពុជាក្នុងការប្រយុទ្ធប្រឆាំងនឹងជំងឺកូវីដ១៩៕ | 2021-01-10T23:48:00+07:00 | freshnewsasia.com | https://m.freshnewsasia.com/index.php/en/localnews/183306-2021-01-10-09-48-43.html |
35d37c18-43ea-485d-95f7-52fc5d045824 | ញុំាហឹរ និងញុំាមិនទៀងពេល មិនមែនជាដើមចម នៃជំងឺក្រពះទេ | មានការលើកឡើងតៗគ្នាថា ការញ៉ាំអាហារមិនទៀងពេល ឬចូលចិត្តញ៉ាំម្ទេស យូរៗទៅធ្វើឲ្យយើងកើតជំងឺក្រពះ។ បញ្ហានេះលោកសាស្ត្រាចារ្យវេជ្ជបណ្ឌិត ឯកទេសជំងឺ ថ្លើម ក្រពះ ពោះវៀន អះអាងថា មិនពិតនោះទេ។ លោកវេជ្ជបណ្ឌិតថា ការដែលញ៉ាំអាហារមិនទៀងពេល មិនមែនជាមូលហេតុនាំឲ្យឈឺក្រពះនោះទេ ប៉ុន្តែការដែលពេទ្យសំណូមពរឲ្យញ៉ាំអាហារទៀងពេល គឺដើម្បីសុខភាពទូទៅ។ ។ ពាក់ព័ន្ធនឹងការញ៉ាំហឹរ ឬញ៉ាំម្ទេសវិញ លោកសាស្ត្រាចារ្យបង្រៀននៅសាកលវិទ្យាល័យ វិទ្យាសាស្ត្រសុខាភិបាលរូបនេះបកស្រាយថា នៅក្នុងវិទ្យាសាស្ត្រមិនមានការស្រាវជ្រាវណាមួយបញ្ជាក់ថា ការញ៉ាំម្ទេសនាំឲ្យឈឺក្រពះនោះទេ គ្រាន់តែបើយើងឈឺក្រពះ ហើយញ៉ាំម្ទេសថែមទៀត រឹតឲ្យក្រហល់ក្រហាយក្រពះបន្ថែមតែប៉ុណ្ណោះ។ ចំពោះមូលហេតុសំខាន់ៗនាំឲ្យកើតជំងឺក្រពះ រួមមាន៖ – ប្រើថ្នាំដោយគ្មានវេជ្ជបញ្ជា ពិសេសថ្នាំបំបាត់ការឈឺចាប់ – ជក់បារី – ផឹកគ្រឿងស្រវឹង – ស្ត្រេសខ្លាំង ជាដើម។ លោកវេជ្ជបណ្ឌិតបន្ថែមថា បើមិនមានមូលហេតុទាំងប៉ុន្មានខាងលើរួមផ្សំទេ ការញ៉ាំមិនទៀងពេល ឬញ៉ាំហឹរតែមួយមុខ មិនធ្វើឲ្យកើតជំងឺក្រពះនោះឡើយ។ ទោះជាយ៉ាងណាក៏ដោយ លោកវេជ្ជបណ្ឌិតថា បើមានជំងឺក្រពះហើយ យើងញ៉ាំមិនទៀងពេល ឬញ៉ាំហឹរទៀត រឹតតែធ្វើឲ្យអ្នកជំងឺកាន់តែធ្វើទុក្ខបន្ថែមទៀត។ | 2021-01-10T22:11:00+07:00 | kampucheathmey.com | https://www.kampucheathmey.com/health/44644 |
61629ebf-6f6d-45fa-916b-7e36e0b22d80 | អ្វីទៅជាជំងឺស្ទះពោះវៀន! | ជំងឺស្ទះពោះវៀន កើតមានពី ១០% ទៅ ២០% នៃអាការៈឈឺពោះចំពោះមនុស្សធំ និងជាមូលហេតុទីពីរ នៃការចូលព្យាបាលដោយវះកាត់ បន្ទាប់ពីជំងឺរលាកខ្នែងពោះវៀន។ ក) អ្វីទៅជាជំងឺស្ទះពោះវៀន? ជំងឺស្ទះពោះវៀន ជាភាពរអាក់រអួលនៃចលនាពោះវៀនដែលបង្កការរារាំង ដល់ដំណើរការធម្មតានៃការបញ្ចេញលាមក និងផោម។ ការស្ទះនេះអាចកើតមាននៅពោះវៀនតូច ឬនៅពោះវៀនធំ។ ១. ជំងឺស្ទះពោះវៀនដោយមុខងារមិនប្រក្រតី បញ្ហា Iléus paralytique បង្កជាជំងឺស្ទះពោះវៀន ដែលមានប្រភពមកពីភាពមិនប្រក្រតីលើមុខងារដែលរារាំងដល់ដំណើរបញ្ចេញធម្មតារបស់ពោះវៀន។ សភាពជំងឺនេះអាចកើតមានឡើងក្រោយការប្រើប្រាស់ថ្នាំទប់រាគ ក្រោយការវះកាត់ពោះវៀន ជំងឺរលាកខ្នែងពោះវៀន រលាកស្រោមពោះវៀន រលាកលំពែង ឬជំងឺពីកំណើត (Hirschsprung)។ ២. ជំងឺស្ទះពោះវៀនក្រោយវះកាត់ វាជាប្រភេទជំងឺស្ទះដោយមូលហេតុមេកានិក។ សភាពជំងឺនេះកើតមានក្រោយការវះកាត់ក្នុងពោះ អាចចន្លោះរាប់ថ្ងៃ ខែ ឬរាប់ឆ្នាំ ដែលបណ្តាលមកពីការស្អិតនៃពោះវៀន។ ខ) មូលហេតុ ជំងឺនេះ អាចបណ្តាលមកពីការបាត់ចលនាកន្ត្រាក់នៃសាច់ដុំពោះវៀន ដែលជារឿយៗមានប្រភពមកពី – បញ្ហាប្រព័ន្ធប្រសាទ – ការរលាក ឬការក្លាយរោគ – ការឈឺចាប់ ឬក្រោយការវះកាត់ – ការរមួលនៃផ្នែកណាមួយនៃពោះវៀន ឬក៏មកពីការរាំងស្ទះក្នុងប្រហោងពោះវៀនដោយសារដុំសាច់ – ដុំលាមក ឬមកពីកៀបសង្កត់ពីក្រៅប្រហោងពោះវៀន។ មូលហេតុដែលជួបប្រទះញឹកញាប់ គឺបណ្តាលមកពី – ជំងឺក្លនលូន (Hernie) – ដុំសាច់ (Tumeur) – ស្អិតពោះវៀនក្រោយវះកាត់ (Adhérence intestinale) គ) រោគសញ្ញា បណ្តុំរោគសញ្ញាសំខាន់ៗ នៃជំងឺស្ទះពោះវៀនស្រួចស្រាវមានៈ – ឈឺពោះ – ប៉ោងពោះ – ទល់ផោម និងលាមក – ក្អួត ឃ) ការធ្វើរោគវិនិច្ឆ័យ រោគវិនិច្ឆ័យ គឺត្រូវបានធ្វើឡើងតាមរយៈ – ការពិនិត្យគ្លីនិកៈ ការស្ទាបពោះ និងលូករន្ធគូថ – ការថតកាំរស្មីអ៊ិច (ASP) និងការថតស្កែន (Scanner) ដើម្បីបញ្ជាក់ពីទីតាំង និងប្រភេទនៃមូលហេតុស្ទះ – ការពិនិត្យឈាម ង) ការព្យាបាល ការកំណត់ការព្យាបាលជំងឺស្ទះពោះវៀន ត្រូវពឹងផ្អែកទៅលើៈ – មូលហេតុស្ទះ (Origine) – ទីតាំងស្ទះ (Localisation) – សភាពធ្ងន់ធ្ងរនៃជំងឺ (Gravité) ជំងឺស្ទះពោះវៀនដោយការរមួល ទាមទារការព្យាបាលជាបន្ទាន់ ដើម្បីដកយកមូលហេតុរមួលចេញ។ ក្នុងករណីជំងឺស្ទះដោយការសង្កត់ពីក្រៅ ឬការរាំងស្ទះខាងក្នុងប្រហោងពោះវៀន ការព្យាបាលអាចប្រព្រឹត្តទៅដោយ ការវះកាត់ ការប្រើថ្នាំ ឬដោយការធ្វើ Lavement តាមការពិភាក្សាពហុឯកទេសចម្រុះ និងសម្រេចរបស់ក្រុមគ្រូពេទ្យជំនាញអំពីវិធីសាស្ត្រព្យាបាល។ ច) ផលវិបាក ជំងឺស្ទះពោះវៀនតម្រូវឲ្យសម្រាកក្នុងមន្ទីរពេទ្យជាបន្ទាន់ ហើយជំងឺនេះទាមទារការព្យាបាលទៅតាមមូលហេតុ ដោយការប្រើថ្នាំ ដោយការឆ្លុះអង់ដូស្កូប ឬដោយការវះកាត់។ ប្រសិនបើព្យាបាលមិនបានត្រឹមត្រូវ និងយឺតយ៉ាវ ជំងឺនេះបណ្តាលឲ្យមានផលវិបាកធ្ងន់ធ្ងរដូចជា វិបត្តិមេតាបូលីកធ្ងន់ធ្ងរ (វិបត្តិកង្វះជាតិទឹក វិបត្តិបេះដូង ចុះខ្សោយតម្រងនោមជាដើម) ការធ្លាយពោះវៀនបង្កជាការក្លាយរោគក្នុងស្រោមពោះ ដោយមេរោគក្នុងពោះវៀនដែលរមួលរយៈពេលយូរ ឬសភាពជំងឺស្ហុក (état de choc)។ «បើបងប្អូនដែលមានជំងឺស្ទះពោះវៀននេះ ឬមានអាការៈសង្ស័យដូចបានជម្រាបជូនខាងលើ សូមមកជួបពិគ្រោះជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែតឲ្យឆាប់រហ័ស ដើម្បីទទួលបានការព្យាបាលទាន់ពេលវេលា ព្រោះជំងឺស្ទះពោះវៀន ដែលមិនបានទទួលការព្យាបាលបន្ទាន់អាចបង្កគ្រោះថ្នាក់ដល់អាយុជីវិត»៕ | 2021-01-10T22:07:00+07:00 | kampucheathmey.com | https://www.kampucheathmey.com/health/44710 |
c362011e-47a4-42d8-8545-57147a17450f | អាជ្ញាធរនិងក្រុមការងារចុះជួយមូលដ្ឋាន ចុះផ្សព្វផ្សាយពីការទប់ស្កាត់ជំងឺកូវីដ១៩ ដល់ខ្នងផ្ទះពលរដ្ឋនៅគាស់ក្រឡ | បាត់ដំបង៖ អាជ្ញាធរស្រុកគាស់ក្រឡនិងក្រុមការងារចុះជួយឃុំព្រះផុស បានចុះផ្សព្វផ្សាយ ពីវិធានការទប់ស្កាត់ជំងឺកូវីដ១៩ នៅតាមខ្នងផ្ទះដល់ពលរដ្ឋក្នុងមូលដ្ឋាន និងតាមតំបន់ដាច់ស្រយ៉ាល រួមទាំងផ្ដល់នូវបរិក្ខាអនាម័យនិងស្បៀងមួយចំនួន ដែលធ្លាប់ប៉ះពាល់ដោយសារជំនន់ទឹកភ្លៀង នាពេលកន្លងមកផងដែរ ការចុះផ្សព្វផ្សាយនោះ បានធ្វើឡើងកាលពីថ្ងៃទី១០ ខែមករា ឆ្នាំ២០២១។ លោក ញឹក សារ៉ែន អភិបាលស្រុកគាស់ក្រឡ បានមានប្រសាសន៍ថា សម្រាប់ពលករក្នុងស្រុកគាស់ក្រឡ ដែលទើបមកពី ថៃមានចំនួន៩នាក់នឹងត្រូវធ្វើចត្តាឡីស័ក នៅក្នុងវិទ្យ័យមោងឬស្សីស្ថិតក្នុងស្រុកមោងឬស្សី និងពុំមានរកឃើញជំងឺកូវីដ១៩នោះទេ។ សម្រាប់ការងារអប់រំពលរដ្ឋ ពីបញ្ហាជំងឺនេះ ត្រូវបានធ្វើចាប់ពីមានការផ្ទុះឡើងនៃជំងឺនេះ ហើយពលរដ្ឋក្នុងស្រុកមួយចំនួន ពួកគាត់មានការយល់ដឹងច្រើន រួមទាំងអនុវត្តនូវវិធានការទប់ស្កាត់ តាមការណែនាំរបស់ក្រសួងសុខាភិបាល។ លោកស្រី សុត សុវណ្ណដា ប្រធានក្រុមការងាររាជរដ្ឋាភិបាលនិងលោក ស្រេង វង្សហៀង ប្រធានក្រុមការងារគណបក្សប្រជាជនកម្ពុជា ចុះជួយឃុំព្រះផុស បាននាំ អំណោយជូនពលរដ្ឋតាមខ្នងផ្ទះ ចំនួន១០៥២គ្រួសារ នៅទូរទាំងឃុំ ដែលឧបត្ថម្ភដោយក្រុមហ៊ុន វេទមន្តកំពូលសម្រស់ ។ លោក ស្រេង វង្សហៀង បាននាំការផ្ដាំផ្ញើរសាកសួរសុខទុក្ខពីសំណាក់សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងលោកប្រធានក្រុមការងារចុះជួយស្រុកគាស់ក្រឡនិងអំពាវនាវដល់ពលរដ្ឋទាំងអស់ សូមបន្តអនុវត្តនូវវិធានការទប់ស្កាត់ជំងឺកូវីដ១៩ តាមការណែនាំរបស់រាជរដ្ឋាភិបាលនិងក្រសួងសុខាភិបាល មានលាងដៃនឹងទឹកស្អាត លាងនឹងអាល់កុល ជែល នៅពេលចេញក្រៅទៅតាមទីសាធារណៈ ត្រូវពាក់ម៉ាស់ឲ្យបានខ្ជាប់ខ្ជួន រួមទាំងរក្សាគម្លាតសង្គមជាដើម ៕ | 2021-01-10T17:38:29+07:00 | cen.com.kh | https://cen.com.kh/archives/283592.html |
332b3767-b22b-4926-a576-0fe0408d8312 | BREAKING: ក្នុង១ថ្ងៃសហរដ្ឋអាមេរិក រកឃើញអ្នកឆ្លងកូវីដ-១៩ ជាង ២៤ម៉ឺននាក់ទៀត ខណៈអ្នកជំងឺជិត ៣,២៣៥នាក់ស្លាប់! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៤៩,៥១៩នាក់ទៀតបានឆ្លង COVID-19 ខណៈអ្នកជំងឺ ៣,២៣៥នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី១០ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២២,៦៩៩,៩៣៨ករណី ក្នុងនោះមានអ្នកស្លាប់សរុបចំនួន ៣៨១,៤៨០នាក់ និងជាសះស្បើយឡើងសរុបចំនួន ១៣,៣៩៣,០៧៨នាក់។ គួរបញ្ជាក់ថា ខណៈសហរដ្ឋអាមេរិក កំពុងបន្តការចាក់វ៉ាក់សាំង ទៅដល់បុគ្គលិកសុខាភិបាល និងប្រជាជនដែលប្រឈមមុខ ខ្លាំងបំផុតនោះ លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕ | 2021-01-10T16:38:00+07:00 | freshnewsasia.com | https://m.freshnewsasia.com/index.php/en/internationalnews/183273-2021-01-10-02-38-55.html |
20dad5da-f9b4-495a-9074-c8007329aff9 | ពលករខ្មែរមកពីថៃ ៤នាក់ទៀត ឆ្លងជំងឺកូវីដ១៩ និង៦នាក់ ជាសះស្បើយ | ភ្នំពេញ៖ ក្រសួងសុខាភិបាល បានបញ្ជាក់ឲ្យដឹងនៅថ្ងៃទី១០ ខែមករា ឆ្នាំ២០២១ ថាបានរកឃើញពលករខ្មែរ មកពីប្រទេសថៃ ចំនួន៤នាក់បន្ថែមទៀត ឆ្លងជំងឺកូវីដ១៩ និងព្យាបាលជាសះស្បើយ ៦នាក់។ យោងតាម សេចក្តីប្រកាសព័ត៌មាន របស់ក្រសួងសុខាភិបាល បានឲ្យដឹងថា ករណីវិជ្ជមានវីរុសកូវីដ-១៩ ថ្មី សរុបចំនួន ៤នាក់ ដែលជាពលករធ្វើដំណើរមកពីប្រទេសថៃ ក្នុងមាន៖ ១.ស្ត្រីជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅ ឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពី ប្រទេសថៃ មកដល់កម្ពុជានៅថ្ងៃទី៥ ខែមករា ឆ្នាំ២០២១។ ២. ស្ត្រីជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅ ឃុំជ្រោយស្មៅ ស្រុកថ្មគោល ខេត្តបាត់ដំបង បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៥ ខែមករា ឆ្នាំ២០២១។ ៣- ស្ត្រីជនជាតិខ្មែរ អាយុ ២៩ឆ្នាំ មានអាសយដ្ឋាន ស្នាក់នៅ ភូមិនិមិត្ត៣ ឃុំនិមិត្ត ស្រុកអូរជ្រៅ ខេត្តបន្ទាយមានជ័យ បានធ្វើដំណើរមកពី ប្រទេសថៃ មកដល់កម្ពុជា នៅថ្ងៃទី៥ ខែមករា ឆ្នាំ២០២១។ ៤.ស្ត្រីជនជាតិខ្មែរអាយុ ២៦ឆ្នាំ មានអាសយដ្ឋានស្នាក់នៅ ភូមិបាលិលេយ្យ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី៥ ខែមករា ឆ្នាំ២០២១។ ក្រសួងបានសូមកត់សម្គាល់ថា លទ្ធផលធ្វើតេស្តវត្ថុសំណាក របស់ស្ត្រីទាំង ៤នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ១៩ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែក ខេត្តបន្ទាយមានជ័យ។ ជាមួយគ្នានោះដែរ ក្រសួងក៏បានឥ្យដឹងថា ករណីជាសះស្បើយ សរុបចំនួន ៦នាក់ ដែលជាពលករ ធ្វើដំណើរមកពីប្រទេសថៃ ក្នុងនោះមាន៖ ១- ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅ ភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បាន ធ្វើដំណើរមកពីប្រទេសថៃ មកដល់កម្ពុជានៅថ្ងៃទី ២៩ ខែធ្នូ ឆ្នាំ២០២០។ ២- ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅ ភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពី ប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ៣ – ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៤ – ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៥ – ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៦- ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ក្រសួងបានសូមកត់សម្គាល់ថា ស្ត្រីទាំង ០៦នាក់ ខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៥ ចំនួន០២លើក ត្រូវបានអនុញ្ញាតឲ្យចេញ ពីមន្ទីរពេទ្យបង្អែកខេត្តប៉ៃលិន។ ជាមួយគ្នានោះដែរ ក្រសួងក៏សូមថ្លែងអំណរគុណ យ៉ាងជ្រាលជ្រៅ ជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យ ទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ ក្រុមគ្រូពេទ្យស្ម័គ្រចិត្ត សម្តេចតេជោ ធីតា អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រ កម្ពុជា វិទ្យាស្ថានជាតិ សុខភាពសាធារណៈ និងមន្ទីរពិសោធន៍ នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ច បានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណីកូរីដ-១៩ ព្រមទាំងអ្នកប៉ះពាល់ទាំងអស់ កន្លងមករួម ទាំងការដាក់វិធានការនានា ដើម្បីទប់ស្កាត់ ការចម្លងវីរុសកូវីដ-១៩ នៅក្នុងប្រទេសកម្ពុជា។ សូមជម្រាបថាបច្ចុប្បន្នចំនួន អ្នកឆ្លងជំងឺកូវីដ១៩ សរុបនៅទូទាំងប្រទេស មានចំនួន៣៩១នាក់ បានព្យាបាលជាសះស្បើយ ចំនួន៣៧១នាក់ និងកំពុងសម្រាកព្យាបាល នៅមន្ទីពេទ្យចំនួន២០នាក់៕ ដោយ៖ ស.សំណាង | 2021-01-10T14:39:00+07:00 | dap-news.com | https://dap-news.com/national/2021/01/10/110761/ |
e7959b06-c1f6-49d4-9030-badae6d1bd76 | TOP NEWS: ក្រសួងសុខាភិបាលរកឃើញពលករខ្មែរ ធ្វើដំណើរមកពីប្រទេសថៃ ០៤នាក់ថែមទៀតឆ្លងកូវីដ១៩ ខណៈអ្នកជំងឺ ០៦នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១០ ខែមករា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងកូវីដ១៩ ចំនួន០៤នាក់ថែមទៀត ដែលជាពលករខ្មែរធ្វើដំណើរមកពីប្រទេសថៃ ខណៈអ្នកជំងឺ០៦នាក់ ជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ ១៖ស្ត្រីជនជាតិខ្មែរ អាយុ២៦ឆ្នាំ ស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ ២១ឆ្នាំ ស្នាក់នៅឃុំជ្រោយស្មៅ ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៣៖ ស្ត្រីជនជាតិខ្មែរ អាយុ ២៩ឆ្នាំ ស្នាក់នៅភូមិនិមិត្ត៣ ឃុំនិមិត្ត ស្រុកអូរជ្រៅ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៤៖ ស្ត្រីជនជាតិខ្មែរអាយុ ២៦ឆ្នាំ ស្នាក់នៅភូមិបាលិលេយ្យសង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់ស្ត្រីទាំង០៤នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញគឺ វិជ្ជមានវីរុសកូរីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ១៖ ស្ត្រីជនជាតិខ្មែរ អាយុ ៣៦ឆ្នាំ ស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ២៖ ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ៣៖ ស្ត្រីជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៤៖ ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៥៖ ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៦៖ ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ ស្ត្រីទាំង ០៦នាក់ ខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តប៉ៃលិន។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១០ ខែមករា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន ៣៩១នាក់ ក្នុងនោះព្យាបាលជាសះស្បើយចំនួន ៣៧១នាក់ និងអ្នកជំងឺ២០នាក់ កំពុងសម្រាកព្យាបាលនៅមន្ទីរពេទ្យ៕ | 2021-01-10T14:18:00+07:00 | freshnewsasia.com | https://m.freshnewsasia.com/index.php/en/localnews/183264-2021-01-10-00-18-39.html |
411c440a-7ceb-4bdd-932e-926872dbffb6 | ពលរដ្ឋខ្មែរ៤នាក់ ត្រឡប់មកពីប្រទេសថៃ រកឃើញឆ្លងកូវីដ-១៩ | រាជធានីភ្នំពេញ៖ ក្រសួងសុខាភិបាល នៅព្រឹក ថ្ងៃទី១០ ខែមករា ឆ្នាំ២០២១ បានចេញសេចក្តីប្រកាសព័ត៌មានថា ក្រសួងបានរកឃើញការឆ្លងកូវីដ-១៩ថ្មី ចំនួន៤នាក់ថែមទៀត លើពលករខ្មែរ ទើបត្រឡប់មកពីប្រទេសថៃ ហើយអ្នកជំងឺ៦នាក់ផ្សេងទៀតបានជាសះស្បើយពីជំងឺកូវីដ-១៩ ទើបអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាល បានបញ្ជាក់ថា អ្នកឆ្លងកូវីដ១៩ ទាំង៤នាក់នោះ រួមមាន៖ ១-ស្ត្រីជនជាតិខ្មែរ អាយុ២៦ឆ្នាំ ស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ២-ស្ត្រីជនជាតិខ្មែរ អាយុ ២១ឆ្នាំ ស្នាក់នៅឃុំជ្រោយស្មៅ ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៣-ស្ត្រីជនជាតិខ្មែរ អាយុ ២៩ឆ្នាំ ស្នាក់នៅភូមិនិមិត្ត៣ ឃុំនិមិត្ត ស្រុកអូរជ្រៅ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៤-ស្ត្រីជនជាតិខ្មែរអាយុ ២៦ឆ្នាំ ស្នាក់នៅភូមិបាលិលេយ្យសង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់ស្ត្រីទាំង០៤នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញគឺ វិជ្ជមានវីរុសកូរីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ដោយឡែកអ្នកជាសះស្បើយទាំង៦នាក់នោះ រួមមាន៖ ១-ស្ត្រីជនជាតិខ្មែរ អាយុ ៣៦ឆ្នាំ ស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ២-ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ៣-ស្ត្រីជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៤-ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៥-ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៦-ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ ស្ត្រីទាំង៦នាក់ ខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តប៉ៃលិន។ សូមជម្រាបថា គិតត្រឹមម៉ោង៧ ព្រឹក ថ្ងៃទី១០ ខែមករា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន ៣៩១នាក់ ក្នុងនោះព្យាបាលជាសះស្បើយចំនួន ៣៧១នាក់ និងអ្នកជំងឺ២០នាក់ កំពុងសម្រាកព្យាបាលនៅមន្ទីរពេទ្យ៕ | 2021-01-10T11:46:27+07:00 | kbnnews.com | https://kbn.news/archives/200042 |
c6147733-feae-4449-9868-b0c311e848c1 | នៅថ្ងៃនេះ ក្រសួងសុខាភិបាល បានបន្តរកឃើញអ្នកឆ្លងជំងឺកូវីដ-១៩ថ្មីចំនួន ៤នាក់បន្ថែមទៀត ជាពលករមកពីប្រទេសថៃ និងបានព្យាបាលឲ្យជាសះស្បើយបានចំនួន៦នាក់ | ភ្នំពេញ៖ ក្រសួងសុខាភិបាល នៅព្រឹកថ្ងៃទី១០ ខែមករា ឆ្នាំ២០២១នេះ បានចេញសេចក្តីប្រកាស ព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ចំនួន៤នាក់ថែមទៀត ដែលជាពលករខ្មែរធ្វើដំណើរមកពីប្រទេសថៃ និងមានអ្នកជំងឺ៦នាក់ ជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ គិតត្រឹមម៉ោង៧និង០០នាទីព្រឹកថ្ងៃទី១០ ខែមករា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន ៣៩១នាក់ ក្នុងនោះព្យាបាលជាសះស្បើយចំនួន ៣៧១នាក់ និងអ្នកជំងឺ២០នាក់ កំពុងសម្រាកព្យាបាលនៅមន្ទីរពេទ្យ។ អ្នកឆ្លងកូវីដ១៩ ទាំង៤នាក់រួមមាន៖ ១៖ស្ត្រីជនជាតិខ្មែរ អាយុ២៦ឆ្នាំ ស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ ២១ឆ្នាំ ស្នាក់នៅឃុំជ្រោយស្មៅ ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៣៖ ស្ត្រីជនជាតិខ្មែរ អាយុ ២៩ឆ្នាំ ស្នាក់នៅភូមិនិមិត្ត៣ ឃុំនិមិត្ត ស្រុកអូរជ្រៅ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៤៖ ស្ត្រីជនជាតិខ្មែរអាយុ ២៦ឆ្នាំ ស្នាក់នៅភូមិបាលិលេយ្យសង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់ស្ត្រីទាំង០៤នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញគឺ វិជ្ជមានវីរុសកូរីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ចំពោះអ្នកជាសះស្បើយទាំង០៦នាក់រួមមាន៖ ១៖ ស្ត្រីជនជាតិខ្មែរ អាយុ ៣៦ឆ្នាំ ស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ២៖ ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ ៣៖ ស្ត្រីជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ ៤៖ ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៥៖ ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី ៣០ ខែធ្នូ ឆ្នាំ២០២០។ ៦៖ ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ ស្ត្រីទាំង ០៦នាក់ ខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តប៉ៃលិន៕ | 2021-01-10T07:45:09+07:00 | cen.com.kh | https://cen.com.kh/archives/283469.html |
7a23ab70-85db-4836-acc8-7d229082da3c | ក្រុមការងារ អាវុធហត្ថរាជធានីភ្នំពេញនាំយកអំណោយ ឧត្តមសេនីយ៍ឯក រ័ត្ន ស៊្រាង ចុះសួរសុខទុក្ខ សមាជិកមានជំងឺកំពុងសម្រាកព្យាបាល នៅមន្ទីរពេទ្យព្រះកេតុមាលា ហៅ ពេទ្យ១៧៩ | នារសៀលថ្ងៃទី៩ ខែមករា ឆ្នាំ២០២១ ឧត្តមសេនីយ៍ឯក រ័ត្ន ស៊្រាង បានចាត់តំណាងឲ្យ ក្រុមការងារអាវុធហត្ថរាជធានីភ្នំពេញ ដឹកនាំដោយ លោកឧត្តមសេនីយ៍ត្រី ពង្ស សាវរិទ្ធ មេបញ្ជាការរង និងជានាយសេនាធិការ កងរាជអាវុធហត្ថរាជធានីភ្នំពេញ បានចុះសួរសុខទុក្ខ លោកវរសេនីយ៍ឯក សូ ស៊ីដារិទ្ធ នាយរងសេនាធិការ ដែលមានជំងឺ កំពុងសម្រាកព្យាបាលនៅមន្ទីពេទ្យព្រះកេតុមាលា ហៅ ពេទ្យ១៧៩។ ក្នុងឱកាសនោះក្រុមការងារ បាននាំយកថវិកាចំនួន ១,២០០,០០០រៀល, ភេសជ្ជៈ០៤កេស ទៅជូនជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារក្នុងការសម្រាកព្យាបាលផងដែរ៕ | 2021-01-10T02:32:00+07:00 | dap-news.com | https://dap-news.com/national/2021/01/09/110743/ |
a5790487-1b0d-4408-a199-8e88ecfc1506 | ក្រុមការងារអាវុធហត្ថរាជធានីភ្នំពេញ នាំយកអំណោយលោកឧត្តមសេនីយ៍ឯក រ័ត្ន ស៊្រាង ចុះសួរសុខទុក្ខ និងជូនសមាជិកមានជំងឺកំពុងសម្រាកព្យាបាលនៅមន្ទីរពេទ្យព្រះកេតុមាលា | នារសៀលថ្ងៃទី៩ ខែមករា ឆ្នាំ២០២១ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងអាវុធហត្ថលើផ្ទៃប្រទេស និងជាមេបញ្ជាការអាវុធហត្ថរាជធានីភ្នំពេញ បានចាត់តំណាងឲ្យក្រុមការងារអាវុធហត្ថរាជធានីភ្នំពេញ ដឹកនាំដោយ លោកឧត្តមសេនីយ៍ត្រី ពង្ស សាវរិទ្ធ មេបញ្ជាការរង និងជានាយសេនាធិការ កងរាជអាវុធហត្ថរាជធានីភ្នំពេញ ចុះសួរសុខទុក្ខលោកវរសេនីយ៍ឯក សូ ស៊ីដារិទ្ធ នាយរងសេនាធិការ ដែលមានជំងឺ កំពុងសម្រាកព្យាបាលនៅមន្ទីពេទ្យព្រះកេតុមាលា ហៅ ពេទ្យ១៧៩។ ក្នុងឱកាសនោះក្រុមការងារ បាននាំយកថវិកាចំនួន ១,២០០,០០០រៀល, ភេសជ្ជៈ០៤កេស ទៅជូនជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារក្នុងការសម្រាកព្យាបាលផងដែរ៕ | 2021-01-10T00:40:00+07:00 | freshnewsasia.com | https://m.freshnewsasia.com/index.php/en/localnews/183255-2021-01-09-10-40-45.html |
3a28ee42-87d1-46f0-b123-3a697e716dee | ក្រុមការងារអន្តរក្រសួងប្រជុំពិភាក្សាពីគម្រោងទិញវ៉ាក់សាំងការពារជំងឺកូវីដ១៩ជាបន្ទាន់ | ក្រុមការងារអន្តរក្រសួង បានជួបប្រជុំគ្នាជាលើកដំបូង ដើម្បីពិភាក្សាពីយុទ្ធសាស្ត្រនិងផែនការពន្លឿនការទិញវ៉ាក់សាំងការពារជំងឺកូវិដ១៩ (Covid-19) សម្រាប់ពលរដ្ឋខ្មែរ។ រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ លោក វង្សី វិស្សុត ដែលជាប្រធានក្រុមការងារអន្តរក្រសួងដឹកនាំកិច្ចប្រជុំកាលពីថ្ងៃទី៨ ខែមករា ត្រូវទីភ្នាក់ងារសារព័ត៌មានកម្ពុជា (AKP) ដកស្រង់សំដីថា កម្ពុជានឹងទិញវ៉ាក់សាំងពីក្រុមហ៊ុន ដែលប្រើប្រាស់មានសុវត្ថិភាព និងប្រសិទ្ធភាពខ្ពស់ និងត្រូវបានទទួលស្គាល់ដោយអង្គការសុខភាពពិភពលោក(WHO)។ លោកបន្តថា រហូតមកដល់ពេលនេះ អង្គការសុខភាពពិភពលោក ទទួលស្គាល់វ៉ាក់សាំងផលិតដោយ ក្រុមហ៊ុន ហ្វាយហ្សឺ និងបាយអូអេនថិក (Pfizer/BioNTech) នៃសហរដ្ឋអាមេរិក និងអាល្លឺម៉ង់។ ប៉ុន្តែលោកថា ការចែកចាយវ៉ាក់សាំងបច្ចុប្បន្ននេះ គឺនៅមានកម្រិត សម្រាប់ប្រើប្រាស់ជាបន្ទាន់តែប៉ុណ្ណោះ មិនមែនសម្រាប់ការចាក់វាក់ស៊ាំងជាទូទៅនោះទេ។ កិច្ចប្រជុំក៏បានពិភាក្សាពីគម្រោងចំណាយថវិកា ក្នុងនោះរួមមាន ថវិកាជាតិ ប្រាក់ជំនួយនិងកម្ចីសម្បទានពីដៃគូអភិវឌ្ឍន៍ទ្វេភាគីនិងពហុភាគី ព្រមទាំងប្រាក់ ឩបត្ថម្ភ ពីសាធារណជន។ កម្ពុជា បានទទួលថវិកាពីសប្បុរសជន សរុបជាង ៥៦លានដុល្លារ ដើម្បីត្រៀមទុកសម្រាប់ ទិញវ៉ាក់សាំងកូវីដ១៩ ចំនួន ១លានដូស (Dose) ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់ ដោយឥតគិតថ្លៃ។ លោកនាយករដ្ឋមន្ត្រី ហ៊ុន សែន កាលពីចុងខែធ្នូ ឆ្នាំ២០២០ បានបញ្ជាក់ថា កម្ពុជាមានលទ្ធភាពមួយចំនួន ក្នុងការទិញវ៉ាក់សាំងប្រឆាំងជំងឺ COVID-19 ដោយទី១ គឺតាមរយៈកូវ៉ាក់ (COVAX), ទី២ តាមរយៈទំនាក់ទំនងរវាងប្រទេស និងប្រទេស និងទី៣ គឺតាមរយៈក្រុមហ៊ុនផ្ទាល់។ បច្ចុប្បន្នមានប្រទេសជាច្រើនកំពុងផលិតវ៉ាក់សាំងប្រឆាំងជំងឺ COVID-19 ក្នុងនោះរួមមាន ទាំងប្រទេសចិន ឥណ្ឌា រុស្ស៊ី និងប្រទេសនៅក្នុងតំបន់អឺរ៉ុបជាដើម។ ប៉ុន្តែក្នុងចំណោមវ៉ាក់សាំងទាំងអស់នោះ មានតែវ៉ាក់សាំងរបស់ ក្រុមហ៊ុន ហ្វាយហ្សឺ និងបាយអូអេនថិក (Pfizer/BioNTech) ប៉ុណ្ណោះដែលទទួលស្គាល់ដោយអង្គការសុខភាពពិភពលោក៕ | 2021-01-09T23:55:04+07:00 | rfa.org | https://www.rfa.org/khmer/news/health/covid-19-vaccine-update-01092021115446.html |
9a5513e2-f647-4bcc-ae89-19a2f1306662 | ទូតខ្មែរនៅជប៉ុន ជូនដំណឹងបន្ទាន់ពីលក្ខខណ្ឌចេញចូល និងរស់នៅជប៉ុន ក្រោយជប៉ុនដាក់ប្រទេសក្នុងភាពអាសន្ន ព្រោះជំងឺកូវីដ១៩ | ស្ថានទូតខ្មែរប្រចាំប្រទេសជប៉ុន បានចេញសេចក្តីជូនដំណឹងបន្ទាន់មួយស្តីពីការដាក់ចេញលក្ខខណ្ឌចាំបាច់មួយចំនួនរបស់រដ្ឋាភិបាលជប៉ុន សម្រាប់ពលរដ្ឋខ្មែរចេញចូល និងរស់នៅក្នុងប្រទេសជប៉ុន បន្ទាប់ពីការប្រកាសដាក់ទីក្រុងតូក្យូ ខេត្ត Kanagawa, Saitama, និង Chiba ក្នុងភាពអាសន្នជាលើកទីពីរ ព្រោះតែការរីករាតត្បាតនៃជំងឺកូវីដ១៩នោះ។ ប្រជាពលរដ្ឋខ្មែរដែលចូលជប៉ុនតាមរយៈច្រកចូលសម្រាប់ការស្នាក់នៅ (Residence Track) ធានាដោយក្រុមហ៊ុន ឬអង្គភាពនានា ត្រូវមានលិខិតបញ្ជាក់អវិជ្ជមានកូវីដ១៩ ក្នុងរង្វង់ ៧២ម៉ោងមុនចេញដំណើរ ហើយត្រូវធ្វើតេស្តម្ដងទៀតពេលមកដល់ជប៉ុន។ ក្រុមហ៊ុនឬអង្គភាពធានា ត្រូវបំពេញ «កិច្ចសន្យា»ថា ត្រូវអនុវត្តវិធានការទាំងនេះ។ ចំណាយលើការធ្វើតេស្តរកកូវីដ១៩ ពេលមក ដល់ជប៉ុន ជា បន្ទុករបស់រដ្ឋាភិបាលជប៉ុន។ ប្រជាពលរដ្ឋខ្មែរដែលមានសិទ្ធិស្នាក់នៅ ត្រូវមានលិខិតបញ្ជាក់អវិជ្ជមានកូវីដ១៩ ក្នុងរង្វង់ ៧២ម៉ោង មុនចេញដំណើរ ហើយត្រូវធ្វើតេស្តម្ដងទៀតពេលមកដល់ជប៉ុន។ ក្នុងករណីមិនមានលិខិតបញ្ជាក់អវិជ្ជមានកូវីដ១៩នេះទេ អ្នកដំណើរត្រូវស្នាក់នៅទីតាំងកំណត់ដោយប្រធានស្ថានីយចត្តាឡីស័កជប៉ុន។ អ្នកដំណើរត្រូវធ្វើតេស្តម្ដងទៀតនៅថ្ងៃទី៣។ បើអវិជ្ជមាន ត្រូវទៅធ្វើចត្តាឡីស័កដោយខ្លួនឯងនៅផ្ទះបន្ថែម ឱ្យគ្រប់ ១៤ថ្ងៃ ហើយត្រូវទាញយកកម្មវិធីទូរសព្ទ «Covid-19 Contact-Confirming Application-COCOA» ដើម្បីតាមដានការបំលាស់ទីរបស់អ្នកដំណើរ។ វិធានការខាងលើត្រូវអនុវត្តតាមកាលបរិច្ឆេទដូចខាងក្រោម៖ - ធ្វើតេស្តសម្រាប់អ្នកដំណើរទាំងអស់ ដែលមកដល់ជប៉ុន ពីម៉ោង ០០:០០ ថ្ងៃទី០៩ ខែមករា ឆ្នាំ២០២១ - ត្រូវមានលិខិតបញ្ជាក់អវិជ្ជមានកូវីដ១៩ ក្នុងរង្វង់ ៧២ម៉ោងមុនចេញដំណើរ សម្រាប់អ្នកដំណើរ ដែលមកដល់ជប៉ុនពីម៉ោង ០០:០០ ថ្ងៃទី១៣ ខែមករា ឆ្នាំ២០២១ - វិធានការទាំងនេះនឹងត្រូវអនុវត្តរហូតដល់មានការលើកលែងស្ថានភាពអាសន្ន (តាមគម្រោងការប្រកាសភាពអាសន្ននៅត្រូវលើកលែងនៅថ្ងៃទី៧ ខែកុម្ភៈ ឆ្នាំ២០២១)។ ក្នុងករណីបងប្អូនចង់ប្រឹក្សាយោបល់ សូមទាក់ទង៖ ហ្វេសប៊ុកស្ថានទូត Royal Embassy of Cambodia in Japan ឬ ០៨០ ៤៦៨៩ ៩៣៧៤៕ | 2021-01-09T23:16:00+07:00 | freshnewsasia.com | https://m.freshnewsasia.com/index.php/en/localnews/183247-2021-01-09-09-16-10.html |
415bd197-068f-4145-80dd-c2f53db1a0db | សូមប្រយ័ត្ន ! សត្វមាន់ងាប់ជាបន្តបន្ទាប់នៅស្រុកឯកភ្នំ ប្រជាពលរដ្ឋព្រួយបារម្ភខ្លាចមានជំងឺផ្តាសាយបក្សី | ភ្នំពេញៈ សត្វមាន់ជាច្រើនក្បាលបានងាប់ជាបន្តបន្ទាប់ស្ថិតនៅភូមិព្រែកតាច្រែង ឃុំព្រែក នរិន្ទ ស្រុកឯកភ្នំ ខេត្តបាត់ដំបង។ ហើយបានធ្វើឲ្យប្រជាពលរដ្ឋរស់នៅតំបន់នោះ ព្រួយបារមម្ភខ្លាចមានជំងឺផ្តាសាយបក្សី។ ចំណែកមន្ត្រីជំនាញកំពុងតែធ្វើការតាមដាន និងបានយកសំណាកបញ្ជូនមករាជធានីភ្នំពេញដើម្បីធ្វើការពិសោធន៍។ លោកវេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានមានប្រសាសន៍ប្រាប់សារព័ត៌មាន CEN កាលពីល្ងាចថ្ងៃទី៩ ខែមករា នេះថា “ពាក់ព័ន្ធករណីមាន់ងាប់នេះ យើងកំពុងតែធ្វើការតាមដាន ហើយករណីនេះមានមាន់ងាប់មែន ឥឡូវនេះយើងកំពុងតែយកសំណាកមកធ្វើការវិភាគ ខ្ញុំនឹងជូនដំណឹងនៅពេលក្រោយថា ប្រភេទជំងឺអ្វីបានជាមាន់ងាប់?”។ ចំណែកលោកឈឹម វជិរា ប្រធានមន្ទីរកសិកម្ម រុក្ខាប្រមាញ់ និងនេសាទខេត្តបាត់ដំបង បានបញញ្ជាក់ថា ករណីមាន់ងាប់ជាង ១៣០០ក្បាល នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ ខេត្តបាត់ដំបង គឺបានយកសំណាកមកធ្វើការវិភាគ ដើម្បីឲ្យដឹងថា មាន់ងាប់នេះដោយប្រភេទជំងឺអ្វី?។ ដោយលោកបានអះអាងថា ករណីមាន់ងាប់នេះ វាមិនមានប៉ះពាល់ជំងឺផ្តាសាយបក្សីទេ គឺមាន់ងាប់ដោយសារជំងឺធម្មតា។ មាន់បានងាប់ជាបន្តបន្ទាប់ចាប់តាំងតាំងពីថ្ងៃទី៥ ដល់ថ្ងៃទី៧ ខែមករា ឆ្នាំ២០២១។ លោកបានបន្តថា ម្ចាស់កសិដ្ឋានចិញ្ចឹមមាន់មានឈ្មោះ ហូ ណាំ ជាមន្ត្រីមន្ទីរសុខាភិបាលខេត្តបាត់ដំបង រស់នៅភូមិព្រែកតាច្រែង ឃុំព្រែកនរិន្ទ ស្រុកឯកភ្នំ បានចិញ្ចឹមមាន់ ទាកាប៉ាជាលក្ខណៈគ្រួសារ។ ករណីមាន់ងាប់នេះ គឺម្ចាស់មិនបានរាយការណ៍មកជំនាញបសុព្យាបាលស្រុកនិងខេត្តឲ្យចុះទៅជួយអន្តរាគមន៍បាញ់ថ្នាំការពារទេ នេះជាកំហុសរបស់ម្ចាស់កសិដ្ឋានចិញ្ចឹមមាន់៕ | 2021-01-09T19:17:19+07:00 | cen.com.kh | https://cen.com.kh/archives/283378.html |
30a67349-4e0a-41da-944a-c01931875086 | ពលរដ្ឋខ្មែរទៅជប៉ុន ត្រូវជូនដំណឹង ៧២ម៉ោងមុន ដើម្បីបញ្ជាក់ពីភាព អវិជ្ជមានកូវីដ១៩ | ភ្នំពេញ ៖ ស្ថានទូតជប៉ុនប្រចាំកម្ពុជា បានសេចក្តីជូនដំណឹង ជាបន្ទាន់មួយ នៅថ្ងៃទី៩ ខែមករា ឆ្នាំ២០២០នេះ អំពីវិធានការព្រំដែនថ្មី របស់ រដ្ឋាភិបាលជប៉ុន សម្រាប់អ្នកដំណើរខ្មែរ ដែលចូលមកជប៉ុន ដោយត្រូវជូនដំណឹង ៧២ម៉ោងមុន ដើម្បីបញ្ជាក់ពីភាពគ្មាន ជំងឺកូវីដ១៩៕ | 2021-01-09T18:13:00+07:00 | dap-news.com | https://dap-news.com/national/2021/01/09/110666/ |
08fbb684-10eb-43d6-8109-370249ba8841 | BREAKING: ក្នុង១ថ្ងៃសហរដ្ឋអាមេរិក រកឃើញអ្នកឆ្លងកូវីដ-១៩ ជាង ៣០ម៉ឺននាក់ទៀត ខណៈអ្នកជំងឺជិត ៤,០០០នាក់ស្លាប់! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣០១,៦៥៥នាក់ទៀតបានឆ្លង COVID-19 ខណៈអ្នកជំងឺ ៣,៩១៤នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី០៩ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២២,៤៥៦,៩០២ករណី ក្នុងនោះមានអ្នកស្លាប់សរុបចំនួន ៣៧៨,១៤៩នាក់ និងជាសះស្បើយឡើងសរុបចំនួន ១៣,២៥៩,៩៤៩នាក់។ គួរបញ្ជាក់ថា ខណៈសហរដ្ឋអាមេរិក កំពុងបន្តការចាក់វ៉ាក់សាំង ទៅដល់បុគ្គលិកសុខាភិបាល និងប្រជាជនដែលប្រឈមមុខ ខ្លាំងបំផុតនោះ លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕ | 2021-01-09T17:23:00+07:00 | freshnewsasia.com | https://m.freshnewsasia.com/index.php/en/internationalnews/183215-2021-01-09-03-23-40.html |
de2099f9-4454-4cec-a197-ea68fd3b7e13 | រកឃើញ ពលករខ្មែរមកពីថៃ ម្នាក់ទៀតឆ្លងជំងឺ កូវីដ១៩និងមានករណី ជាសះស្បេីយ៣នាក់ | No Content | 2021-01-09T14:45:00+07:00 | dap-news.com | https://dap-news.com/national/2021/01/09/110602/ |
c9c189e7-1c2c-413a-a27c-6eb594e1e1f1 | TOP NEWS: ក្រសួងសុខាភិបាលបន្តរកឃើញពលករខ្មែរ ធ្វើដំណើរមកពីប្រទេសថៃម្នាក់ទៀត ឆ្លងជំងឺកូវីដ១៩ ខណៈអ្នកជំងឺ៣នាក់ព្យាបាលជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី០៩ ខែមករា ឆ្នាំ២០២១ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ថែមទៀត ដែលជាពលករខ្មែរ ទើបធ្វើដំណើរត្រឡប់មកពីប្រទេសថៃ។ នៅថ្ងៃនេះផងដែរ ក្រសួងក៏បានប្រកាសពីការព្យាបាល ជាសះស្បើយអ្នកជំងឺកូវីដ១៩ ចំនួន០៣នាក់ និងត្រូវបានអនុញ្ញាតឲ្យចេញពីមន្ទីរពេទ្យ។ អ្នកឆ្លងជំងឺកូវីដ១៩ថ្មីនេះ គឺជាបុរសជនជាតិខ្មែរ អាយុ២៤ឆ្នាំ ស្នាក់នៅភូមិថ្នល់បត់ ឃុំភ្នំតូច ស្រុកមង្គល់បុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១ ហើយបច្ចុប្បន្នអ្នកជំងឺត្រូវបាន ដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ១៖ ស្ត្រីជនជាតិខ្មែរ អាយុ២៦ឆ្នាំ ស្នាក់នៅឃុំអូរដំបង២ ស្រុកសង្កែ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៣ ខែធ្នូ ឆ្នាំ២០២០ ត្រូវបានព្យាបាលជាសះស្បើយ អនុញ្ញាតឲ្យចេញពីមន្ទីរពេទ្យបង្អែកខេត្តបាត់ដំបង។ ២៖ ស្រ្តីជនជាតិខ្មែរ អាយុ២៦ឆ្នាំ ស្នាក់នៅភូមិដូង ឃុំកំរៀង ស្រុកកំរៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី២៩ ខែធ្នូ ឆ្នាំ២០២០ ត្រូវបានព្យាបាលជាសះស្បើយ អនុញ្ញាតឲ្យចេញពីមន្ទីរពេទ្យបង្អែកខេត្តបាត់ដំបង។ ៣៖ ស្ត្រីជនជាតិខ្មែរ-អាមេរិកាំង អាយុ៣៦ឆ្នាំ ស្នាក់នៅក្រុងតាខ្មៅ ខេត្តកណ្តាល បានធ្វើដំណើរមកពីអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី០១ មករា ឆ្នាំ២០២១ ត្រូវបានព្យាបាលជាសះស្បើយ និងអនុញ្ញាតឲ្យចេញពីមជ្ឈមណ្ឌលជាតិកម្ចាត់រោគរបេង និងហង់សិន។ សូមជម្រាបថា គិតមកត្រឹមម៉ោង៧៖០០នាទីព្រឹកថ្ងៃទី០៩ ខែមករា ឆ្នាំ២០២១នេះ កម្ពុជារកឃើញករណីឆ្លងកូវីដ១៩ សរុបចំនួន ៣៨៧នាក់ ក្នុងនោះ៣៦៥នាក់បានជាសះស្បើយ និងអ្នកជំងឺចំនួន២២នាក់ កំពុងសម្រាកព្យាបាលនៅមន្ទីរពេទ្យ៕ | 2021-01-09T14:17:00+07:00 | freshnewsasia.com | https://m.freshnewsasia.com/index.php/en/localnews/183201-2021-01-09-00-17-20.html |
97def7b1-79fd-4f08-b727-1edf7b694b88 | ពលករខ្មែរមកពីថៃ កុំជឿតាមការញុះញង់របស់ពួកមេខ្យល់នាំឆ្លងដែនខុសច្បាប់ ឬគេចវេសការធ្វើចត្តាឡីស័ក | លោកអភិបាលខេត្ដបាត់ដំបង អំពាវនាវដល់ពលករកំពុងធ្វើការងារនៅប្រទេសថៃ បើពុំមានកិច្ចការចាំបាច់ សូមកុំទាន់ត្រឡប់មកស្រុកកំណើតវិញ ធ្វើការនៅកន្លែងណានៅទីនោះសិន ស្ដាប់តាមការណែនាំរបស់អាជ្ញាធរថៃ ពាក់ព័ន្ធការទប់ស្កាត់ជំងឺកូវីដ១៩នេះ ហើយកុំជឿតាមការញុះញង់របស់ពួកមេខ្យល់ ក្នុងការនាំឆ្លងដែនខុសច្បាប់ និងគេចវេសពីការពិនិត្យសុខភាព និងការធ្វើចត្តាឡីស័ក ។ លោក ងួន រតនៈ អភិបាលខេត្ដបាត់ដំបង បានថ្លែងកាលពីថ្ងៃទី៨ ខែមករា ឆ្នាំ២០២១ ក្នុងការអញ្ជើញចុះពិនិត្យមណ្ឌលចត្តាឡីស័កស្រុកជាយដែនជាប់ព្រំដែនប្រទេសថៃ ចំនួន ៣ ស្រុក រួមមានស្រុកសំពៅលូន ស្រុកភ្នំព្រឹក និងស្រុកកំរៀង ថាពលករទើបត្រឡប់មកពីប្រទេសថៃ ត្រូវចូលរួមតាមវិធានការទប់ស្កាត់ជំងឺកូវីដ១៩ អនុវត្តតាមការណែនាំរបស់មន្ត្រីសុខាភិបាល ធ្វើចត្តាឡីស័កឲ្យបានគ្រប់កាលកំណត់ ហើយកងកម្លាំងការពារព្រំដែនទាំងអស់ សូមបន្តសហការគ្នា ក្នុងការពិនិត្យឲ្យបានម៉ត់ចត់នូវពលករឆ្លងដែន ។ លោកអភិបាលខេត្ដ ក៏សំណេះសំណាល និងណែនាំដល់កបងប្អួនពលករ សូមកុំរត់គេចវេសពីកន្លែងធ្វើចត្តាឡីស័ក ឫ មិនព្រមចូលមកធ្វើចត្តាឡីស័ក បើពុំនោះទេមិនត្រឹមតែធ្វើឱ្យប៉ះពាល់ ខាតបង់ពេលវេលាសម្រាប់តែខ្លួនគាត់ម្នាក់ប៉ុណ្ណោះទេ ថែមទាំងនាំគ្រួសារគាត់ និង អ្នកមានទំនាក់ទំនងជាមួយ មកធ្វើចត្តាឡីស័កទាំងអស់គ្នា ក្មុងរយៈពេល១៤ថ្ងៃ និងធ្វើតេសយកសំណាក តាមគោលការណ៍ក្រសួងសុខាភិបាល ។ លោក ក៏បានអំពាវនាវ ចំពោះពលករកំពុងធ្វើការងារនៅប្រទេសថៃ បើពុំមានកិច្ចការចាំបាច់ សូមកុំទាន់ត្រឡប់មកស្រុកកំណើតវិញ ធ្វើការនៅកន្លែងណានៅទីនោះសិន ស្ដាប់តាមការណែនាំរបស់អាជ្ញាធរថៃ ពាក់ព័ន្ធការទប់ស្កាត់ជំងឺកូវីដ១៩នេះ ហើយកុំជឿតាមការញុះញង់របស់ពួកមេខ្យល់ ក្នុងការនាំឆ្លងដែនខុសច្បាប់ និងគេចវេសពីការពិនិត្យសុខភាព និងការធ្វើចត្តាឡីស័ក ។ គួបញ្ជាក់ផងដែរថា គិតត្រឹមថ្ងៃ៧ ខែមករា ឆ្នាំ២០២១ ពលករខ្មែរវិលត្រឡប់មកពីប្រទេសថៃ សរុបប្រមាណ ២១៤០ នាក់ ត្រូវបានមន្ត្រីសុខាភិបាលធ្វើការពិនិត្យសុខភាព និងយកសំណាកសរុបប្រមាណ ១៨០០ នាក់ និងបញ្ចប់ចត្តាឡីស័កដោយអនុញ្ញាតឱ្យត្រឡប់ទៅផ្ទះវិញ ចំនួន ៣៣២ នាក់ និងអ្នកឆ្លងជំងឺកូវីដ១៩ ចំនួន ៦នាក់ផងដែរ ៕ | 2021-01-09T09:27:03+07:00 | kbnnews.com | https://kbn.news/archives/199890 |
791a3097-511b-4074-9397-15ed5e0c55e0 | គិតត្រឹមថ្ងៃ ០៨ មករា នេះ ពលករខ្មែរនៅថៃឆ្លងកូវីដ កើនដល់ ១៥៣ នាក់ | លោក ហេង សួរ អ្នកនាំពាក្យក្រសួងការងារ និងបណ្តុះបណ្តាលវិជ្ជាជីវៈបានថ្លែងប្រាប់កម្ពុជាថ្មីថា គិតត្រឹមថ្ងៃទី ៨ ខែមករា ឆ្នាំ ២០២០នេះ ចំនួនពលករខ្មែរ ដែលបានឆ្លងជំងឺកូវីដ១៩ នៅក្នុងប្រទេសថៃ បានកើនឡើងដល់ចំនួន ១៥៣ នាក់ហើយ។ លោកថា ចំពោះស្ថានភាពរបស់ពលករខ្មែររដ្ឋាភិបាលថៃបានមើលថែព្យាបាលដូចពលរដ្ឋថៃដែរ ដោយមិនមានការគិតថ្លៃនោះទេ។ ចាប់តាំងពីការផ្ទុះរាលដាលសហគមន៍ចេញពីផ្សារលក់គ្រឿងសមុទ្រមួយកន្លែងស្ថិតនៅក្នុងខេត្ត សាមុទ្រ សាខន ប្រទេសថៃ នៅថ្ងៃទី ១៧ ខែធ្នូ ឆ្នាំ២០២០ នៅតាមបណ្តារខេត្តកម្ពុជាជាប់ព្រំដែនថៃ បានប្រុងជើងការ ក្នុងការត្រៀមទទួលពលករខ្មែរដែលធ្វើដំណើរមកពីប្រទេសថៃ ដោយរៀបចំធ្វើតេស្តរកជំងឺកូវីដ១៩ និងធ្វើចត្តាឡីស័ក។ បន្ទាប់ពីមានការផ្ទុះក្នុងសហគមន៍ក្នុងប្រទេសថៃ មានពលករខ្មែរជាង៥ពាន់នាក់ បានធ្វើដំណើរចូលមកកាន់ប្រទេស កម្ពុជា ហើយកម្ពុជាបានរកឃើញពលករចំនួន២១ នាក់ឆ្លងជំងឺកូវីដ១៩ ដែលត្រលប់មកពីប្រទេសថៃ។ សរុបកម្ពុជាមានករណីអ្នកឆ្លងសរុប ៣៨៦ នាក់ ជាសះស្បើយ៣៦២នាក់ និងកំពុងសម្រាកព្យាបាល ២៤ នាក់គិតត្រឹមថ្ងៃទី ៨ ខែមករានេះ។ នេះបើតាមការប្រកាសរបស់ក្រសួងសុខាភិបាល។ បច្ចុប្បន្នការឆ្លងនៅប្រទេសថៃ បានកើនឡើងសរុបជិត១ ម៉ឺនករណី (៩,៨៤១) បន្ទាប់ពីការឆ្លងក្នុងសហគមន៍ថ្មី បានកើនឡើងជាង ៣ ពាន់ករណី ហើយមនុស្សជាង ៤ ពាន់នាក់ (៤,៥១៩) កំពុងទទួលការព្យាបាលក្នុងមន្ទីរពេទ្យ៕ | 2021-01-08T23:48:00+07:00 | kampucheathmey.com | https://www.kampucheathmey.com/local-news/43926 |
fbb96adc-f605-4ba7-aaad-1be56a62042a | លោក វង្សី វិស្សុត ដឹកនាំកិច្ចប្រជុំក្រុមការងារអន្តរក្រសួងទទួលបន្ទុកការចរចា និងការពិគ្រោះយោបល់ទិញវ៉ាក់សាំងបង្ការជំងឺកូវីដ-១៩ | លោក វង្សី វិស្សុត រដ្ឋមន្រ្តីប្រតិភូអមនាយករដ្ឋមន្រ្តី និងជារដ្ឋលេខាធិការប្រចាំការក្រសួងសេដ្ឋកិច្ចនិងហិរញ្ញវត្ថុ ដែលជាប្រធានក្រុមការងារទទួលបន្ទុកការចរចា និងការពិគ្រោះយោបល់ទិញវ៉ាក់សាំងបង្ការជំងឺកូវីដ-១៩ នៅព្រឹកថ្ងៃទី០៨ ខែមករា ឆ្នាំ២០២១ នៅទីស្តីការក្រសួងសេដ្ឋកិច្ច និងហិរញ្ញវត្ថុនេះ បានដឹកនាំកិច្ចប្រជុំលើកទី១ នៃក្រុមការងារអន្តរក្រសួងទទួលបន្ទុកការចរចា និងការពិគ្រោះយោបល់ទិញវ៉ាក់សាំងបង្ការជំងឺកូវីដ-១៩ ដោយមានការអញ្ជើញចូលរួម ពីសំណាក់តំណាងក្រសួងស្ថាប័នពាក់ព័ន្ធ ដែលជាសមាជិកសមាជិកាក្រុមការងារ។ លោក វង្សី វិស្សុត ថ្លែងថា យោងតាមសេចក្តីសម្រេចលេខ ១០៩ សសរ ចុះថ្ងៃទី៣០ ខែធ្នូ ឆ្នាំ២០២០ របស់រាជរដ្ឋាភិបាល, ក្រុមការងារអន្តរក្រសួងមានភារកិច្ចចរចា និងពិគ្រោះយោបល់ជាមួយនឹងដៃគូអភិវឌ្ឍ ទាំងទ្វេភាគីនិងពហុភាគី ក្នុងការទិញវ៉ាក់សាំង ក្នុងទំហំសមល្មមទៅនឹងតម្រូវការជាក់ស្តែងរបស់កម្ពុជា ក្រោមទម្រង់ជំនួយឥតសំណង ឬក្រោមឥណទានសម្បទាន ឬក្រោមថវិកាសប្បុរសជន ឬថវិកាជាតិ ក្នុងតម្លៃសមរម្យ ព្រមទាំងកំណត់មុខសញ្ញាក្រុមហ៊ុនផលិតវ៉ាក់សាំង ដែលមានភាពសមស្របបំផុតទៅនឹងតម្រូវការ និងស្ថានភាពជាក់ស្តែងរបស់កម្ពុជា និងត្រូវបានទទួលស្គាល់លើសុវត្ថិភាព, ប្រសិទ្ធភាព និងគុណភាពជាផ្លូវការពីអង្គការសុខភាពពិភពលោក (WHO)។ ទន្ទឹមនឹងនេះ ក្រុមការងារក៏ត្រូវគិតគូរទៅលើទិដ្ឋភាពភូមិសាស្រ្តនយោបាយអន្តរជាតិ និងឈរលើផលប្រយោជន៍ជាតិជាធំ ក្នុងភាពជាម្ចាស់ប្រទេស និងធានាឱ្យបាននូវការដឹកជញ្ជូនវ៉ាក់សាំងនេះ មកកាន់ប្រទេសកម្ពុជា ប្រកបដោយសុវត្ថិភាព និងប្រសិទ្ធភាពផងដែរ។ លោក វង្សី វិស្សុត បន្តថា ស្ថានភាពនៃការរីករាលដាលនៃជំងឺកូវីដ-១៩ រហូតមកទល់នឹងនេះ មិនទាន់ចប់នៅឡើយទេ និងហានិភ័យនៅតែមានខ្ពស់។ គិតមកទល់នឹងពេលនេះ ចំនួនអ្នកឆ្លងរហូតដល់ជាង៨៨លាននាក់ និងអ្នកស្លាប់ដោយសារជំងឺនេះដល់ជាង ១,៩ លាននាក់ហើយ ហើយរលកថ្មីនៃការរីករាលដាលនៃជំងឺនេះ បាន និងកំពុងបង្កើតឱ្យមានក្តីបារម្ភថែមទៀត ពិសេសការរំពឹងទុកអំពីការស្រាកស្រាន្តនៃជំងឺកូវីដ-១៩ ដែលអាចនឹងធ្វើឱ្យសេដ្ឋកិច្ចពិភពលោកអាចងើបខ្ពស់ឡើងវិញ។ ជាងនេះទៅទៀត ការងើបឡើងវិញ និងការរីករាលដាលនៃជំងឺកូវីដប្រភេទថ្មី ក៏កាន់តែនឹងបន្ថែមក្តីបារម្ភថែមទៀត។ លោករដ្ឋមន្រ្តីប្រតិភូបន្តថា ទោះពីការអភិវឌ្ឍន៍វ៉ាក់សាំងមកទល់នឹងពេលនេះ កាន់តែរីកចម្រើនទៅមុខ ហើយមានប្រទេសខ្លះ បានចាប់ផ្តើមការចាក់វ៉ាក់សាំងជាបណ្តើរៗក្តី តែចំណោទអំពីប្រសិទ្ធភាពនៃវ៉ាក់សាំងទាំងនោះ នៅតែមិនទាន់មានភាពច្បាស់លាស់ទាំងស្រុងនៅឡើយ ព្រោះពិភពលោកនៅមិនទាន់អាចផ្តើមការចាក់វ៉ាក់សាំងជាទូទៅ ( general vaccine roll out) នៅឡើយទេ ហើយអង្គការសុខភាពពិភពលោក (WHO) ទើបតែផ្តល់ការអនុញ្ញាតឱ្យប្រើប្រាស់វ៉ាក់សាំង Pfizer/BioNTech សម្រាប់តែករណីបន្ទាន់ (emergency use) ប៉ុណ្ណោះ។ តែទោះបីយ៉ាងណាក៏ដោយ លោកបានបន្តថា ពិតណាស់ថា ទោះបីវ៉ាក់សាំងមិនមែនជាដំណោះស្រាយមាសតែមួយគត់ សម្រាប់លុបបំបាត់ជំងឺកូវីដ-១៩ ក្តី, តែវត្តមាននៃវ៉ាក់សាំងក៏មានភាពចាំបាច់ណាស់ សម្រាប់ការយកឈ្នះលើជំងឺកូវីដ-១៩ ទាំងស្រុងដែរ។ លោករដ្ឋមន្រ្តីប្រតិភូបានបន្តថា ជំងឺកូវីដ-១៩ មានភាពពាក់ព័ន្ធយ៉ាងជិតស្និទទៅនឹងសេដ្ឋកិច្ច ពោល គឺប្រសិនបើមិនបានគ្រប់គ្រងស្ថានភាពនៃជំងឺនេះបានល្អនោះទេ នឹងធ្វើឱ្យមានការប៉ះពាល់ដល់សេដ្ឋកិច្ចខ្លាំង។ លោកបានបន្តថា ក្រោមការដឹកនាំដ៏ប៉ិនប្រសព្វ វ័យឆ្លាត និងម៉ឺងម៉ាត់របស់ សម្តេចតេជោ ហ៊ុន សែន ដែលជាប្រមុខនៃរាជរដ្ឋាភិបាល ធ្វើឱ្យកម្ពុជាយើងមានសមត្ថភាព និងលទ្ធភាពអាចគ្រប់គ្រងសភាពការណ៍វិបត្តិនៃជំងឺកូវីដ-១៩ បានល្អប្រសើរ ទោះបីកម្ពុជាជាប្រទេសតូច ហើយធនធានមានកម្រិតក្តី។ ទន្ទឹមនឹងនេះ សេដ្ឋកិច្ចកម្ពុជានៅតែមានភាពរឹងមាំ ទោះបីកំណើនមានសន្ទុះថមថយខ្លះក្តី។ ហើយរាជរដ្ឋាភិបាលកំពុងតែគិតគូររៀបចំយុទ្ធសាស្រ្តស្តារ សេដ្ឋកិច្ចឡើងវិញ ដើម្បីធ្វើឱ្យសេដ្ឋកិច្ចកម្ពុជាអាចងើបឡើងវិញបានឆាប់រហ័ស និងឱ្យកាន់តែខ្ពស់ជាងមុនពេលមានវិបត្តិជំងឺកូវីដ-១៩។ អង្គប្រជុំអន្តរក្រសួងបានធ្វើបានពិភាក្សា និងពិគ្រោះយោបល់អំពីយុទ្ធសាស្រ្ត និងផែនការធ្វើលទ្ធកម្មទិញវ៉ាក់សាំងបង្ការជំងឺកូវីដ-១៩ ដើម្បីផ្តល់ជូនប្រជាជនកម្ពុជាឱ្យបានលឿន និងឆាប់រហ័ស សមល្មមនឹងតម្រូវការកម្ពុជា ដោយធានាបាននូវសុវត្ថិភាព, គុណភាព និងប្រសិទ្ធភាព ព្រមទាំងឱ្យមានភាពឆ្លើយឆ្លងគ្នាទៅនឹងផែនការចាក់វ៉ាក់សាំងផងដែរ ព្រោះវ៉ាក់សាំងដែលទិញមកហើយ មិនអាចទុកយូរពេកបាននោះទេ។ អង្គប្រជុំក៏បានពិភាក្សាផងដែរ ពាក់ព័ន្ធនឹងការកំណត់គោលការណ៍ទិញ និងបែងចែក ព្រមទាំងបរិមាណវ៉ាក់សាំង ទាំងសម្រាប់ការប្រើប្រាស់ក្នុងករណីបន្ទាន់ (emergency use) និង ទាំងសម្រាប់ការប្រើប្រាស់ជាទូទៅ (general vaccine roll out)។ កិច្ចប្រជុំក៏បានពិនិត្យលក្ខណៈសម្បត្តិនៃវ៉ាក់សាំងបង្ការជំងឺកូវីដ-១៩ របស់ក្រុមហ៊ុនមួយចំនួន ដែលមានសក្តានុពលក្នុងការទទួលបាន នូវការទទួលស្គាល់ពីអង្គការ WHO ក្នុងពេលឆាប់ៗខាងមុខនេះ និងវាយតម្លៃអំពីជម្រើសវ៉ាក់សាំង ដែលមានភាពសមស្របសម្រាប់លក្ខណៈសម្បត្តិ និងការប្រើប្រាស់នៅកម្ពុជាផងដែរ។ កិច្ចប្រជុំនេះ ក៏បានពិភាក្សាផងដែរអំពីផែនការសកម្មភាពរបស់ ក្រុមការងារ និងក្រសួងពាក់ព័ន្ធ ជាពិសេសក្រសួងសុខាភិបាល ដើម្បីឈានទៅអនុវត្តផែនការយុទ្ធសាស្ត្រនៃការទិញ និងការចាក់វ៉ាក់សាំងបានលឿន ទាន់ពេលវេលា និងមានប្រសិទ្ធភាព។ អង្គប្រជុំក៏បានពិភាក្សាផងដែរ អំពីហិរញ្ញប្បទាន និងជម្រើសនានា ក្នុងការប្រើប្រាស់ពីគ្រប់ប្រភពហិរញ្ញប្បទាន ទាំងអស់ដែលមាន សម្រាប់គាំទ្រដល់ការធ្វើលទ្ធកម្មទិញវ៉ាក់សាំងជំងឺកូវីដ-១៩ ស្របតាមគោលការណ៍ និងការសម្រេចរបស់រាជរដ្ឋាភិបាល៕ | 2021-01-08T23:09:00+07:00 | freshnewsasia.com | https://m.freshnewsasia.com/index.php/en/localnews/183167-2021-01-08-09-09-04.html |
1c5492f6-e1df-448c-8201-a3461d722237 | កម្មវិធីជាតិសុខភាពភ្នែកនៃក្រសួងសុខាភិបាល ផ្តល់សម្ភារការពារការរីករាលដាលនៃជំងឺកូវីដ-១៩ ជាលើកទី២ ជូនមន្ទីរសុខាភិបាលខេត្តកណ្តាល | កម្មវិធីជាតិសុខភាពភ្នែក នៃក្រសួងសុខាភិបាល បានផ្តល់សម្ភារដើម្បីទប់ស្កាត់ការរីករាលដាលនៃជំងឺកូវីដ-១៩ ជូនមន្ទីរសុខាភិបាលខេត្តកណ្តាល ជាលើកទីពីរ ដើម្បីប្រើប្រាស់នៅគ្រប់មន្ទីរពេទ្យបង្អែក និងមណ្ឌលសុខភាពទូទាំងខេត្តកណ្តាល។ សម្ភារទាំងនេះរៀបចំឡើងដោយកម្មវិធីជាតិសុខភាពភ្នែក ក្រោមជំនួយឧបត្ថម្ភពីរដ្ឋាភិបាលអូស្ត្រាលី តាមរយៈមូលនិធិហ្រ្វេតហូឡូ រួមមាន៖ ម៉ាស់ចំនួន ១០១,៤០០ម៉ាស អាល់កុលចំនួន ៣,៨៤០លីត្រ ឧបករណ៍វាស់កំដៅចំនួន ១៣១គ្រឿង សាប៊ូលាងដៃចំនួន ១,២០០ដប ស្រោមដៃចំនួន ២៧,២០០ និងរបាំងមុខចំនួន ១,០០០សន្លឹក។ ក្រៅពីនេះកម្មវិធីជាតិសុខភាពភ្នែក ក៏បានរៀបចំសម្ភារបន្ថែមជូនដល់ មន្ទីរពេទ្យ និងមន្ទីរសុខាភិបាលខេត្តផ្សេងទៀតផងដែរ បន្ទាប់ពីផ្ដល់សម្ភារប្រយុទ្ធនឹងកូវីដ-១៩នេះ ជូនដល់មន្ទីរពេទ្យបង្អែក និងមណ្ឌលសុខភាពទូទាំខេត្ដកណ្ដាល កាលថ្ងៃទី៦ ខែមករា ឆ្នាំ២០២១។ សូមបញ្ជាក់ថា ដោយមានជំនួយគាំទ្រពីរដ្ឋាភិបាលអូស្ត្រាលី តាមរយៈមូលនិធិហ្រ្វេតហូឡូ កម្មវិធីជាតិសុខភាពភ្នែកធ្លាប់បានផ្តល់សម្ភារការពារការរីករាលដាលនៃជំងឺកូវីដ-១៩ ជូនមន្ទីរពេទ្យនានានៅគ្រប់រាជធានីខេត្តម្តងរួចមកហើយ កាលពីពាក់កណ្ដាលឆ្នាំ ២០២០។ លោកសាស្រ្តាចារ្យ ងី ម៉េង ប្រធានកម្មវិធីជាតិសុខភាពភ្នែក និងជានាយកមន្ទីរពេទ្យមិត្តភាព ខ្មែរ-សូវៀត បានថ្លែងថា សម្ភារទាំងនេះ បាននឹងកំពុងរួមចំណែកយ៉ាងសំខាន់ ក្នុងការជួយដល់រាជរដ្ឋាភិបាល ដើម្បីទប់ស្កាត់ការរីករាលដាលនៃជំងឺកូវីដ-១៩ នៅកម្ពុជា ពិសេសជួយសម្រួលដល់គ្រូពេទ្យ ក្នុងការផ្តល់សេវាសុខភាពភ្នែក ជូនដល់ប្រជាពលរដ្ឋដោយមានទំនុកចិត្ត។ លោកសាស្រ្តាចារ្យ ងី ម៉េង ក៏បានលើកទឹកចិត្តឱ្យប្រជាពលរដ្ឋ ដែលមានបញ្ហាគំហើញរួសរាន់មកទទួលសេវាពិនិត្យ និងព្យាបាលភ្នែកនៅមណ្ឌលសុខភាព ឬមន្ទីរពេទ្យដែលនៅជិតឱ្យបានទាន់ពេលវេលា។ ប្រធានកម្មវិធីជាតិសុខភាពភ្នែក បានបញ្ជាក់ថា កន្លងមកមន្ទីរពេទ្យ និងមណ្ឌលសុខភាព នៅទូទាំងខេត្តកណ្ដាលបានផ្តល់សេវាពិនិត្យ និងព្យាបាលភ្នែកជូនប្រជាពលរដ្ឋរាប់ម៉ឺននាក់ នៅក្នុងឆ្នាំ២០២០ ទោះបីពិភពលោកកំពុងប្រឈមនឹងជំងឺកូវីដ-១៩ ក៏ដោយ។ តាងនាមឱ្យកម្មវិធីជាតិសុខភាពភ្នែកនៃក្រសួងសុខាភិបាល និងប្រជាពលរដ្ឋ លោកបានថ្លែងអំណរគុណដល់រដ្ឋាភិបាលអូស្រ្តាលី និងមូលនិធិហ្រ្វេតហូឡូ ដែលតែងតែជួយគាំទ្រដល់វិស័យសុខភាពភ្នែកនៅកម្ពុជា៕ | 2021-01-08T20:57:00+07:00 | freshnewsasia.com | https://m.freshnewsasia.com/index.php/en/localnews/183153-2021-01-08-06-57-48.html |
a1ea67ba-0e56-4208-aba5-0f8f9cf47011 | កងកម្លាំងចម្រុះខេត្តបន្ទាយមានជ័យ ចុះល្បាតតាមបន្ទាត់ព្រំដែនកម្ពុជា-ថៃ ដើម្បីទប់ស្កាត់បទល្មើសឆ្លងដែនខុសច្បាប់ និងការរាតត្បាតជំងឺកូវីដ-១៩ | កងកម្លាំងចម្រុះខេត្តបន្ទាយមានជ័យ ដឹកនាំដោយឧត្តមសេនីយ៍ត្រី សួង សៅ មេបញ្ជាការរវព្រំដែនគោក៨១៥ នាថ្ងៃទី៧ ខែមករា ឆ្នាំ២០២១ បានចុះពិនិត្យល្បាតតាមបន្ទាត់ព្រំដែនកម្ពុជា-ថៃ ក្នុងស្រុកម៉ាទ្បៃ ខេត្តបន្ទាយមានជ័យ ដើម្បីបង្ការទប់ស្កាត់ពលករលួចឆ្លងដែនខុសច្បាប់ និងការពារជំងឺកូវីដ-១៩។ ឧត្តមសេនីយ៍ត្រី សួង សៅ បានលើកឡើងថា ដោយមានការណែនាំពីឧត្តមសេនីយ៍ទោ សិទ្ធិ ទ្បោះ ស្នងការនគរបាលខេត្តបន្ទាយមានជ័យ ដែលបានខិតខំបំពេញភារកិច្ចប្រកបដោយការទទួលខុសត្រូវ ដោយចូលរួមចំណែកអនុវត្តបទបញ្ជា ក៏ដូចអនុសាន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសេចក្តីណែនាំរបស់ក្រសួងសុខាភិបាលលើការងារប្រយុទ្ធប្រឆាំងនឹងជំងឺកូវីដ-១៩។ មេបញ្ជាការរូបនេះ បានគូសបញ្ជាក់ថា កងកម្លាំងទាំងអស់នឹងរួមគ្នាបំពេញតួនាទី ភារកិច្ចឱ្យបានល្អ មានសាមគ្គីភាព ឯកភាពផ្ទៃក្នុងឱ្យបានរឹងមាំ ដើម្បីរួមគ្នាទប់ស្កាត់កុំឱ្យជំងឺកូវីដ-១៩ ឆ្លងចូលសហគមន៍ ហើយក្នុងពេលបំពេញភារកិច្ចនេះ ត្រូវរក្សាអនាម័យ ពាក់ម៉ាស លាងដៃនឹងអាល់កុល ជែលអាល់កុលជាប្រចាំ និងមិនត្រូវទៅប៉ះពាល់ ឬប្រាស្រ័យទាក់ទងពលករ ដែលស្ថិតក្នុងការសង្ស័យមានផ្ទុកវីរុសកូវីដ-១៩ នោះឡើយ ត្រូវរាយការណ៍ជាបន្ទាន់មក្រុមការងារ និងគ្រូពេទ្យជំនាញ៕ | 2021-01-08T18:19:00+07:00 | freshnewsasia.com | https://m.freshnewsasia.com/index.php/en/localnews/183136-2021-01-08-04-19-19.html |
731ab74f-ab68-4a77-a76c-31fec8878768 | បើកបវេសនកាលឆ្នាំសិក្សា ២០២០-២០២១ នឹងប្រព្រឹត្តទៅនាថ្ងៃទី១១ ខែមករា ក្នុងបរិបទជំងឺកូវីដ-១៩ និងគោលការណ៍ប្រតិបត្តិស្តង់ដា (SO) | ភ្នំពេញ៖ ក្រសួងអប់រំយុវជននិងកីឡា បានចេញសេចក្ដីប្រកាសព័ត៌មាន ស្ដីពីការបើក បវេសនកាលឆ្នាំសិក្សា ២០២០-២០២១ សម្រាប់គ្រឹះស្ថានសិក្សាចំណេះទូទៅសាធារណៈ ដែលនឹងប្រព្រឹត្តទៅនាថ្ងៃទី១១ ខែមករា ឆ្នាំ២០២១។ ក្រសួងអប់រំ យុវជន និងកីឡាសូមជម្រាបជូនថា ៖ គ្រឹះស្ថានសិក្សាសាធារណៈនឹងចាប់ផ្តើមអនុវត្ត បវេសនកាលឆ្នាំសិក្សា ២០២០-២០២១ នៅថ្ងៃទី១១ ខែមករា ឆ្នាំ២០២១ ស្របតាមខ្លឹមសារលិខិតលេខ ១១០៩.សជណ ចុះថ្ងៃទី២៩ ខែធ្នូ ឆ្នាំ២០២០ របស់ទីស្តីការគណៈរដ្ឋមន្ត្រី ។ ក្នុងដំណើរការឆ្នាំសិក្សាថ្មីនេះ ក្រសួងបានជំរុញឱ្យគ្រឹះស្ថានសិក្សាសាធារណៈទាំងអស់ ឱ្យបន្តយកចិត្តទុកដាក់លើការអនុវត្តវិធានការ សុវត្ថិភាពសុខភាពសិក្សា តាមរយៈការអនុវត្តគោលការណ៍ប្រតិបត្តិស្តង់ដា (SOP) សម្រាប់ដំណើរការសាលារៀនឡើងវិញ ក្នុងបរិបទកូវីដ-១៩ និងគោលការណ៍ប្រតិបត្តិស្តង់ដា (SO) ស្តីពីសេវារថយន្តដឹកសិស្ស សេវាបណ្ណាល័យ សកម្មភាពអប់រំកាយនិងកីឡា សកម្មភាពសិល្បៈ និង សេវាអាហារដ្ឋាននៅតាមគ្រឹះស្ថានសិក្សាសាធារណៈ និងឯកជន ក្នុងបរិបទជំងឺកូវីដ-១៩ ។ ជាមួយគ្នានេះ ក្រសួងបានចេញសេចក្តីណែនាំស្តីពី ការអនុវត្តកម្មវិធីសិក្សាបង្រួញ និងកាលវិភាគ សិក្សាសម្រាប់គ្រឹះស្ថានមត្តេយ្យសិក្សា មត្តេយ្យសិក្សាសហគមន៍ គ្រឹះស្ថានបឋមសិក្សា និងគ្រឹះស្ថានមធ្យម សិក្សាសាធារណៈ សម្រាប់ឆ្នាំសិក្សា ២០២០-២០២១ ដោយផ្តោតលើការរៀបចំសិស្សក្នុងថ្នាក់ការបែងចែកកម្មវិធីសិក្សានិងមេរៀនសិក្សា និងការអនុវត្តកម្មវិធីសិក្សាបង្រួញ។ ម្យ៉ាងវិញទៀត ដើម្បីធានាដំណើរការគ្រឹះស្ថានសិក្សាសាធារណៈប្រកបដោយប្រសិទ្ធភាព និងសុវត្ថិ ភាពក្នុងបរិបទកូវីដ-១៩ ព្រមទាំងចូលរួមបង្ការ និងទប់ស្កាត់ការរីករាលដាលនៃជំងឺកូវីដ១៩ ក្នុងអំឡុងពេល នៃការបើកបវេសនកាល និងដំណើរការឆ្នាំសិក្សា២០២០-២០២១ ក្រសួងបានចេញសេចក្តីណែនាំស្តីពី ការអនុវត្តវិធានការសុវត្ថិភាពសិក្សា ក្នុងបវេសនកាលឆ្នាំសិក្សា២០២០-២០២១ សម្រាប់គ្រឹះស្ថានសិក្សា ចំណេះទូទៅសាធារណៈ ។ សេចក្តីដូចបានជម្រាបជូនខាងលើ សូមគណៈគ្រប់គ្រងគ្រឹះស្ថានសិក្សា បុគ្គលិកអប់រំ សាធារណជន មាតាបិតា អ្នកអាណាព្យាបាល និងសិស្សានុសិស្ស ជ្រាបជាព័ត៌មាន និងអនុវត្តឲ្យមានប្រសិទ្ធភាពខ្ពស់៕ | 2021-01-08T17:49:21+07:00 | cen.com.kh | https://cen.com.kh/archives/283067.html |
27739f08-ab59-49d0-a823-5ec3f1cdff88 | អាជ្ញាធរថៃផ្អាកមិនឱ្យពលរដ្ឋខ្មែរឆ្លងទៅផ្សាររោងក្លឿចាប់ពីថ្ងៃ១០ មករា តទៅ | អាជ្ញាធរថៃនឹងមិនអនុញ្ញាតឱ្យប្រជាពលរដ្ឋខ្មែរ ចូលទៅដឹកជញ្ជូន និងត្រួតពិនិត្យទំនិញនៅផ្សាររោងក្លឿ (Rong Kluea) ដែលស្ថិតនៅជាប់ព្រំដែនប្រទេសទាំងពីរទៀតនោះទេ ចាប់ពីថ្ងៃអាទិត្យ ទី១០ មករា តទៅ។ អាជ្ញាធរថៃថា មូលហេតុនៃការផ្អាកនេះ ព្រោះថៃកំពុងផ្ទុះរាលដាលជំងឺកូវីដ-១៩ ជាថ្មីម្ដងទៀត។ អាជ្ញាធរក្រុងប៉ោយប៉ែតឱ្យដឹងតាមសេចក្ដីជូនដំណឹងនៅថ្ងៃទី០៦ មករា ថា អាជ្ញាធរនឹងផ្អាកការបំពេញបែបបទសម្រាប់ពលរដ្ឋដែលចេញចូលផ្សាររោងក្លឿ ចាប់ពីទី៨ មករា នេះតទៅ។ អាជ្ញាធរជំរុញឱ្យពលរដ្ឋខ្មែរដែលជាអាជីវករកំពុងស្នាក់នៅប្រទេសថៃ និងនៅក្នុងផ្សាររោងក្លឿទាំងអស់ ចូលរួមសហការ និងអនុវត្តវិធានការនានារបស់រដ្ឋាភិបាលថៃ ដើម្បីបង្ការ និងទប់ស្កាត់ការរីករាលដាលជំងឺកូវីដ-១៩។ សូមស្ដាប់បទសម្ភាសន៍ជាមួយលោក ឌិន ពុទ្ធិ ដែលជាប្រធានសមាគមពង្រឹងសេដ្ឋកិច្ចក្រៅប្រព័ន្ធកម្ពុជា ដូចតទៅ៖ | 2021-01-08T17:13:24+07:00 | rfa.org | https://www.rfa.org/khmer/news/health/thai-authorities-to-close-poipet-border-gate-due-to-widespread-of-covid-19-01082021050634.html |
c60e6966-4c25-4876-917f-d2612fc8901b | តើវ៉ាក់សាំងពិតជាជួយពិភពលោកឲ្យគ្រប់គ្រងលើវីរុសកូវីដ១៩បានពិតប្រាកដមែន? | មួយឆ្នាំមកហើយគិតចាប់តាំងពីមេរោគកូវីដករណីដំបូងត្រូវបានគេរាយការណ៍ពីទីក្រុង Wuhanប្រទេសចិន ហើយប្រធានបទចុងក្រោយពេលនេះវិញ គឺអំពីវ៉ាក់សាំងការពារ។ ច្រើនជំនាន់មកហើយ ដែលវិទ្យាសាស្ត្រមិនធ្លាប់ទទួលបានជោគជ័យសម្រាប់ការបង្កើតវ៉ាក់សាំងការពារអម្បូរវីរុសកូរ៉ូណាទេ។ ក្រោយពេលរាតត្បាតសារឡើងវិញនៅចុងឆ្នាំ២០១៩នេះទៀតសោត ពួកគេបានអះអាងថា វ៉ាក់សាំងនឹងត្រូវការពេលបង្កើតមិនតិចតួចឡើយ នៅថ្ងៃទី ១៣ ខែមករាឆ្នាំមុនក្រុមហ៊ុនអាមេរិក Moderna និងវិទ្យាស្ថានសុខភាពជាតិបានបញ្ចប់លំដាប់លំដោយនៃការរៀបចំស្រាវជ្រាវ(Timeline )រកវ៉ាក់សាំង ប្រឆាំងនឹងវីរុសថ្មីនេះដែលក្រោយមកមិនយូរប៉ុន្មានពួកគេចាប់ផ្តើមបង្កើតគ្លីនិកនិងទទួលបានថវិកាមកធ្វើការភ្លាមៗ។ សាកលវិទ្យាល័យ Oxford ក្នងពេលជាមួយគ្នា ក៏បានផ្លាស់ប្តូរការស្រាវជ្រាវរបស់ខ្លួនយ៉ាងរហ័ស លើវ៉ាក់សាំងការពារជំងឺផ្លូវដង្ហើមមជ្ឈិមបូព៌ា ដោយលើប្រភេទវីរុសកូរ៉ូណាថ្មីនេះដែរ។ ទោះបីយ៉ាងនេះហើយក្តី ក៏ប្រធានអង្គការសុខភាពពិភពលោកលោក Tedros Adhanom Ghebreyesus បាននិយាយកាលពីខែកុម្ភៈថា វ៉ាក់សាំងពិតប្រាកដ អាចនឹងរួចរាល់ក្នុងរយៈពេល ១៨ ខែក្រោយការស្រាវជ្រាវឯណោះ ។ បទពិសោធន៍ថ្មីនិងទំនើបកម្មនៃការស្រាវជ្រាវវ៉ាក់សាំងមួយទសវត្សរ៍ចុងក្រោយនេះបានក្លាយជាមូលដ្ឋានគ្រឹះសម្រាប់ពន្លឿនការរកឃើញវ៉ាក់សាំងបង្ក្រាបកូវីដ។ កម្មវិធី Warp Speed ក្រោមការគ្រប់គ្រងរបស់ប្រធានាធិបតីអាមេរិក ដូណាល់ ត្រាំ បានផ្តល់សម្បទានជាង ១២ ពាន់លានដុល្លារដល់ក្រុមហ៊ុនផលិតវ៉ាក់សាំងដូចជា Moderna, AstraZeneca, Johnson និង Johnson, Sanofi និង Novavax ។ ជាថ្នូរមកវិញរដ្ឋាភិបាលសហរដ្ឋអាមេរិកបានធ្វើកិច្ចសន្យាជាមួយក្រុមហ៊ុនទាំងនេះក្នុងគោលដៅប្រមូលឱ្យបានថ្នាំវ៉ាក់សាំងចំនួន ៣០០ លានដូសសំរាប់ជនជាតិអាមេរិក។ នៅប្រទេសចិនវិញ គេបានបង្កើតក្រុមការងារពិសេសមួយក្នុងខែមករាឆ្នាំ២០២០ ដើម្បីផ្តល់មូលនិធិនិងសម្របសម្រួលការស្រាវជ្រាវរកវ៉ាក់សាំងបន្ទាន់ក្រោយការផ្ទុះឡើងនៅ អ៊ូហាន។ រហូតមកដល់ខែមេសា ប្រទេសនេះបានកំណត់ជោគជ័យនូវរូបមន្តបច្ចេកវិទ្យាវ៉ាក់សាំងចំនួន ៥ ប្រភេទផ្សេងៗគ្នាដែលរួមមាន ទាំង ដែលត្រូវបានបដិសេធជាយូរមកហើយដោយលោកខាងលិចផង។ ហេតុផលដែលវ៉ាក់សាំងអសកម្មមិនត្រូវបានអនុវត្តនៅបស្ចឹមប្រទេសគឺដោយសារ សំដៅទៅលើគ្រោះថ្នាក់មួយនៅសហរដ្ឋអាមេរិកក្នុងឆ្នាំ ១៩៥៥ ទាក់ទងនឹងវ៉ាក់សាំងជំងឺស្វិតអវៈយវៈព្រោះហានិភ័យនៃផលប៉ះពាល់ដែលគ្របដណ្តប់រយៈពេលវែង។ លោក Stanley Plotkin ដែលបានបង្កើតវ៉ាក់សាំងហ្សីឡានៅទសវត្សឆ្នាំ ១៩៦០ និងជាអ្នកដើរតួយ៉ាងសំខាន់ក្នុងឧស្សាហកម្មវ៉ាក់សាំងរាប់ទសវត្សមកហើយ បាននិយាយថា ព្រឹត្តិការណ៍វិទ្យាសាស្ត្រកាលពីឆ្នាំមុនគឺមិនធ្លាប់មានពីមុនមកទេ ។ លោកសង្កត់ធ្ងន់ថា «យើងមិនធ្លាប់មានក្រុមហ៊ុនអភិវឌ្ឍន៍វ៉ាក់សាំងច្រើនក្នងពេលតែមួយដោយប្រើវេទិកាផ្សេងៗគ្នាដូច្នេះទេ នេះជារបត់ល្អមួយ »។ វ៉ាក់សាំងកូវីដមានចំនួន ៦៣ ប្រភេទ ខុសៗគ្នាក្នុងពេលបច្ចុប្បន្ន ដែលកំពុងធ្វើការសាកល្បងតាមគ្លីនិកខ្លះ និងភាគច្រើនផ្តោតលើប្រូតេអ៊ីនកើនឡើងនៃវីរុស ដែលត្រូវបានភ្ជាប់ទៅនឹងកោសិកាមនុស្ស។ គោលដៅដែលត្រូវបានគេកំណត់អត្តសញ្ញាណ ដើម្បីស្រាវជ្រាវវ៉ាក់សាំងសម្រាប់ជំងឺឆ្លងវីរុសនេះបានក្លាយទៅជាគោលដៅត្រឹមត្រូវ១០០ភាគរយ ឧទាហរណ៍មេរោគអេដស៍គឺពិបាកក្នុងការចាក់វ៉ាក់សាំងណាស់បានជាការប្រើស្រោមអនាម័យជាជម្រើស ចំណែក ជំងឺផ្តាសាយគឺពិបាកដោះស្រាយជាងជំងឺកូវីដ១៩ ដូច្នេះកូវីដងាយស្រួលជាងទៅវិញ បើប្រៀបធៀបទៅនឹងភ្នាក់ងារបង្កជំងឺមួយចំនួនទៀត។ ភាពមិនប្រាកដប្រជានៅតែមាន អំពីសំណួរថា តើពេលណាវ៉ាក់សាំងនេះអាចបញ្ចប់ការរាតត្បាតដែលកំពុងបាននឹងឆ្លងដល់ទៅជាង ៨៧ លាននាក់និងបានសម្លាប់មនុស្សយ៉ាងហោចណាស់ ១.៨ លាននាក់ក្នុងរយៈពេលប្រហែលមួយឆ្នាំមកនេះ។ ទោះទិន្នន័យដែលទទួលបានពីវ៉ាក់សាំងគឺល្អជាងស្តង់ដារ ៥០ ភាគរយដែលកំណត់ដោយអង្គការសុខភាពពិភពលោកនិងនិយតករនៅក្នុងប្រទេសជាច្រើនតែការដឹកជញ្ជូនជាឧបសគ្គធំព្រោះសីតុណ្ហភាពរក្សាវាជារឿងស្មុគស្មាញ។ រឿងដែលគ្រប់គ្នាគួរដឹង គឺ វ៉ាក់សាំងកូវីដចំនួនពីរមុខ ដែលត្រូវបានបង្កើតដោយ Pfizer-BioNTech និង Moderna មានប្រសិទ្ធិភាពប្រហែលជា ៩៥ ភាគរយរីឯ វ៉ាក់សាំង Oxford-AstraZeneca មានអត្រាប្រសិទ្ធភាព ៧០ ភាគរយទោះបីជាអាចខ្ពស់ជាងនេះបន្ទាប់ពីការកែកម្រិតថ្នាំ។ ប្រទេសចិនវិញ ក៏បានប្រកាសថា វ៉ាក់សាំងអសកម្មមួយរបស់ខ្លួនមានប្រសិទ្ធភាព ៧៩ ភាគរយដោយព្រមព្រៀងផ្តល់ការចាក់ឥតគិតថ្លៃដល់សាធារណជនចំនួន ៥០ លាននាក់នៅក្នុងក្រុមដែលមានអាទិភាពខ្ពស់ មុនចូលឆ្នាំខ្លួនពាក់កណ្តាលខែកុម្ភៈ។ មិនមែនរាល់ការសាកល្បងវ៉ាក់សាំងទាំងអស់កន្លងមក សុទ្ធតែបង្ហាញថាអាចការពារមនុស្សគ្រប់វ័យរួមទាំងអ្នកជំងឺវ័យចំណាស់ឬអ្នកជំងឺធ្ងន់ធ្ងរនានាបានដែរនោះឡើយ នេះជារឿងដែលគួរតែមានការយលើដឹងនិងទទួលយកត្រៀមចិត្តទុកជាមុន។ អ្នកវិទ្យាសាស្ត្រកំពុងបន្តតាមដានយ៉ាងដិតដល់ថាតើអត្រាឆ្លងអាចធ្លាក់ចុះក្នុងឆ្នាំថ្មីនេះ ដែលផ្សារភ្ជាប់និងលទ្ធផលវ៉ាក់សាំងព្រមជាមួយឆន្ទៈសាធារណជនក្នុងការទទួលយកវាទៅក្នងរាងកាយដែរឬយ៉ាងណា។ នាយកមជ្ឈមណ្ឌលស្រាវជ្រាវការច្នៃប្រឌិតវិទ្យាសាស្ត្រនិងជីវវិទ្យានៅសាកលវិទ្យាល័យវ៉ាស៊ីនតោនលោក Michael Kinch បានមានប្រសាសន៍ថា រយៈពេលនៃការការពារ រក្សាគម្លាតសីលធម៌ ទំនួលខុសត្រូវ នឹងកំណត់ថាតើវ៉ាក់សាំងពិតជាអាចបញ្ចប់ការរាតត្បាតបានឬអត់។ ភ័ស្តុតាងមិនល្អខ្លះ កំពុងកើនឡើងដែលបំភ័យយើងថា ការឆ្លងមេរោគធម្មជាតិបែបនេះ ប្រហែលជាមិនផ្តល់នូវភាពស៊ាំយូរអង្វែងការពាររាងកាយមនុស្សទេ គន្លឹះចម្បងគឺថាតើវ៉ាក់សាំងមួយណាដែលពិតជាអាចយកឈ្នះលើដែនកំណត់នេះបាន? នៅពេលដែលមនុស្សជាច្រើនសាទរចំពោះប្រសិទ្ធភាពខ្ពស់នៃវ៉ាក់សាំងកូវីដដែលទើបរកឃើញ លោក George Gao Fu ប្រធានមជ្ឈមណ្ឌលចិនដើម្បីការពារជំងឺឆ្លង (CDC) បានព្រមានអំពីផលប៉ះពាល់នៃវ៉ាក់សាំងនោះពេលដែលប្រើលើមនុស្សមានសុខភាពល្អ និងសង្ស័យអំពីការស្តុកមិនត្រឹមត្រូវ ។ បន្ថែមលើបញ្ហាជុំវិញកង្វះការផ្គត់ផ្គង់និងពិបាកដឹកជញ្ជូន បណ្តាប្រទេសខ្លះបានបង្ហាញការព្រួយបារម្ភ។ សូម្បីតែប្រទេសអភិវឌ្ឍន៍ដូចជាអាល្លឺម៉ង់ប្រឈមមុខនឹងបញ្ហាច្រើន ជាពិសេសដោយសារតែគេកំពុងប្រើវ៉ាក់សាំង របស់ BioNTech ដែលត្រូវការស្តុកត្រជាក់ខ្លាំង ។ កម្មករចំនួនប្រាំបីនាក់នៅមណ្ឌលមើលថែទាំសហគមន៍ ត្រូវបានចាក់ផ្តល់ឱ្យច្រឡំនូវថ្នាំវ៉ាក់សាំង Pfizer-BioNTech ចំនួន ៥ ដងលើសកំរិតដែលបានណែនាំ។ ហើយវ៉ាក់សាំងដដែលចំនួន ១,០០០ ដូសត្រូវបានប្រគល់ទៅគ្លីនិកវិញបន្ទាប់ពីត្រូវដឹកស្តុកក្នុងឡានអាហារត្រជាក់ជំនួសកន្លែងស្តុកពិតដែលត្រូវការសីតុណ្ហភាពដល់ទៅ -៩៤ អង្សាសេ ៕ | 2021-01-08T17:13:00+07:00 | kampucheathmey.com | https://www.kampucheathmey.com/health/43424 |
de065f8c-f79a-4325-82d0-29855b5d5280 | BREAKING: សហរដ្ឋអាមេរិក៖ អ្នកជំងឺជាង ៤,០០០នាក់ស្លាប់ និងមនុស្សជាង ២៧ម៉ឺននាក់ឆ្លងកូវីដ-១៩ នៅក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៧៤,១៩០នាក់ទៀតបានឆ្លង COVID-19 ខណៈអ្នកជំងឺ ៤,១៣៤នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី០៨ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២២,១៣២,០៤៥ករណី ក្នុងនោះមានអ្នកស្លាប់សរុបចំនួន ៣៧៤,១២៤នាក់ និងជាសះស្បើយឡើងសរុបចំនួន ១៣,១៤៣,៣១៧នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕ | 2021-01-08T17:03:00+07:00 | freshnewsasia.com | https://m.freshnewsasia.com/index.php/en/internationalnews/183122-2021-01-08-03-03-31.html |
57d41679-c6eb-44fa-939f-0aeff2c3e682 | អ្នកជក់បារីអេឡិចត្រូនិក(E-Cigarette) អាចប្រកាច់ ឬវង្វេង | សារព័ត៌មាន Reuters បានឲ្យដឹងថា ទិន្នន័យពីភ្នាក់ងារសុវត្ថិភាពចំណីអាហារ និងថ្នាំសង្កូវអាមេរិក បានរកឃើញករណីអាការៈរោគវង្វេងស្វារតី ចំនួន បន្ទាប់ពីធ្វើការតាមដានលើអ្នកជក់ E-Cigarette ចាប់តាំងពីឆ្នាំ២០១០ រហូតមកដល់ដើមឆ្នាំ២០១៩នេះ។ យ៉ាងណាមិញ ទីភ្នាក់ងារសុខភាពអាមេរិកខាងលើដដែលបានបង្ហាញត្រឹមតែជាការព្រមានប៉ុណ្ណោះពោលគឺការស្រាវជ្រាវអំពីទំនាក់ទំនងអំពីអាការៈប្រកាច់ ទៅនឹងអ្នកជក់បារី E-Cigarette នឹងធ្វើឡើងជាបន្តបន្ទាប់ដើម្បីបញ្ជាក់។ គួររំឮកដែរថា បារី E-Cigarette ផ្ទុកសារធាតុរាវជាច្រើន ដើម្បីឲ្យអ្នកប្រើប្រាស់ផ្តោតលើផ្សែងសប្បនិម្មិតដែលអាចមាន ឬគ្មានជាតិនីកូទីន។ ប្រសិនបើលេបចូលនូវសារធាតុរាវនោះ នឹងបង្កផលវិបាកខ្លាំងដូចជាធ្វើឲ្យពុល ក្អួតចង្អោរ បែកញើស វិលមុខ ញ័រសាច់ជាដើម។ នេះបើតាមការបង្ហាញរបស់មជ្ឈមណ្ឌលជាតិស្រាវជ្រាវសារធាតុពុលរបស់សហរដ្ឋអាមេរិក៕ | 2021-01-08T16:11:00+07:00 | kampucheathmey.com | https://www.kampucheathmey.com/health/43531 |
26c3437c-fa22-422f-bb29-913afa908f73 | ហេតុអ្វីលោកអ្នកចាំបាច់ ត្រូវធ្វើការឆ្លុះទងសួត? | ការឆ្លុះទងសួតមានសារៈសំខាន់ និងបង្កភាពងាយស្រួលដល់គ្រូពេទ្យ ក្នុងការកំណត់រោគវិនិច្ឆ័យរបស់អ្នកជំងឺឲ្យកាន់តែបានច្បាស់ និងព្យាបាលអ្នកជំងឺប្រកបដោយគុណភាព និងប្រសិទ្ធភាព។ ១) មូលហេតុ លោកអ្នកគួរមកធ្វើការឆ្លុះទងសួត ប្រសិនបើលោកអ្នកមានអាការៈដូចខាងក្រោម – ក្អករ៉ាំរ៉ៃ – ក្អកឈាម – ស្ទះស្លេះ – រលាកសួត – ដុំសាច់ក្នុងសួត – ជំងឺសួតផ្សេងៗ ដែលពុំដឹងមូលហេតុ ២) អត្ថប្រយោជន៍ – ងាយស្រួលក្នុងការកំណត់រោគវិនិច្ឆ័យតាមរយៈការបូមស្លេះយកទៅវិភាគ – លាងសំអាតផ្លូវដង្ហើម – ដើម្បីប្រើថ្នាំឃាត់ឈាមក្នុងករណីក្អកឈាម – ច្រឹបសាច់ទងសួត ឬដុំសាច់សួតដើម្បីវិភាគរោគ ៣) ការអនុវត្ត – អ្នកជំងឺត្រូវធ្វើការតមអាហារយ៉ាងតិច ៤ម៉ោងមុនពេលធ្វើការឆ្លុះទងសួត – បាញ់ថ្នាំស្ពឹក ដើម្បីកុំឲ្យអ្នកជំងឺមានអារម្មណ៍ថាពិបាកក្នុងការឆ្លុះ – អាចធ្វើការឆ្លុះដោយប្រើថ្នាំស្ពឹក ឬសន្តំ – ប្រើរយៈពេលនៃការឆ្លុះចន្លោះពី ៣ ទៅ ១០នាទី – ក្រោយពីឆ្លុះរួច អ្នកជំងឺត្រូវតមអាហាររយៈពេល២ម៉ោង “បើលោកអ្នកមានអាការៈដូចបានរៀបរាប់ខាងលើ សូមលោកអ្នកអញ្ជើញមកជួបពិគ្រោះជំងឺជាមួយគ្រូពេទ្យឯកទេស នៃមន្ទីរពេទ្យកាល់ម៉ែត ដើម្បីព្យាបាលបានទាន់ពេលវេលា និងមានប្រសិទ្ធភាព”៕ | 2021-01-08T15:34:00+07:00 | kampucheathmey.com | https://www.kampucheathmey.com/health/43502 |
f38a4d61-eb8a-40ed-b606-962d05bbda4f | សូមស្វែងយល់ពី ជំងឺមហារីកច្រមុះ! | Nasopharyngeal Cancer ជាជំងឺមហារីក ដែលកើតឡើងនៅផ្នែកខាងក្រោយច្រមុះ និងខាងលើបំពង់ក ដែលពាក្យបច្ចេកទេសឲ្យតំបន់នេះថា “Nasopharynx”។ ក) រោគសញ្ញា នៅដំណាក់កាលដំបូង ជំងឺមហារីកច្រមុះ ពុំស្ដែងនូវសញ្ញាអ្វីដែលគួរឲ្យកត់សំគាល់ទេ។ រោគសញ្ញាមួយចំនួន ដែលតម្រូវឲ្យអ្នកជំងឺមកពិគ្រោះជាមួយគ្រូពេទ្យជំនាញ មានដូចខាងក្រោម – មានឡើងកូនកណ្ដុរនៅក – ឈាមច្រមុះ – តឹងច្រមុះភាគច្រើនមួយចំហៀង – សណ្តាប់មានការធ្លាក់ចុះនៅត្រចៀកម្ខាង – ហ៊ឹងត្រចៀក – ឈឺក្បាល ខ) មូលហេតុបង្ក មូលហេតុបង្កឲ្យកើតជំងឺមហារីកច្រមុះ នៅមិនទាន់ដឹងពិតប្រាកដ ប៉ុន្តែមានកត្តាមួយចំនួនដែលជំរុញឲ្យកើតមានជំងឺនេះ – ទីតាំងភូមិសាស្ត្រ ដូចជាប្រទេសចិនភាគខាងត្បូង ឬអាស៊ីខាងកើត – ការបរិភោគអាហារដែលសម្បូរជាតិ Nitrosamine : អាហារដែលមានកម្រិតអំបិលខ្ពស់ ប្រឡាក់ហាលឲ្យស្ងួតរួចអាំង (សាច់ ឬត្រី) – អ្នកប្រកបរបរ ដែលទាក់ទងជាមួយឈើ-ជាងឈើ – Epstein-Barr Virus – ប្រវត្តិក្រុមគ្រួសារ ដែលកើតជំងឺនេះ(Nasopharyngeal Cancer) គ) ការធ្វើរោគវិនិច្ឆ័យ – ការឆ្លុះដោយម៉ាស៊ីនអង់ដូស្គប់ ប្រើកាំមេរ៉ាឆ្លុះចូលក្នុងច្រមុះរហូតដល់ផ្នែកខាងក្រោយ Nasopharynx – ការច្រឹបសាច់: ត្រូវច្រឹបសាច់នៅផ្នែកខាងក្រោយច្រមុះ ដើម្បីធ្វើការពិសោធន៍កោសិកាមហារីក Pathology and Immmuno-histo-chemistry – ធ្វើ CT-Scan ឬ MRI – Panendoscopy ឃ) ការព្យាបាល – ការព្យាបាលដោយកាំរស្មី តាមវិធីសាស្ត្រទំនើប (Modern Radiotherapy) – ការចាក់ថ្នាំគីមី (Chemotherapy) – ការវះកាត់ក្នុងករណីខ្លះ មិនមានវិធានការសម្រាប់ការពារមិនឲ្យកើតជំងឺមហារីកច្រមុះទេ ប៉ុន្តែយើងអាចកាត់បន្ថយដោយកត្តាមួយចំនួន ដែលជំរុញឲ្យកើតជំងឺនេះ ដូចដែលបានរៀបរាប់ខាងលើ។ ដូចនេះក្នុងនាមជាគ្រូពេទ្យជំនាញ អំពាវនាវដល់បងប្អូនទាំងអស់ ដែលមានប្រវត្តិឈាមច្រមុះ ឬតឹងច្រមុះជាប្រចាំ សូមអញ្ជើញមកទទួលការពិគ្រោះពិនិត្យ និងព្យាបាលឲ្យទាន់ពេលវេលា ជាមួយក្រុមវេជ្ជបណ្ឌិតជំនាញត្រចៀក ច្រមុះ បំពង់ក និងជំងឺមហារីកនៅមន្ទីរពេទ្យកាល់ម៉ែត៕ | 2021-01-08T15:19:00+07:00 | kampucheathmey.com | https://www.kampucheathmey.com/health/43489 |
37e9bf66-fb74-4665-9124-6163b6daef83 | ក្រសួងសុខាភិបាល រកឃើញពលករខ្មែរ មកពីថៃម្នាក់ទៀត ឆ្លងជំងឺកូវីដ១៩ | No Content | 2021-01-08T14:57:00+07:00 | dap-news.com | https://dap-news.com/national/2021/01/08/110376/ |
4b796c81-207a-41c2-bc5b-d48fb72fd4aa | TOP NEWS: ក្រសួងសុខាភិបាលរកឃើញពលករខ្មែរ ទើបត្រឡប់មកពីប្រទេសថៃម្នាក់ថែមទៀត ឆ្លងជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី០៨ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញពលករខ្មែរ ដែលទើបធ្វើដំណើរត្រឡប់មកពីប្រទេសថៃ ម្នាក់ថែមទៀត បានឆ្លងជំងឺកូវីដ១៩។ នៅថ្ងៃនេះផងដែរ ក្រសួងក៏បានប្រកាសមិនមានករណីព្យាបាល ជាសះស្បើយអ្នកជំងឺកូវីដ១៩នោះទេ។ អ្នកឆ្លងជំងឺកូវីដ១៩ ថ្មីនេះ គឺជាស្ត្រីជនជាតិខ្មែរ អាយុ៣៣ឆ្នាំ ស្នាក់នៅភូមិស្ពានកណ្តាល ឃុំបវេល ស្រុកបវេល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៨ ខែមករា ឆ្នាំ២០២១នេះ កម្ពុជាមានអ្នកឆ្លងកូវីដ១៩ សរុបចំនួន ៣៨៦នាក់ ក្នុងនោះអ្នកព្យាបាលជាសះស្បើយចំនួន ៣៦២នាក់ និងអ្នកជំងឺ២៤នាក់ កំពុងសម្រាកព្យាបាលនៅមន្ទីរពេទ្យ៕ | 2021-01-08T14:24:00+07:00 | freshnewsasia.com | https://m.freshnewsasia.com/index.php/en/localnews/183111-2021-01-08-00-24-21.html |
510128da-42c9-435e-9a95-d20ac2d79609 | ចំនួនពលករខ្មែរនៅថៃឆ្លងជំងឺកូវីដ-១៩ កើនឡើងជិតពាក់កណ្ដាល | ក្រសួងសុខាភិបាលថៃបានរកឃើញពលករខ្មែរ ឆ្លងជំងឺកូវីដ-១៩ បានកើនឡើងដល់ ១៥៣ គិតត្រឹមព្រឹកថ្ងៃទី៨ ខែ មករា នេះ។ ចំនួននេះ បានកើនឡើងស្ទើរពាក់កណ្តាល បើប្រៀបធៀបទៅនឹងចំនួនឆ្លងលើពលករចំណាកស្រុកខ្មែរ កាលពីថ្ងៃទី៧ ខែ មករា ដែលមាន ១០៨នាក់។ មន្ត្រីអង្គការសង់ត្រាល់ (Central) ទទួលបន្ទុកផ្នែកពលករ លោក ឌី ថេហូយ៉ា ថា ពលករខ្មែរដែលឆ្លងជំងឺកូវីដ១៩ នៅប្រទេសថៃទាំងនោះ ប្រឈមនឹងការខ្វះខាតស្បៀងអាហារ ដោយសារពួកគេឆ្លងជំងឺបែបនេះ គឺមិនអាចធ្វើការងារបានឡើយ។ មន្ត្រីសង្គមស៊ីវិលរូបនេះ យល់ថា រដ្ឋាភិបាលខ្មែរគួរតែចុះតាមដានរឿងនេះដល់ទីកន្លែងពលកររស់នៅឱ្យបានជាប់ជាប្រចាំ ដើម្បីតាមដានពីស្ថានភាពជំងឺរបស់ពួកគាត់។ លោក ឌី ថេហូយ៉ា ជឿថា ពលករមួយចំនួនអាចនឹងត្រូវថៅកែបញ្ឈប់ពីការងារដោយសារតែជំងឺនេះទៀតផង។ ប៉ុន្តែប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ប្រាប់អាស៊ីសេរីថា ពលករទាំងនោះគួរតែទាក់ទងមន្ត្រីស្ថានទូតខ្មែរប្រចាំនៅប្រទេសថៃ ដើម្បីឱ្យស្ថានទូតជួយដល់ពួកគេបាន ប្រសិនបើពួកគេត្រូវការជំនួយបន្ទាន់អំឡុងពេលនេះ។ លោកអំពាវនាវដល់ពលករខ្មែរទាំងអស់ ត្រូវអត់ធ្មត់ស្នាក់នៅប្រទេសថៃបន្តទៀត ដោយមិនគួរត្រឡប់មកកម្ពុជាអំឡុងពេលនេះឡើយ៕ | 2021-01-08T14:07:54+07:00 | rfa.org | https://www.rfa.org/khmer/news/health/153-cambodian-immigrants-infected-with-covid-19-in-thailand-01082021020654.html |
21f814c1-61d7-414a-8fbe-7727bf7b8a92 | ស្រ្តីខ្មែរម្នាក់ទៀតហើយ ! ឆ្លងជំងឺកូវីដ -១៩ នៅព្រឹកនេះ ទើបត្រឡប់មកពី… | នៅព្រឹកថ្ងៃទី០៨ ខែមករា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ថា បានរកឃើញពលករខ្មែរម្នាក់ ជាស្រ្តីដែលទើបធ្វើដំណើរត្រឡប់មកពីប្រទេសថៃ បានឆ្លងជំងឺកូវីដ-១៩ ។ ស្ត្រីជនជាតិខ្មែរ ដែលឆ្លងជំងឺកូវីដ-១៩ នៅព្រឹកនេះ អាយុ៣៣ឆ្នាំ ស្នាក់នៅភូមិស្ពានកណ្តាល ឃុំបវេល ស្រុកបវេល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ ។ សូមបញ្ជាក់ថា គិតត្រឹមព្រឹកថ្ងៃទី០៨ ខែមករា ឆ្នាំ២០២១នេះ កម្ពុជាមានអ្នកឆ្លងកូវីដ-១៩ សរុបចំនួន៣៨៦នាក់ ក្នុងនោះអ្នកព្យាបាលជាសះស្បើយចំនួន៣៦២នាក់ និងអ្នកជំងឺ២៤នាក់ កំពុងសម្រាកព្យាបាលនៅមន្ទីរពេទ្យ៕ | 2021-01-08T08:10:59+07:00 | kbnnews.com | https://kbn.news/archives/199608 |
dd58cd09-69a1-41fa-87ec-f0798d65630e | របាយការណ៍ថៃបង្ហាញថា ពលរដ្ឋខ្មែរឆ្លងជំងឺកូវីដ១៩នៅថៃកើនដល់១៥៣នាក់ | ចំនួនពលរដ្ឋខ្មែរក្នុងប្រទេសថៃដែលត្រូវបានអាជ្ញាធរសុខាភិបាលថៃ រកឃើញថាមានផ្ទុកវីរុសជំងឺកូវីដ១៩ បានកើនឡើងដល់ ១៥៣ នាក់ គិតត្រឹមរសៀលថ្ងៃសុក្រ ទី៨ ខែមករានេះ។ ក្នុងប្រទេសថៃ ដែលចេញផ្សាយដោយក្រសួងសុខាភិបាលសាធារណៈរបស់ថៃ។ របាយការណ៍នោះបង្ហាញទិន្នន័យគិតចាប់ពីថ្ងៃទី៨ ខែធ្នូ ឆ្នាំ២០២០ រហូតដល់ថ្ងៃទី៨ ខែមករា ឆ្នាំ២០២១នេះ ខណៈថៃកំពុងប្រឈមការឆ្លងរាលដាលយ៉ាងខ្លាំងចូលសហគមន៍ ជាពិសេសក្នុងតំបន់ដែលសំបូរដោយពលករបរទេសធ្វើការ។ របាយការណ៍ឲ្យដឹងថា ក្រៅពីពលរដ្ឋខ្មែរ ១៥៣ នាក់ដែលឆ្លង ក៏មានពលរដ្ឋភូមាចំនួន ១.១៦២ នាក់ឥណ្ឌាចំនួន ៨៥ នាក់ និងជនបរទេសផ្សេងទៀត ចំនួន ១.៣៧៥ នាក់ ដែលត្រូវបានធ្វើតេស្តឃើញវិជ្ជមានជំងឺកូវីដ១៩។ ក៏ប៉ុន្តែរបាយការណ៍នេះមិនបានបញ្ជាក់ថា តើពលរដ្ឋកម្ពុជាទាំង ១៥៣ នាក់ដែលឆ្លងជំងឺកូវីដ១៩ នោះ ជាពលករចំណាកស្រុកដែលកំពុងធ្វើការនៅក្នុងប្រទេសថៃ ឬយ៉ាងណានោះទេ។ នៅថ្ងៃសុក្រនេះ ក្រសួងសុខាភិបាលសាធារណៈរបស់ថៃប្រកាសថា មនុស្ស ២០៥ នាក់ត្រូវបានធ្វើតេស្តវិជ្ជមានជំងឺកូវីដ១៩ នេះ។ ចំណែកកាលពីថ្ងៃព្រហស្បតិ៍ថៃបានរាយការណ៍ថា មនុស្ស ៣០៥ នាក់បានឆ្លងថ្មី។ ចាប់តាំងពីថ្ងៃទី២០ ខែធ្នូ ឆ្នាំ២០២០ ដែលជាថ្ងៃផ្ទុះខ្លាំងឆ្លងប្រមាណ ៦០០ នាក់ រហូតមកដល់ថ្ងៃទី៨ ខែមករា ឆ្នាំ២០២១នេះ ករណីឆ្លងសរុបមានទៅដល់ ៥.៥០០ នាក់ ក្នុងនោះភាគច្រើនជាជនជាតិថៃ។ ស្ថានទូតថៃប្រចាំនៅរាជធានីភ្នំពេញ បានប្រាប់ VOA តាមសារអ៊ីមែលកាលពីថ្ងៃព្រហស្បតិ៍ថា ចំនួនអ្នកឆ្លងបានផ្លាស់ប្តូរជាបន្តបន្ទាប់ ហើយទិន្នន័យត្រូវបានផ្សព្វផ្សាយនៅលើវេបសាយរបស់នាយកដ្ឋានគ្រប់គ្រងជំងឺនៃក្រសួងសុខាភិបាលសាធារណៈរបស់ថៃ។ ស្ថានទូតបន្តថា រដ្ឋាភិបាលថៃលើកទឹកចិត្តពលករទាំងអស់មិនឲ្យផ្លាស់ទីក្នុងពេលនេះ ខណៈថៃក៏បានដាក់ចេញវិធានការ ដើម្បីសម្របសម្រួលជាបណ្តោះអាសន្នឲ្យពលករបរទេសអាចធ្វើការនៅប្រទេសថៃបាន រហូតដល់ខែកុម្ភៈ ឆ្នាំ២០២៣។ ស្ថានទូតថៃបញ្ជាក់ថា៖ «យើងស្នើឲ្យពលរដ្ឋកម្ពុជាទាំងអស់ក្នុងប្រទេសថៃបន្តទាក់ទងជាមួយស្ថានទូតកម្ពុជាក្នុងទីក្រុងបាងកក ហើយតាមដានការវិវឌ្ឍនៃស្ថានការណ៍ឲ្យបានដិតដល់ពីប្រភពព័ត៌មានដែលអាចទុកចិត្តបាន ក៏ដូចជាអនុវត្តវិធានការបង្ការ ដូចជាពាក់ម៉ាស់ យកចិត្តទុកដាក់អនាម័យរបស់ពួកគេ និងជៀសវាងសកម្មភាពដែលបង្កគ្រោះថ្នាក់ខ្ពស់[នៃការឆ្លងជំងឺកូវីដ១៩]»។ ស្ថានទូតថៃឲ្យដឹងទៀតថា រដ្ឋាភិបាលថៃ ក៏បានផ្តល់ជំនួយនិងមើលថែសុខភាពរបស់ពលករទាំងអស់ ក៏ដូចជាប្រជាជនថៃ ហើយអ្នកដែលមានវិជ្ជមានជំងឺកូវីដ១៩ ត្រូវបានដាក់ឲ្យព្យាបាលនៅមន្ទីរពេទ្យផ្សេងៗគ្នា។ លោក កុយ គួង អ្នកនាំពាក្យក្រសួងការបរទេសកម្ពុជាបានថ្លែងប្រាប់ VOA កាលពីថ្ងៃព្រហស្បតិ៍ថាស្ថានទូតកម្ពុជាកំពុងផ្ទៀងផ្ទាត់ករណីឆ្លងក្នុងចំណោមពលរដ្ឋខ្មែរជាមួយអាជ្ញាធរថៃ។ លោកមានប្រសាសន៍ថា៖ «អាជ្ញាធរថៃនឹងព្យាបាលពលករបរទេសទាំងអស់ដោយឥតគិតថ្លៃដូចប្រជាជនថៃដែរ។ ស្ថានទូត[កម្ពុជា]កំពុងយកចិត្តទុកដាក់បំផុតដល់ពលករខ្មែរទាំងអស់ ដែលកំពុងស្ថិតនៅប្រទេសថៃផងដែរ»។ លោក ឃុន ថារ៉ូ មន្ត្រីសម្របសម្រួលផ្នែកការងារនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស ហៅកាត់ថាសង់ត្រាល់ មានប្រសាសន៍ថា លោកព្រួយបារម្ភអំពីពលករខ្មែរដែលធ្វើការនៅក្នុងប្រទេសថៃមិនស្របច្បាប់ ដោយពួកគេកំពុងបាត់បង់ចំណូល ហើយក៏មិនអាចទទួលបានប្រាក់ឧបត្ថម្ភពីរដ្ឋាភិបាលថៃ ដែលជួយដល់ពលករស្របច្បាប់។ លោកមានប្រសាសន៍ថា៖ «អ្វីដែលជាក្តីបារម្ភនោះ គឺពលករខ្មែរដែលកំពុងតែធ្វើការនៅទីនោះ ហើយកំពុងតែមិនមានភាពស្របច្បាប់ហ្នឹង គឺពួកគាត់បាត់បង់នូវការងារ ហើយគាត់មិនមានលទ្ធភាពក្នុងការរកប្រាក់ចំណូលបាននៅទីនោះ»។ ទោះជាយ៉ាងណា លោក ឃុន ថារ៉ូ លើកទឹកចិត្តឲ្យពលករខ្មែរបន្តស្នាក់នៅក្នុងប្រទេសថៃ ព្រោះការធ្វើដំណើររឹតតែបង្កហានិភ័យនៃការឆ្លង។ លោកជំរុញឲ្យស្ថានទូតខ្មែរនៅប្រទេសថៃប្រមូលទិន្នន័យពលករមិនស្របច្បាប់នៅទីនោះ ហើយជួយពួកគេជាបន្ទាន់។ លោកបញ្ជាក់ថា៖ «ជម្រើសល្អមានតែគាត់ស្នាក់នៅប្រទេសថៃទេ។ ហើយរាជរដ្ឋាភិបាលខ្មែរ ក្រៅតែពីការមានវិធានការនៅក្នុងការធានានៅក្នុងការធ្វើចត្តាឡីស័កការធ្វើតេស្ត សម្របសម្រួលនៅក្នុងការផ្តល់នូវទីកន្លែងសមរម្យ ការហូបចុកគ្រប់គ្រាន់ ខ្ញុំគិតថា រាជរដ្ឋាភិបាលពិចារណានៅក្នុងការធ្វើការសហការជាមួយនឹងអាជ្ញាធរថៃ ដើម្បីធានាថាពលករខ្មែរដែលគាត់មិនមានភាពស្របច្បាប់ហ្នឹង គាត់អាចធ្វើការសម្របសម្រួលនៅក្នុងការចុះបញ្ជីភាពស្របច្បាប់»។ ពលរដ្ឋខ្មែរធ្វើការនៅប្រទេសថៃ មានចំនួនប្រមាណ ១,២ លាននាក់ ហើយក្នុងនោះមានចំនួនច្រើនដែលធ្វើការមិនមានឯកសារផ្លូវច្បាប់។ គិតត្រឹមថ្ងៃទី៥ ខែមករា ឆ្នាំ២០២១ អាជ្ញាធរខ្មែរក្នុងខេត្តជាប់ព្រំដែនប្រទេសថៃ បានបញ្ជាក់ឲ្យដឹងថាពលករខ្មែរសរុបជាង ៥ ពាន់នាក់បានចូលមកកម្ពុជា ក្នុងរយៈពេលជាង ៣ សប្តាហ៍ចុងក្រោយនេះនៃការរាតត្បាតជំងឺកូវីដ១៩ ក្នុងប្រទេសថៃ។ នៅថ្ងៃសុក្រនេះ ក្រសួងសុខាភិបាលកម្ពុជាឲ្យដឹងថា ពលករខ្មែរម្នាក់ទៀតដែលបានត្រឡប់មកពីប្រទេសថៃវិញ បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងចំណោមពលករខ្មែរដែលវិលត្រឡប់មកពីប្រទេសថៃ កើនដល់ ២១ នាក់ គិតត្រឹមថ្ងៃទី៨ ខែមករានេះ៕ | 2021-01-08T07:00:00+07:00 | khmer.voanews.com | https://khmer.voanews.com/a/cambodian-migrant-workers-tested-positive-for-covid-19-in-thailand-rose-to-153/5729843.html |
0eaa11dc-78ca-4114-9609-052f1e44f06a | សង្គមស៊ីវិលស្នើឱ្យរដ្ឋាភិបាលខ្មែរយកចិត្តទុកដាក់លើពលករខ្មែរជាង ១០០នាក់ ឆ្លងជំងឺកូវីដ១៩ នៅប្រទេសថៃ | មន្ត្រីអង្គការសង្គមស៊ីវិលស្នើឱ្យរដ្ឋាភិបាលយកចិត្តទុកដាក់លើពលករខ្មែរជាង ១០០នាក់ ដែលឆ្លងជំងឺកូវីដ១៩ នៅក្នុងប្រទេសថៃ។ សង្គមស៊ីវិលយល់ថា ពលករទាំងនោះអាចនឹងជួបការលំបាកខ្លាំង ប្រសិនបើអាជ្ញាធរកម្ពុជានិងថៃមិនជួយជ្រោមជ្រែងដល់ពួកគាត់ឱ្យបានពេញលេញអំឡុងពេលនេះ។ មន្ត្រីអង្គការសង់ត្រាល់ (Central) ទទួលបន្ទុកផ្នែកពលករ លោក ឌី ថេហូយ៉ា ប្រាប់អាស៊ីសេរីនៅព្រឹកថ្ងៃទី៧ មករាថា ពលករខ្មែរដែលឆ្លងជំងឺកូវីដ១៩ នៅប្រទេសថៃទាំងនោះប្រឈមនឹងការខ្វះខាតស្បៀងអាហារ ដោយសារពួកគេឆ្លងជំងឺមិនអាចធ្វើការងារបានឡើយ។មន្ត្រីសង្គមស៊ីវិលរូបនេះ យល់ថា រដ្ឋាភិបាលខ្មែរគួរតែចុះតាមដានរឿងនេះដល់ទីកន្លែងពលកររស់នៅឱ្យបានជាប់ជាប្រចាំ ដើម្បីតាមដានពីស្ថានភាពជំងឺរបស់ពួកគាត់។ លោក ឌី ថេហូយ៉ា ជឿថា ពលករមួយចំនួនអាចនឹងត្រូវថៅកែបញ្ឈប់ពីការងារ នៅពេលពួកគេជាសះស្បើយពីជំងឺនៅពេលខាងមុខ៖ « មន្ត្រីសម្របសម្រួលសមាគមការពារសិទ្ធិមនុស្សអាដហុក (Adhoc) ខេត្តបាត់ដំបង លោក យិន ម៉េងលី ក៏ព្រួយបារម្ភរឿងពលករឆ្លងជំងឺ covid-19 ដែរ។ មន្ត្រីសង្គមស៊ីវិលរូបនេះយល់ថា ថ្វីដ្បិតតែការឆ្លងជំងឺកូវីដ១៩ នេះ ជាបន្ទុករបស់អាជ្ញាធរថៃក្ដី រដ្ឋាភិបាលកម្ពុជាគួរតែចុះផ្ដល់កម្លាំងចិត្តដល់ពលករទាំងនោះបន្ថែមទៀត ដើម្បីឱ្យពួកគាត់មានភាពកក់ក្ដៅ ហើយសម្រាកព្យាបាលដោយមិនមានការភិតភ័យ។ លោកបញ្ជាក់ថា ពលករឆ្លងជំងឺកូវីដ១៩ ច្រើនបែបនេះ ជារឿងធំរបស់សង្គមជាតិ ដែលអាជ្ញាធរពាក់ព័ន្ធគួរមានវិធានការជួយពួកគាត់ជាបន្ទាន់៖ « ក្រសួងសុខាភិបាលថៃបានរកឃើញពលករខ្មែរ ចំនួន ១០៨នាក់ឆ្លងជំងឺកូវីដ១៩ ក្នុងពេលពួកគេធ្វើការនៅប្រទេសថៃចាប់ពីថ្ងៃទី១៩ ធ្នូ ដល់ថ្ងៃទី៧ មករា។ អាស៊ីសេរីមិនអាចទាក់ទងពលករខ្មែរ ដែលឆ្លងជំងឺកូវីដ១៩ ដើម្បីសាកសួរពួកគេជុំវិញរឿងនេះបាននៅឡើយនៅថ្ងៃទី៧ មករានេះ។ អាស៊ីសេរីក៏មិនអាចទាក់ទងមន្ត្រីស្ថានទូតខ្មែរប្រចាំនៅទីក្រុងបាងកក និងអ្នកនាំពាក្យក្រសួងការបរទេស លោក កុយ គួង ដើម្បីសុំអត្ថាធិប្បាយជុំវិញបញ្ហានេះបានទេ នៅថ្ងៃទី៧ មករា ដោយទូរស័ព្ទចូលជាច្រើនដងពុំមានអ្នកទទួល។ ប៉ុន្តែប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ប្រាប់អាស៊ីសេរីថា ពលករទាំងនោះគួរតែទាក់ទងមន្ត្រីស្ថានទូតខ្មែរប្រចាំនៅប្រទេសថៃ ដើម្បីឱ្យស្ថានទូតជួយដល់ពួកគេបាន ប្រសិនបើពួកគេត្រូវការជំនួយបន្ទាន់អំឡុងពេលនេះ។ លោកអំពាវនាវដល់ពលករខ្មែរទាំងអស់ត្រូវអត់ធ្មត់ស្នាក់នៅប្រទេសថៃបន្តទៀត ដោយមិនគួរត្រឡប់មកកម្ពុជាអំឡុងពេលនេះឡើយ៖ « កន្លងមកក្រសួងសុខាភិបាលថៃ បានប្រកាសថា អាជ្ញាធរថៃនឹងចេញថ្លៃព្យាបាលដល់ពលករបរទេស ដែលឆ្លងជំងឺកូវីដ១៩ នៅក្នុងប្រទេសថៃដោយឥតគិតថ្លៃ។ អាជ្ញាធរថៃ ក៏បានបង្កើនការត្រួតពិនិត្យតឹងតែងនៅខេត្តតំបន់ព្រំដែនជាប់កម្ពុជា និងជាប់ទីក្រុងបាងកក ដោយហាមឃាត់មិនឱ្យពលករបរទេសចល័តពីកន្លងមួយទៅកន្លែងមួយទៀតអំឡុងពេលនេះឡើយ។ ទោះជាយ៉ាងណាចាប់តាំងពីមានការរាតត្បាតជំងឺកូវីដឆ្លងចូលសហគមន៍នៅក្នុងប្រទេសថៃជាលើកទី២ មក មានពលករខ្មែរប្រមាណ ៦ពាន់នាក់ហើយ បានត្រឡប់ទៅកម្ពុជា ដោយសារពួកគេព្រួយបារម្ភខ្លាចជំងឺរលាកផ្លូវដង្ហើមថ្មីនេះ។ ក្រសួងសុខាភិបាលកម្ពុជានៅថ្ងៃទី៧ មករានេះ ក៏រកឃើញពលករខ្មែរ ២នាក់ទៀត កើតជំងឺកូវីដ១៩ ដែលពួកគេទើបតែត្រឡប់មកពីប្រទេសថៃ។ ពលករទាំងពីររូបនេះកំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង និងនៅមន្ទីរពេទ្យបង្អែកខេត្តបន្ទាយមានជ័យ។ ពលករខ្មែរត្រឡប់មកពីថៃចំនួន ២០នាក់ហើយ បានកើតជំងឺកូវីដ-១៩ គិតត្រឹមថ្ងៃទី៧ មករា។ កម្ពុជាមានអ្នកកើតជំងឺកូវីដ-១៩ សរុបចំនួន ៣៨៥នាក់ ក្នុងនោះជាសះស្បើយចំនួន ៣៦២នាក់ និងកំពុងសម្រាកព្យាបាលចំនួន ២៣នាក់៕ | 2021-01-08T03:44:00+07:00 | rfa.org | https://www.rfa.org/khmer/news/health/ngos-call-on-government-to-help-108-cambodian-workers-who-tested-positive-for-covid-19-in-thailand-01072021151510.html |
09f5175c-3616-4fb3-a56d-997554bcf91b | ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះអប់រំផ្សព្វផ្សាយពីវិធីសាស្ត្រការពារខ្លួនពីជំងឺកូវីដ១៩ និងចែកអំណោយដល់ពលរដ្ឋក្នុងស្រុកឱរ៉ាល់ ខេត្តកំពង់ស្ពឺ | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះអប់រំ និងផ្សព្វផ្សាយពីវិធីសាស្ត្រការពារខ្លួនពីជំងឺកូវី១៩ ជូនដល់ប្រជាពលរដ្ឋដែលរស់នៅ ក្នុងស្រុកឱរ៉ាល់ ខេត្តកំពង់ស្ពឺ ដើម្បីឲ្យពួកគាត់បានយល់កាន់តែច្បាស់ ពីផលវិបាកនៃជំងឺដ៏កាចសាហាវមួយនេះ ដែលបាន និងកំពុងកើតមានឡើងនៅពិភពលោកនេះ ក្នុងនោះក៏មានប្រទេសកម្ពុជាយើងដែរ។ ការបន្តចុះអប់រំជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំង១៨រូប ធ្វើឡើងនាថ្ងៃទី០៧ ខែមករា ឆ្នាំ២០២១ គឺមានការដឹកនាំដោយលោកវេជ្ជបណ្ឌិត សាយ ឫទ្ធី អនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានក្រុមការងារថ្នាក់កណ្តាល ចុះជួយមូលដ្ឋានស្រុកឱរ៉ាល់ តំណាងលោក លេង ផាលី រដ្ឋលេខាធិការក្រសួងផែនការ សហប្រធានអង្កេតប្រជាសាស្រ្ត និងសុខភាពជាមួយក្រសួងសុខាភិបាល និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ ទទួលបន្ទុក៣ឃុំ។ ការងារមនុស្សធម៌របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការជាមួយកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ មន្ទីរសុខាភិបាលខេត្តកំពង់ស្ពឺ ក្រុមការងារថ្នាក់កណ្តាលចុះជួយស្រុកឱរ៉ាល់ សហភាពសហព័ន្ធយុវជនកម្ពុជាស្រុកឱរ៉ាល់ និងអាជ្ញាធរមូលដ្ឋានស្រុកឱរ៉ាល់ ដឹកនាំដោយ លោក ម៉ួង ធី អភិបាលស្រុកឱរ៉ាល់ និងលោក ចែម សារីម ប្រធានក្រុមប្រឹក្សាស្រុក ព្រមទាំងពាំនាំការសួរសុខទុក្ខ និងនាំយកអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្ត នៃព្រះរាជាណាចក្រកម្ពុជា ប្រធានសហភាពសហព័ន្ធយុវជនកម្ពុជា និងប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានអប់រំដល់ប្រជាពលរដ្ឋពីវិធានការការពារទប់ស្កាត់ជំងឺកូវីដ-១៩ និងបានបង្រៀនប្រជាពលរដ្ឋឲ្យយល់ដឹងអំពីការរស់នៅស្អាត ប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ ហូបស្អាត គេងស្អាត ចែក អាកុល ម៉ាស់ ម៉ាស៊ីនវាស់កម្តៅ សាប៊ូ ក្រដាស់រូបភាពផ្សព្វផ្សាយអំពីការថែរក្សាអនាម័យ រួមទាំងស្បៀងអាហារមានជានំ ប៉័ង និងទឹកសុទ្ធ។ ប្រជាពលរដ្ឋចំនួន ៣៦គ្រួសារ ស្មើនឹង ៤៥នាក់ ទទួលបានការពិនិត្យ និងព្យាបាលដោយមិនគិតថ្លៃតាមខ្នងផ្ទះនៅតំបន់ដាច់ស្រយាល ក្នុងភូមិរោងម៉ាស៊ីន ឃុំតាសាល ស្រុកឱរ៉ាល់ ខេត្តកំពង់ស្ពឺ ក្នុងនោះរួមមានជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឫសដូងបាត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺកាមរោគ ជំងឺគ្រុនចាញ់ ជំងឺគ្រុនឈាម គ្រុនឈិះ ជំងឺទឹកនោមផ្អែម ជំងឺបេះដូង លើសឈាម ជំងឺតម្រងនោម អេកូ(ពិនិត្យលើផ្ទៃពោះស្ត្រីមានគភ៌)…។ល។ លើសពីនេះទៅទៀត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានជួយកសាងទីស្នាក់គណបក្សប្រជាជនកម្ពុជាឃុំសម្រេចបាន ៧០% ចំនួន០៣ឃុំ រួមមាន៖ ១៖ ឃុំរស្មីសាមគ្គី, ២៖ ឃុំហោងសំណំ, ៣៖ ឃុំតាសាល, ៤៖ កំពុងរៀបចំសាងសង់ព្រះវិហារចំនួន ០១ទៀត ក្នុងឃុំរស្មីសាមគ្គី និង៥៖ កំពុងរៀបចំជួសជុលផ្លូវក្រោយពេលទឹកជំនន់ចម្ងាយ ៥គីឡូម៉ែត្រ ក្នុង ឃុំរស្មីសាមគ្គី ។ សូមជម្រាបថា រយៈពេល៩៧ខែ (ថ្ងៃទី០២ ខែធ្នូ ឆ្នាំ២០១២ ដល់ថ្ងៃទី០៧ ខែមករា ឆ្នាំ២០២១ មានរយៈពេល៩ឆ្នាំ ក្រោមការដឹកនាំរបស់លោក ហ៊ុន ម៉ានី ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មានចំនួន ៤៣៦៣នាក់ បានចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ ក្នុង២០រាជធានី ខេត្ត នៃព្រះរាជាណាចក្រកម្ពុជា បានចំនួន ២៦៨លើក ក្នុងនោះព្យាបាលជំងឺជូនប្រជាពលបានចំនួន ៥៤០,៧៥០នាក់ (ហាសិបបួនម៉ឺនសូន្យពាន់ប្រាំពីររយហាសិបនាក់) ក្នុងនោះស្ត្រីមានចំនួន ៣៦៣,៦៧១នាក់ (សាមសិបប្រាំមួយម៉ឺនបីពាន់ប្រាំមួយរយចិតសិបមួយនាក់)។ គិតត្រឹមត្រូវនឹងថ្ងៃទី៧ ខែមករា ឆ្នាំ២០២១ បានព្យាបាលជំងឺជូនប្រជាពលរដ្ឋក្នុង ខេត្តកំពង់ស្ពឺ ខេត្តកំពង់ធំ ខេត្តកំពង់ចាម ខេត្តព្រៃវែង ខេត្តតាកែវ ខេត្តកំពង់ឆ្នាំង ខេត្តសៀមរាប(អង្គរសង្ក្រាន្ត) ខេត្តបាត់ដំបង ខេត្តកណ្តាល ខេត្តព្រះវិហារ ខេត្តកំពត ខេត្តកែប ខេត្តកោះកុង ខេត្តព្រះសីហនុ ខេត្តបន្ទាយមានជ័យ ខេត្តស្វាយរៀង និងរាជធានីភ្នំពេញ ខេត្តឧត្តរមានជ័យ ខេត្តត្បូងឃ្មុំ ដោយបានសហការជាមួយ សាខាសកម្មជនក្រុមការងារយុវជនគណបក្សរាជធានីភ្នំពេញ សហភាពសហព័ន្ធយុវជនកម្ពុជា យុវជនកាកបាទក្រហមកម្ពុជា យុវជនកាយរិទ្ធិកម្ពុជា ក្រុមការងារថ្នាក់កណ្តាល ចុះជួយរាជធានី និងខេត្ត ក្រុមការងារថ្នាក់ជាតិចុះជួយរាជធានីនិងខេត្ត មន្ទីរសុខាភិបាលខេត្ត និងអាជ្ញាធរ គ្រប់ជាន់ថ្នាក់។ លោកវេជ្ជបណ្ឌិត សាយ ឫទ្ធី តំណាងលោក លេង ផាលី បានឲ្យដឹងថា ។ លោកបន្ថែមថា ៕ | 2021-01-08T02:10:00+07:00 | freshnewsasia.com | https://m.freshnewsasia.com/index.php/en/localnews/183096-2021-01-07-12-56-08.html |
d1d67e3d-0ddb-4a7f-8f9f-a50995e2fc7a | BREAKING: សហរដ្ឋអាមេរិក៖ មនុស្សជាង ២៦ម៉ឺននាក់ឆ្លងកូវីដ-១៩ និងអ្នកជំងឺ ៤,១០០នាក់ទៀតស្លាប់ នៅក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៦០,៩៧៣នាក់ទៀតបានឆ្លង COVID-19 ខណៈអ្នកជំងឺ ៤,១០០នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី០៧ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,៨៥៧,៦១៦ករណី ក្នុងនោះមានអ្នកស្លាប់សរុបចំនួន ៣៦៩,៩៩០នាក់ និងជាសះស្បើយឡើងសរុបចំនួន ១៣,០២៤,១៤២នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕ | 2021-01-07T17:49:00+07:00 | freshnewsasia.com | https://m.freshnewsasia.com/index.php/en/internationalnews/183001-2021-01-07-03-49-34.html |
c2a42280-8ff5-4b94-a4be-b4d93ae5ad70 | ក្រសួងសុខាភិបាល បន្តរកឃើញពលករខ្មែរ មកពីថៃ ២នាក់ទៀត ឆ្លងជំងឺកូវីដ១៩ | ភ្នំពេញ៖ ក្រសួងសុខាភិបាលបានអះអាងថា បានរកឃើញពលករខ្មែរមក ពីប្រទេសថៃឆ្លងជំងឺកូវីដ១៩ចំនួន២នាក់ បន្ថែម ទៀតខណៈគ្មានអ្នកព្យាបាល ជាសះស្បើយនោះទេ។ យោងតាមសេចក្តីប្រកាសព័ត៌មាន របស់ក្រសួងសុខាភិបាល បានឲ្យដឹងនៅថ្ងៃទី៧ មករា ឆ្នាំ២០២១ថា ករណីវិជ្ជមានវីរុសកូវីដ-១ ថ្មី ចំនួន ២នាក់ ដែលជាពលករធ្វើដំណើរមកពីប្រទេសថៃគឺ១- បុរសជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅភូមិត្រស់ ឃុំអូរតាគី ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២ ខែមករា ឆ្នាំ២០២១ លទ្ធផលធ្វើ តេស្កវត្ថុសំណាករបស់បុរសរូបនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវី -១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តប៉ៃលិន។ ២- បុរសជនជាតិខ្មែរ អាយុ ២៥ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១ លទ្ធផលធ្វើតេស្តវត្ថុសំណាករបស់បុរសរូបនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសវីដ -១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្ត បន្ទាយមានជ័យ។ សូមជម្រាបថា អ្នកឆ្លងជំងឺកូវីដ១៩ សរុបចំនួន ៣៨៥នាក់ បានព្យាបាលជាសះស្បើយចំនួន ៣៦២នាក់ និងកំពុងសម្រាកព្យាបាល ២៣នាក់ ។ ជាមួយគ្នានោះដែរ ក្រសួងសូមថ្លែងអំណរគុណ យ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និង ថ្នាក់ក្រោមជាតិ ក្រុមគ្រូពេទ្យស្ម័គ្រចិត្ត សម្តេចតេជោ ធីតា អង្គការសុខភាពពិភពលោក មជ្ឈមណ្ឌល គ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុង ការជួយពិនិត្យសុខភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួម ទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2021-01-07T16:35:00+07:00 | dap-news.com | https://dap-news.com/national/2021/01/07/110167/ |
ef6059db-898a-40fd-875a-10af624cbc65 | ម្ដាយទារកដែលកើតជំងឺស្លេកស្លាំងចូលបំភ្លឺលើបណ្ដឹងប្រឆាំងក្រុមហ៊ុនម្សៅទឹកដោះនូទ្រីលែត | ម្ដាយឪពុកទារករងគ្រោះបន្តស្នើឱ្យតុលាការពន្លឿនការដោះស្រាយបណ្ដឹងរបស់ពួកគាត់ប្រឆាំងក្រុមហ៊ុននាំចូលម្សៅទឹកដោះគោនូទ្រីលែត។ សំណើនេះធ្វើឡើង ក្រោយតំណាងអយ្យការបានកោះហៅក្រុមគ្រួសារទារករងគ្រោះទៅសាកសួរជាលើកដំបូង កាលពីថៃ្ងទី៤ និងទី៥ មករា។ មន្ត្រីសិទ្ធិមនុស្សយល់ថា តុលាការគួរពន្លឿននីតិវិធីតាមការស្នើសុំនេះ ដើម្បីពង្រឹងការអនុវត្តច្បាប់ និងបង្ហាញពីតម្លាភាព។ ម្ដាយឪពុកទារកកើតជំងឺស្លេកស្លាំង ជំរុញឱ្យតុលាការក្រុងភ្នំពេញបន្តនីតិវិធីលើបណ្ដឹងរបស់ពួកគេឱ្យបានឆាប់រហ័ស ដើម្បីរកយុត្តិធម៌ដល់ទារក និងកុមាររងគ្រោះ ហើយអនុវត្តច្បាប់ឱ្យកាន់តែមានប្រសិទ្ធភាពជាងនេះ។ ពួកគេនៅតែរក្សាជំហរដដែលនៅតុលាការចំពោះការទាមទារសំណងពីក្រុមហ៊ុននាំចូលម្សៅទឹកដោះគោនូទ្រីលែត (Nutrilatt)។ ឪពុកទារករងគ្រោះលោក សៅ សីហា ឱ្យអាស៊ីសេរីដឹងថា តំណាងអយ្យការមិនបានសួរនាំលោកច្រើននោះទេ ដោយគ្រាន់តែសួរនាំអំពីជំហរក្នុងការទាមទារសំណង និងបញ្ហាសុខភាពកូនៗ របស់ពួកលោកបន្តិចបន្តួចតែប៉ុណ្ណោះ។ លោកបន្តថា ក្រុមមាតាបិតាកំពុងរង់ចាំអំពីនីតិវិធីបន្ទាប់របស់តុលាការ។ ក្រៅពីនេះ លោកទទូចឱ្យក្រសួងសុខាភិបាល និងស្ថាប័នពាក់ព័ន្ធផ្សេងទៀត គួរត្រួតពិនិត្យមើលរាល់ទំនិញនាំចូលទាំងអស់ឱ្យបានត្រឹមត្រូវ និងមានស្តង់ដារសុវត្ថិភាពត្រឹមត្រូវជាមុនសិន មុននឹងផ្ដល់អាជ្ញាប័ណ្ណ ឬមុននឹងឱ្យពួកគេចែកចាយផលិតផលទាំងនោះនៅក្នុងទីផ្សារប្រទេសកម្ពុជា៖ « »។ ដូចគ្នានេះដែរ ម្ដាយទារករងគ្រោះ លោកស្រី ចាន់ ផល្គុន សង្ឃឹមថា តុលាការក្រុងភ្នំពេញ នឹងដោះស្រាយបណ្ដឹងរបស់គ្រួសារទារករងគ្រោះ ដោយឈរលើតម្លាភាព និងគិតគូរដល់ផលប៉ះពាល់លើទារករងគ្រោះទាំងនោះ៖ « »។ ចំណែក ម្ដាយទារករងគ្រោះមួយរូបទៀត លោកស្រី ចាន់ សុផានី បញ្ជាក់ថា លោកស្រីមិនចង់ឱ្យតុលាការអូសបន្លាយការដោះស្រាយបញ្ហានេះឱ្យកាន់តែយូរជាងនេះទេ។ លោកស្រីថ្លែងថា លោកស្រីខកចិត្តចំពោះក្រសួងសុខាភិបាល និងស្ថាប័នមួយចំនួនដែលមិនផ្សព្វផ្សាយអំពីករណីដែលប៉ះពាល់ដល់សុខភាពកុមារ និងប្រជាពលរដ្ឋឱ្យបានច្រើននោះទេ។ លោកស្រីស្នើឱ្យអង្គការជាតិ និងអន្តរជាតិ ដែលធ្វើការលើបញ្ហាសុខភាពកុមារ ជួយជំរុញបន្ថែមទៅតុលាការ និងតាមដានដំណើររឿងនេះឱ្យបានដិតដល់៖ « »។ ក្រុមគ្រួសារទារករងគ្រោះអះអាងថា ពួកគេទុកពេលឱ្យតុលាការធ្វើការស៊ើបអង្កតរឿងនេះជាមុនសិន ហើយពួកគេនឹងបន្តនីតិវិធីផ្សេងទៀត ដើម្បីជំរុញរឿងនេះ ប្រសិនបើតុលាការយឺតយ៉ាវក្នុងការដោះស្រាយ។ កាលពីថ្ងៃទី៤ និងទី៥ មករា ព្រះរាជអាជ្ញារងអមសាលាដំបូងរាជធានីភ្នំពេញ លោក សេង ហៀង បានកោះហៅម្ដាយឪពុកទារករងគ្រោះ ឱ្យចូលបំភ្លឺបន្ថែមលើបណ្ដឹងរបស់ពួកគេ ដែលប្ដឹងទាមទារសំណងពីក្រុមហ៊ុន អេស អេន ធីខេ ត្រេឌីង (S&TK trading Co.,LTD) ដែលនាំចូលម្សៅទឹកដោះគោនូទ្រីលែត។ អាស៊ីសេរីបានព្យាយាមទាក់ទងទៅអ្នកនាំពាក្យអយ្យការអមតុលាការក្រុងភ្នំពេញ លោក គុជ គឹមឡុង ដើម្បីសួរនាំបន្ថែមអំពីរឿងនេះ នៅថ្ងៃទី៦ មករា តែលោកបញ្ជាក់ថា កំពុងរវល់ប្រជុំ រួចក៏ចុចផ្ដាច់ទូរស័ព្ទ។ កាលពីដើមខែកញ្ញា ក្រសួងពាណិជ្ជកម្មបានបញ្ជាឱ្យផ្អាកចរាចរ និងប្រមូលត្រឡប់មកវិញនូវម្សៅទឹកដោះគោ នូទ្រីលេត ចំនួន ៦លេខកូដ (487 488 536 537 538និង 539) និងបញ្ឈប់ការនាំចូលម្សៅទឹកដោះគោប្រភេទនេះចូលទីផ្សារក្នុងប្រទេស។ ការចាត់វិធានការក្តៅនេះ បន្ទាប់ពីក្រសួងរកឃើញថា ផលិតផលទាំងនេះ ខ្វះសារធាតុចិញ្ចឹមគ្រប់គ្រាន់ ដែលបង្កគ្រោះថ្នាក់ធ្ងន់ធ្ងរដល់សុខភាពរបស់កុមារ និងទារក ដែលទទួលទានម្សៅទឹកដោះគោះនេះ។ ក្រុមហ៊ុនម្សៅទឹកដោះគោនូទ្រីលែត បានប្រកាសសូមទោសជាសាធារណៈ ហើយអះអាងថា ក្រុមហ៊ុនមិននឹកស្មានថា ម្សៅទឹកដោះគោដែលក្រុមហ៊ុនកំពុងនាំចូល និងចែកចាយអស់រយៈពេល ៩ឆ្នាំ មានបញ្ហាបច្ចេកទេស លើធាតុផ្សំនៃម្សៅទឹកដោះគោ លេខកូដទាំង ៦នេះទេ។ ទោះជាយ៉ាងណា ភាគីក្រុមហ៊ុនមិនព្រមបង់សំណងតាមការទាមទាររបស់ឪពុកម្ដាយកុមាររងគ្រោះនោះទេ ទោះជាមានការសម្របសម្រួលពីក្រសួងពាណិជ្ជកម្មក៏ដោយ ហេតុដូច្នេះទើបករណីនេះត្រូវបានបញ្ជូនទៅតុលាការក្រុងភ្នំពេញ។ អាស៊ីសេរីមិនអាចទាក់ទងតំណាងក្រុមហ៊ុន អេស អេន ធីខេ ត្រេដឌីង (S&TK trading Co.,LTD) ដែលនាំចូលម្សៅទឹកដោះគោនូទ្រីលែត ដើម្បីសាកសួរអំពីជំហររបស់ក្រុមហ៊ុនក្នុងដំណើររឿងក្តីនេះទេ។ អ្នកនាំពាក្យសមាគមការពារសិទ្ធិមនុស្សអាដហុក (Adhoc) លោក ស៊ឹង សែនករុណា មានប្រសាសន៍ថា តុលាការគួរដោះស្រាយបណ្ដឹងនេះឱ្យបានឆាប់រហ័ស ដើម្បីពន្លឿនការស្វែងរកយុត្តិធម៌ជូនគ្រួសារទារករងគ្រោះ និងផ្ដន្ទាទោសលើអ្នកដែលប្រព្រឹត្តខុសច្បាប់។ លោកបន្តថា ការឆកល្វែងក្នុងការត្រួតពិនិត្យឱ្យបានម៉ត់ចត់លើគុណភាពផលិតផលទាំងនោះ ធ្វើឱ្យកើតមានបញ្ហាលើទារកតូចៗ៖ « »។ ម្ដាយឪពុកទារករងគ្រោះស្នើឱ្យក្រសួងសុខាភិបាលគួរបញ្ឈប់ការចែកចាយផលិតផលម្សៅទឹកដោះគោនូទ្រីលែតគ្រប់ម៉ាក ដោយរង់ចាំចំណាត់ការរបស់តុលាការលើបណ្ដឹងរបស់ពួកគេជាមុនសិន មុននឹងអនុញ្ញាតឱ្យក្រុមហ៊ុនបន្តការចែកចាយផលិតផលម្សៅទឹកដោះគោផ្សេងទៀតនៅលើទីផ្សារ៕ | 2021-01-07T16:09:00+07:00 | rfa.org | https://www.rfa.org/khmer/news/health/parents-of-anemia-children-urge-court-to-proceed-case-against-nutrilatt-milk-company-independently-01072021040934.html |
8931000c-f66f-4730-8fd5-4e18804b88c8 | អ្នកខេត្តប៉ៃលិនត្រឡប់ពីថៃ រកឃើញឆ្លងកូវីដ-១៩ ចំនួន១៣នាក់ | ខេត្តប៉ៃលិន៖ ប្រជាពលរដ្ឋរស់នៅខេត្តប៉ៃលិន តែងតែចេញចូល ប្រទេសថៃ ជាញឹកញាប់ ហើយនៅពេលប្រទេសនេះ (ថៃ) កំពុងឈមនឹងការឆ្លងកូវីដ-១៩ខ្លាំងផងនោះ ទើបបណ្ដាលឲ្យមានការចម្លងមេរោគដ៏កាចសាហាវ មកលើពលរដ្ឋខែ្មរយើងផងដែរ។។ បើតាមអាជ្ញាធរខេត្តប៉ៃលិន បានឲ្យដឹងថា បើគិតត្រឹម ថ្ងៃទី៦ ខែមករា ឆ្នាំ២០២១ មានពលករខ្មែរ មកពីថៃចូលមកខេត្តប៉ៃលិន ចំនួន១០១០នាក់ (ស្រី៤៩៨នាក់) ហើយក្នុងចំណោមពលរដ្ឋទាំងនោះបានរកឃើញមានអ្នកឆ្លងកូវីដ-១៩ ចំនួន១៣នាក់ផងដែរ។ លោក អ៊ុន ប៊ុនលី នាយករដ្ឋបាលសាលាខេត្តប៉ៃលិន បានឲ្យដឹងថា ក្នុងចំណោមពលករខ្មែរជាង១ពាន់នាក់នោះ មានអ្នកធ្វើចត្តាឡីស័ក សរុបចំនួន៣៦៦នាក់ ដោយធ្វើចត្តាឡីស័ក នៅមណ្ឌលចំនួន២៣៥នាក់ និងធ្វើចត្តាឡីស័កនៅតាមផ្ទះចំនួន១៣១នាក់។ រីឯអ្នកបានបញ្ចប់ការធ្វើចត្តាឡីស័ក មានចំនួន៧នាក់។ នាយករដ្ឋបាលសាលាខេត្តប៉ៃលិន បានបញ្ជាក់ថា មន្រ្ដីជំនាញរបស់យើងបានយកសំណាកពលករចំនួន២៨៨នាក់ (ស្រី១៤៣នាក់) ទៅវិភាគ ស្វែងរកវីរុសកូវីដ-១៩ ដោយលទ្ធផលបង្ហាញថា មានលទ្ធផលអវិជ្ជមាន ចំនួន២៧៥នាក់ និងវិជ្ជមានវីរុស ចំនួន១៣នាក់ (ស្រី១២)។ បើគិតមកដល់ម៉ោង៧ព្រឹក ថ្ងៃទី៧ ខែមករា ឆ្នាំ២០២១ នៅកម្ពុជាបានរកឃើញអ្នកឆ្លងជំងឺកូវីដ-១៩ សរុប៣៨៥នាក់ ក្នុងនោះអ្នកជាសះស្បើយចំនួន ៣៦២នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ២៣នាក់៕ | 2021-01-07T14:56:20+07:00 | kbnnews.com | https://kbn.news/archives/199505 |
4a1f2949-a884-45e2-bdd9-3babfd67ed7a | ពលករខ្មែរនៅថៃ! ចំនួន១០៨នាក់ ឆ្លងកូវីដ-១៩ | គិតត្រឹមព្រឹកថ្ងៃទី៧ ខែមករា ឆ្នាំ២០២១នេះ ពលករខ្មែរ ដែលកំពុងរស់នៅប្រទេសថៃ ចំនួន១០៨នាក់ ឆ្លងជំងឺកូវីដ-១៩ ។ នេះបើតាមរបាយការណ៍របស់ក្រសួងសុខាភិបាលថៃ។ របាយការណ៍ក្រសួងសុខាភិបាលថៃ បានបង្ហាញតួលេខថា៖ ក្នុងចំណោមអ្នកឆ្លងកូវីដ-១៩ ជាង៩ពាន់នាក់ មានពលករខ្មែរ១០៨នាក់ ។ ក្រៅពីនោះ ក៏មានពលករព្រុយណេ ចំនួន៦២៣នាក់ ឥណ្ឌា ចំនួន៨២នាក់ ថៃជាង៥ពាន់ និងសញ្ជាតិផ្សេងទៀត ជាង១ពាន់នាក់។ តែរបាយការណ៍ក្រសួងសុខាភិបាលថៃ ដដែលនោះ មិនបានបញ្ជាក់ថា ពលករខ្មែរឆ្លងជំងឺកូវីដ-១៩ ពីតំបន់ណាដែរ។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានបញ្ជាក់ថា ក្រសួងមិនមានព័ត៌មានទាក់ទងនឹងករណីពលករខ្មែរឆ្លងកូវីដ-១៩ នៅប្រទេសថៃ នេះទេ។ តែយ៉ាងណាស្ថានទូតខ្មែរប្រចាំប្រទេសថៃ ក៏បានអំពាវនាវឲ្យនិស្សិត និងពលករខ្មែរ ដែលកំពុងសិក្សា និងធ្វើការនៅទីនោះ មានការប្រុងប្រយ័ត្ន និងការពារខ្លួនពីជំងឺកូវីដ-១៩នេះ។ ជាពិសេសសហការ និងអនុវត្តតាមបម្រាមរបស់អាជ្ញាធរថៃ ឲ្យបានត្រឹមត្រូវ។ រដ្ឋាភិបាលថៃ បានប្រកាសដាក់ប្រទេសក្នុងគ្រាអាសន្ន ចាប់ពីថ្ងៃទី១៦ មករា ដល់២៨ កុម្ភៈ ខាងមុខ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ នេះ។ គិតត្រឹមព្រឹកថ្ងៃទី៧ ខែមករា ឆ្នាំ២០២១នេះដែរ កម្ពុជាមានអ្នកឆ្លងជំងឺកូវីដ-១៩ សរុប ៣៨៥នាក់ ដោយក្នុងនោះ មាន៣៦២នាក់បានជាសះស្បើយ ខណៈថៃ មានអ្នកឆ្លងជាង៩ពាន់នាក់ ជាសះស្បើយជាង៤ពាន់នាក់ និងស្លាប់៦៦នាក់៕ | 2021-01-07T14:48:54+07:00 | kbnnews.com | https://kbn.news/archives/199503 |
d0915b8a-33c8-4f28-8442-1f6169946d7c | TOP NEWS: ក្រសួងសុខាភិបាលរកឃើញពលករខ្មែរធ្វើដំណើរមកពីប្រទេសថៃ ២នាក់ថែមទៀត ឆ្លងជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី០៧ ខែមករា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញពលករខ្មែរ ចំនួន២នាក់ថែមទៀត ដែលទើបធ្វើដំណើរមកពីប្រទេសថៃ ឆ្លងជំងឺកូវីដ១៩។ ជាមួយគ្នានេះ នៅថ្ងៃនេះក្រសួងក៏បានប្រកាសថា មិនមានករណីជាសះស្បើយអ្នកជំងឺកូវីដ១៩នេះទេ។ ១៖ បុរសជនជាតិខ្មែរ អាយុ២៦ឆ្នាំ ស្នាក់នៅភូមិត្រស់ ឃុំអូរតាគី ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃមកដល់កម្ពុជា នៅថ្ងៃទី០២ ខែមករា ឆ្នាំ២០២១ បច្ចុប្បន្នអ្នកជំងឺកំពុងសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ២៖ បុរសជនជាតិខ្មែរ អាយុ២៥ឆ្នាំ ស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៧ ខែមករា ឆ្នាំ២០២១នេះ នៅកម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន៣៨៥នាក់ ក្នុងនោះអ្នកជាសះស្បើយចំនួន ៣៦២នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ២៣នាក់៕ | 2021-01-07T14:14:00+07:00 | freshnewsasia.com | https://m.freshnewsasia.com/index.php/en/localnews/182961-2021-01-07-00-14-29.html |
01d93474-21db-4f99-9d88-0a72391cce5c | អភិបាលខេត្តបាត់ដំបង អំពាវនាវអ្នកបម្រើសេវាកម្មដឹកជញ្ជូនភ្ញៀវទេសចរ មានការរប្រុងប្រយ័ត្ន និងចូលរួមទប់ស្កាត់ជំងឺកូវីដ១៩ | បាត់ដំបង ៖ ឯកឧត្តម ងួន រតនៈ អភិបាលខេត្តបាត់ដំបង បានធ្វើការអំពាវនាវដល់អ្នក បម្រើសេវាកម្មដឹកជញ្ជូនភ្ញៀវទេសចរ ដែលមានអ្នករត់ម៉ូតូកង់បី និងផាស់ស្អាប់ជាដើម ត្រូវបន្តប្រុងប្រយ័ត្ន និងចូលរួមទប់ស្កាត់ជំងឺកូវីដ១៩ តាមការណែនាំរបស់រាជរដ្ឋាភិបាល និងក្រសួងសុខាភិបាល។ ការលើកឡើងនេះ ក្នុងពិធីសំណេះសំណាលនិងចែកស្បៀងដល់អ្នករត់ម៉ូតូកង់បីនិងផាស់ស្អាប់ កាលពីរសៀលថ្ងៃទី០៦ ខែមករា ឆ្នាំ២០២០។ ឯកឧត្តម ងួន រតនៈ បានមានប្រសាសន៍ថា ខណៈនេះនៅប្រទេសថៃ មានការឆ្លងរីករាលដាលនូវជំងឺកូវីដ១៩ក្នុងសហគមន៍ ច្រើនហើយពលករខ្មែរកំពុងធ្វើការនៅទីនោះ បាននាំគ្នាត្រឡប់មកស្រុកកំណើតវិញ ដោយអ្នកខ្លះក៏បានឆ្លងជំងឺកូវីដ១៩ កំពុងសម្រាក់ព្យាបាលក្នុងមន្ទីរពេទ្យ រួមទាំងពលករផ្សេងៗទៀត ត្រូវបានធ្វើចត្តាឡីស័កដោយត្រឹមត្រូវ។ដោយបញ្ហានេះ បានធ្វើឲ្យមានការព្រួយបារម្ភ ដូច្នេះសូមបងប្អូនជាអ្នកបម្រើសេវាកម្មដឹកជញ្ជូនភ្ញៀវទេសចរទាំងអស់ សូមមានការប្រុងប្រយ័ត្ន អនុវត្តនូវវិធានការអនាម័យមានពាក់ម៉ាស់ឲ្យបានត្រឹមត្រូវ លាងដៃនឹងទឹកស្អាត ជែល អាល់កុលហើយត្រូវរក្សាគម្លាតសង្គម តាមសេចក្តីណែនាំរបស់ក្រសួងសុខាភិបាល។ ឯកឧត្តម ងួន រតនៈ អភិបាលខេត្តបាត់ដំបង បានអំពាវនាវដល់អ្នករត់ម៉ូតូកង់បីនិងផាស់ស្អាប់ ត្រូវចូលរួមថែរក្សាសណ្ដាប់ ធ្នាប់ក្រុងតាមរយៈការបើកបរ និងការចតឲ្យមានរបៀបរៀបរយចៀសវាងបង្កការរំខានដល់ភ្ញៀវទេសចរ ឬអ្នករួមដំណើរលើផ្លូវតែមួយ ហើយក៏ត្រូវត្រៀមជានិច្ច នូវការទទួលភ្ញៀវទេសចរមកលេងកម្សាន្តនៅក្នុងខេត្ត ដើម្បីស្ដារជីវភាពឡើងវិញ នៅពេលជំងឺកូវីដ១៩ បានធូរស្បើយទៅវិញនៅទូទាំងពិភពលោក ខណៈបញ្ហាជំងឺដ៏កាច់សាហាវនេះ បានប៉ះពាល់ដល់មុខរបរអ្នកបម្រើសេវាកម្មដឹកជញ្ជូនទាំងអស់នេះ។ តំណាងអ្នកពលរដ្ឋទទួលបានអំណោយ បានសូមថ្លែងអំណរគុណដល់អាជ្ញាធរខេត្ត ដែលបានយកចិត្តទុកដាក់ពីសុខទុក្ខរបស់ពួកគាត់ ហើយពួកគាត់សន្យានឹងអនុវត្តទៅតាមការណែនាំរបស់អាជ្ញាធរ ។ គួរបញ្ជាក់ផងដែរថា អំណោយដែលផ្ដល់ជូនអ្នករត់ម៉ូតូកង់បីនិងរត់ផាស់ស្អាប់ទាំងអស់នេះ រួមមានអង្ករ ត្រីខ សាប៊ូលាងដី ទឹកសុទ្ធនិងថវិកាមួយចំនួន ហើយកន្លងមកពួកគេក៏ធ្លាប់បានទទួលនូវបរិក្ខាការពារជំងឺកូវីដ១៩ មានទឹកអាល់កុល ជែលនិងម៉ាស់ ពីលោក ណុប ដារ៉ា អភិបាលរងខេត្តផងដែរ ៕ | 2021-01-07T11:36:57+07:00 | cen.com.kh | https://cen.com.kh/archives/282568.html |
86a3fa3a-caaa-4559-a6ea-4d95851a0052 | អាជ្ញាធរខេត្តស្រះកែវ ចាប់ពលរដ្ឋខ្មែរ២១នាក់ ឆ្លងដែនចូលប្រទេសថៃ | ថៃ៖ កងកម្លាំងប៉ូលិសថៃ បានឃាត់ខ្លួនប្រជាពលរដ្ឋខ្មែរ ចំនួន២១នាក់ លួចឆ្លងដែន ចូលទឹកដីថៃ កាលពីវេលាម៉ោង៥ល្ងាច ថ្ងៃទី៥ ខែមករា ឆ្នាំ២០២១ នៅលើទឹកដីខេត្ដស្រះកែវ។ ប្រភពព័ត៌មាន បានឲ្យដឹងថា ការឃាត់ខ្លួនពលរដ្ឋខ្មែរនេះ បានធ្វើឡើង ដោយកម្លាំងប៉ូលិសខេត្តស្រះកែវ និង ប៉ូលិសស្រុកខៅ ឆាក់រ៉ច ។ ជាមួយគ្នានេះដែរ ប៉ូលិសថៃក៏បានចាប់ខ្លួនស្រ្តីម្នាក់ ឈ្មោះ យុភីន សៈលៈទ្រី ជនជាតិថៃ អាយុ៤៤ឆ្នាំ នៅក្នុងបរិវេណចំការអំពៅ ភូមិណង សូន ឃុំណង វ៉ា ស្រុកខៅ ឆាក់រ៉ច ខេត្តស្រះកែវ ព្រមទាំងពលករខ្មែរចំនួន២១នាក់ ក្នុងនោះមានប្រុស៩នាក់ ស្រី៨នាក់ ក្មេងប្រុស៣នាក់ និងក្មេងស្រី១នាក់។ ប្រភពព័ត៌មានពីសមត្ថកិច្ចថៃ បានឲ្យដឹងថា បើតាមការសាកសួរ ទើបដឹងថា ពលករខ្មែរទាំង២១នាក់ខាងលើ បានចូលមកលើទឹកដីថៃ តាមច្រករបៀង បរិវេណចម្ការដំឡូង ជាប់នឹងព្រំដែនកម្ពុ-ថៃ ស្ថិតក្នុងស្រុកខ្លងហាត ប្រទេសថៃ ប្រឈមនឹងស្រុកម៉ាឡៃ របស់កម្ពុជា ដោយមានរថយន្តរង់ចាំដឹកពលករទៅធ្វើការ នៅទឺកដីស្រុក ខៅ ឆាក់រ៉ច ខេត្តស្រះកែវ ហើយមានបុរសឈ្មោះ ចេយ ភឿន ជនជាតិខ្មែរ អាយុ៣៥ឆ្នាំ ជាអ្នកទាក់ទងនាំពលករមកស៊ីឈ្នួលកាប់អំពៅជាមួយស្រ្តីថៃ ឈ្មោះ យុភីន សៈលៈទ្រី។ ប្រភពព័ត៌មានដដែល បានបន្ដថា ស្ដ្រីថៃខាងលើបានធ្វើរោងស្នាក់នៅបណ្ដោះអាសន្ន នៅកណ្ដាលចម្ការអំពៅ មានចម្ងាយប្រមាណ៥០ម៉ែត្រ ពីផ្ទះរបស់នាង យុភីន។ សមត្ថកិច្ចថៃក៏បានឃាត់ខ្លួនអ្នកទាំងអស់ មកសួរនាំ ហើយរាយការណ៍ឲ្យមន្រ្តីសុខាភិបាលស្រុកចៅ ឆាក់រ៉ច ដើម្បីពិនិត្យកម្ដៅ និង បាញ់ថ្នាំសម្លាប់មេរោគ ហើយនៅកន្លែងស្នាក់តែម្ដង។ បន្ទាប់មក សមត្ថកិច្ចថា បានបញ្ជូនពួកគេទៅត្រួតពិនិត្យ ស្វែងរកវីរុសកូវីដ-១៩ តាមវិធានការតឹងរ៉ឹង។ ដោយឡែកស្រ្តីថៃ ឈ្មោះ យុភីន សៈលៈទ្រី ជាម្ចាស់ចម្ការអំពៅ ត្រូវបានសមត្ថកិច្ចថៃ ចោទប្រកាន់ពីបទជួយសង្រ្គោះ លាក់បំពួន ឬជួយដោយប្រការអ្វីក៏ដោយដល់ពលករខ្មែរ នាំឲ្យចូលមកលើប្រទេសថៃ ដោយខុសច្បាប់ ដើម្បីឲ្យរួចផុតពីការចាប់ឃុំខ្លួន និងចោទប្រកាន់លើពលករខ្មែរទាំងនោះ។ បន្ទាប់មក សមត្ថកិច្ចថៃបានបញ្ជូនពួកគេទៅឲ្យសមត្ថកិច្ចជំនាញស្រុក ខៅ ឆាក់រ៉ច ចាត់ការតាមច្បាប់បន្ត៕ | 2021-01-07T10:46:51+07:00 | kbnnews.com | https://kbn.news/archives/199404 |
269d05a2-d633-4d77-bb89-87fd73b41ec1 | ពិតជាល្អណាស់! កម្ពុជា-ថៃ ប្តេជ្ញារួមគ្នាលុបបំបាត់ការឆ្លងជំងឺកូវីដ-១៩ និងការលួចឆ្លងដែនខុសច្បាប់ | លោក ប៉ែន កុសល្យ អភិបាលខេត្តឧត្តរមានជ័យ របស់កម្ពុជា និងលោក ស៊ុ វ៉ះផុង គិទិផាត់ភិប៊ូន អភិបាលខេត្តសុរិន្ទ នៃព្រះរាជាណាចក្រថៃ នៅរសៀលថ្ងៃទី៦ ខែមករា ឆ្នាំ២០២១ បានឯកភាពគ្នាបន្តកិច្ចសហប្រតិបត្តិការ លុបបំបាត់ជំងឺកូវីដ-១៩ ឆ្លងដែន និងបញ្ហាមួយចំនួនទៀត។ ការប្តេជ្ញាចិត្តរបស់អភិបាលខេត្តជាប់ព្រំដែន នៃប្រទេសទាំង២នេះ បានធ្វើឡើងក្នុងឱកាស ដែលលោកអភិបាលខេត្តឧត្តរមានជ័យ បានដឹកនាំក្រុមការងារនិងសមត្ថកិច្ចពាក់ព័ន្ធ អញ្ជើញជួបពិភាក្សាការងារ និងពង្រឹងចំណងមិត្តភាព សាមគ្គីភាព និងកិច្ចសហប្រតិបត្តិការល្អជាមួយអភិបាលខេត្តសុរិន្ទ របស់ថៃ នាបរិវេណមាត់ច្រកទ្វារព្រំដែនអន្តរជាតិអូរស្មាច់-ឆងចម។ កិច្ចពិភាក្សានេះភាគីកម្ពុជា និងភាគីថៃ បានឯកភាពបន្តរួមសហការគ្នាទប់ស្កាត់ការរីករាលដាលជំងឺកូវីដ-១៩ ឆ្លងដែន និងបន្តសហការសម្របសម្រួលដល់ការឆ្លងដែនចេញចូលការដឹកទំនិញមានលក្ខណៈពាណិជ្ជកម្ម និងស្របតាមបទដ្ឋានបច្ចេកទេសត្រឹមត្រូវនៃប្រទេសទាំងពីរ (ប្រគល់ឱ្យសមត្ថកិច្ចគយប្រចាំតំបន់ច្រកបន្តមុខការ)។ ជាមួយគ្នានោះ ភាគីទាំង២ ថែមទាំងបានបន្តរួមគ្នាទប់ស្កាត់ការឆ្លងដែនខុសច្បាប់របស់ប្រជាពលរដ្ឋ ក៏ដូចជាបទល្មើសឆ្លងដែននានា និងបន្តទំនាក់ទំនង ផ្តល់ព័ត៌មានគ្នាទៅវិញទៅមកជាប់ជាប្រចាំផងដែរ៕ | 2021-01-07T10:35:35+07:00 | kbnnews.com | https://kbn.news/archives/199408 |
50b37a13-c9a7-4cc0-9721-99309da5ae0e | ហេតុអ្វីការធ្វើតេស្តឈាមទារក មានសារៈសំខាន់ចំពោះទារកទើបកើត? | ការធ្វើតេស្តឈាមទារក ដើម្បីរកជំងឺកង្វះអ័រមូនទីរ៉ូអ៊ីតពីកំណើត គឺការធ្វើតេស្តឈាមតាមរយៈការជួសកែងជើងទារក ហើយជាវិធីសាស្ត្រដ៏សាមញ្ញមួយ ដោយយកឈាម១-២តំណក់ពីកែងជើងទារក ហើយទារកមិនទទួលការឈឺចាប់ទេ ព្រោះកន្លែងនៅកែងជើងជាកន្លែង ដែលយកឈាមមិនឲ្យទារកឈឺ។ តាមរយៈការពិនិត្យដ៏សាមញ្ញនេះ ទារកអាចរួចផុតពី ពិការភាពកាយសម្បទា និងស្មារតី។ ១) ហេតុអ្វីការធ្វើតេស្តនេះ មានសារៈសំខាន់ចំពោះទារកទើបកើត? – ការធ្វើតេស្តនេះ មានសារៈសំខាន់ណាស់ ព្រោះជំងឺនេះ អាចធ្វើរោគវិនិច្ឆ័យតាមតែរយៈការយកឈាមទារកទៅពិនិត្យមើល ព្រោះរោគសញ្ញានៃជំងឺនេះស្តែងចេញមកនៅពេលទារកអាយុចាប់ពី ៣អាទិត្យ ទៅ ១ខែ ហើយរោគសញ្ញានោះ ក៏មានចេញឲ្យច្បាស់ ដែលអាចធ្វើឲ្យគ្រូពេទ្យចាប់អារម្មណ៍នៅពេលពិនិត្យសុខភាពទារកច្បាស់។ – ការពិនិត្យឈាមទារកទាក់ទងនិងការព្យាបាល ព្រោះថាបើទារកព្យាបាលទាន់ពេលវេលា លទ្ធផលទទួលបាលផលល្អ គឺទារកអាចរួចផុតពីពិការភាពប្រាជ្ញា និងស្មារតី។ ២) ការធ្វើតេស្តត្រូវធ្វើយ៉ាងដូចម្តេច? ការធ្វើតេស្តដោយប្រើវិធីសាស្ត្រដ៏សាមញ្ញមួយ គឺយកឈាមពីការជួសកែងជើងទារក ១ទៅ២ដំណក់ ទៅផ្តិតលើក្រដាស។ ក្រដាសតេស្តត្រូវទុកដាក់ឲ្យបានល្អរយៈពេល ២៤ម៉ោង ឲ្យស្ងួតរួចយកទៅដាក់នៅមន្ទីរពិសោធន៍ ដើម្បីធ្វើការពិនិត្យមើល។ ៣) ការធ្វើតេស្តនេះ ត្រូវធ្វើនៅពេលណា? ការធ្វើតេស្តនេះ មានប្រសិទ្ធភាពល្អ គឺធ្វើនៅចន្លោះទារកមានអាយុចាប់ពី ៤៨ម៉ោង ទៅ ៧២ម៉ោង ក្រោយកើត។ ៤) តើពេលណាយើងអាចដឹងពីលទ្ធផលនៃការធ្វើតេស្តនេះ? លទ្ធផលអាចទទួលបានក្នុងរយៈពេល៥ថ្ងៃនៃធ្វើការ។ – លទ្ធផលវិជ្ជមានៈ មានន័យថា ទារកប្រឈមនឹងជំងឺមេតាបូលិកខ្ពស់ – លទ្ធផលអវិជ្ជមានៈ មិនន័យថា ទារកមិនប្រឈមនឹងជំងឺមេតាបូលិកទេ ៥) អ្វីដែលគួរធ្វើបន្ទាប់ពីលទ្ធផលវិជ្ជមាន? បើលទ្ធផលតេស្តបង្ហាញថា វិជ្ជមាន យើងត្រូវធ្វើតេស្តម្តងទៀត ដើម្បីបញ្ជាក់ពីលទ្ធផលតេស្តជាលើកទី២ និងដើម្បីធ្វើការព្យាបាលឲ្យទាន់ពេលវេលា។ ការព្យាបាលជំងឺមេតាបូលិកមានរយៈពេលយូរ ហើយការតាមដានក៏ដូចគ្នាដែរ ដែលជាលទ្ធផលកូនរបស់លោកអ្នក មានប្រាជ្ញាស្មារតីឆ្លាតវៃដូចធម្មតា។ សូមយកចិត្តទុកដាក់ចំពោះបុត្រធីតាលោកអ្នក ជៀសវាងកើតជំងឺមេតាបូលិកនេះ និងហួសពេលវេលា។“ផ្នែកសម្រាល និងផ្នែកសង្គ្រោះទារក នៃមន្ទីរពេទ្យកាល់ម៉ែតមានក្រុមគ្រូពេទ្យជំនាញ និងបច្ចេកវិទ្យាវេជ្ជសាស្ត្រទំនើបៗ ត្រៀមជួយសង្គ្រោះកូនរបស់លោកអ្នក ប្រកបដោយជោគជ័យ និងទំនុកចិត្តខ្ពស់”៕ | 2021-01-07T09:00:00+07:00 | kampucheathmey.com | https://www.kampucheathmey.com/health/42718 |
36e67ad8-410e-4197-aa31-5998f3c1010a | មុននេះ ឆ្លងកូវីដកើន ០២ នាក់ទៀត ម្នាក់នៅបាត់ដំបង ម្នាក់នៅបន្ទាយមានជ័យ | វិទ្យាស្ថានប៉ាស្ទ័របានបញ្ជាក់លទ្ធផលវិជ្ជមាន លើពលករខ្មែរ ០២ នាក់ ដែលទើបវិលត្រឡប់មកពីថៃវិញ។ បុរសជនជាតិខ្មែរអាយុ ២៦ ឆ្នាំ ជាពលករមកពីថៃដែលទើបត្រឡប់មកប្រទេសកម្ពុជាវិញនៅថ្ងៃ ០២ មករា ឆ្នាំ ២០២១ មានលទ្ធផលវិជ្ជមានកូវីដ ១៩ បញ្ជាក់ដោយវិទ្យាស្ថានប៉ាស្ទ័រ។ ចំណែកជនរងគ្រោះ ០១ ទៀត អាយុ ២២ ឆ្នាំ ជាពលករមកពីថៃស្រុកកំណើតនៅស្រុកមង្គលបុរី ខេត្តបន្ទាយមានជ័យ ក៏មានលទ្ធផលវិជ្ជមានកូវីដ ១៩ ដែរ។ ជនរងគ្រោះអាយុ ២៦ ឆ្នាំ ដែលមានស្រុកកំណើតនៅស្រុកថ្មគោលខេត្តបាត់ដំបង ត្រូវបញ្ជូនសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ចំណែកបុរសអាយុ ២២ ឆ្នាំ ដែលតេស្តវិជ្ជមានដែរនោះ ត្រូវបានបញ្ជូនទៅមន្ទីរពេទ្យបង្អែកខេត្តបន្ទាយមានជ័យ៕ | 2021-01-07T07:38:00+07:00 | kampucheathmey.com | https://www.kampucheathmey.com/local-news/42687 |
994a453f-adc8-4ffc-8b8a-0fc61c827b86 | ពលករខ្មែរនៅថៃ២នាក់ទៀតដែលត្រឡប់មកកម្ពុជាវិញ ឆ្លងជំងឺកូវីដ១៩ | ក្រសួងសុខាភិបាលកម្ពុជានៅថ្ងៃព្រហស្បតិ៍នេះ ឲ្យដឹងថាពលករខ្មែរពីរនាក់ទៀត ដែលបានត្រឡប់មកពីប្រទេសថៃវិញ បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងចំណោមពលករខ្មែរ ដែលមកពីថៃ កើនដល់ ២០ នាក់ហើយ គិតត្រឹមថ្ងៃទី៧ ខែមករានេះ។ សេចក្តីប្រកាសព័ត៌មានរបស់ក្រសួងសុខាភិបាលឲ្យដឹងថា ក្នុងចំណោមពលករទាំងពីរនាក់ចុងក្រោយដែលឆ្លងជំងឺនេះ ម្នាក់មានអាយុ ២៦ ឆ្នាំ រស់នៅក្នុងខេត្តបាត់ដំបង បានចូលមកកម្ពុជាកាលពីថ្ងៃទី២ ខែមករា។ ចំណែកម្នាក់ទៀត អាយុ ២៥ ឆ្នាំ រស់នៅក្នុងខេត្តបន្ទាយមានជ័យ ចូលមកកម្ពុជា កាលពីថ្ងៃទី៤ ខែមករា។ ចាប់តាំងពីផ្ទុះការឆ្លងជំងឺកូវីដយ៉ាងខ្លាំងក្នុងប្រទេសថៃជាង២សប្តាហ៍ចុងក្រោយនេះ កម្ពុជាក៏បានរាយការណ៍ការឆ្លងជំងឺនេះជាបន្តបន្ទាប់ ក្នុងចំណោមពលករដែលបានវិលត្រឡប់មកពីប្រទេសថៃវិញ។ ក្នុងប្រទេសថៃរបាយការណ៍ដែលចេញផ្សាយដោយក្រសួងសុខាភិបាលសាធារណៈរបស់ប្រទេសថៃ ឲ្យដឹងថា ពលរដ្ឋខ្មែររស់នៅប្រទេសថៃចំនួន ១៥៣ នាក់ មានផ្ទុកវីរុសកូវីដ១៩នេះ គិតត្រឹមល្ងាចថ្ងៃព្រហស្បតិ៍ ទី៧ ខែមករានេះ ដែលកើនឡើងប្រមាណ ៥០នាក់ ប្រៀបធៀបកាលពីថ្ងៃពុធ។ អ្នកនាំពាក្យក្រសួងសុខាភិបាលកម្ពុជា លោកស្រី ឱ វណ្ណឌីន ប្រាប់ VOA នៅថ្ងៃព្រហស្បតិ៍នេះថាលោកស្រីមិនទាន់មានព័ត៌មានទាក់ទងនឹងចំនួនពលរដ្ឋខ្មែរនៅថៃដែលឆ្លងជំងឺនេះទេ។ ស្ថានទូតថៃប្រចាំនៅរាជធានីភ្នំពេញ បានប្រាប់ VOA តាមសារអ៊ីមែលនៅថ្ងៃព្រហស្បតិ៍នេះថា ចំនួនអ្នកឆ្លងបានផ្លាស់ប្តូរជាបន្តបន្ទាប់ ហើយទិន្នន័យត្រូវបានផ្សព្វផ្សាយនៅលើវេបសាយរបស់នាយកដ្ឋានគ្រប់គ្រងជំងឺនៃក្រសួងសុខាភិបាលសាធារណៈរបស់ថៃ។ ស្ថានទូតបន្តថា រដ្ឋាភិបាលថៃលើកទឹកចិត្តពលករទាំងអស់មិនឲ្យផ្លាស់ទីក្នុងពេលនេះ ខណៈថៃក៏បានដាក់ចេញនូវវិធានការដើម្បីសម្របសម្រួលជាបណ្តោះអាសន្នឲ្យពលករបរទេស អាចធ្វើការនៅប្រទេសថៃបានរហូតដល់ខែកុម្ភៈ ឆ្នាំ២០២៣។ ស្ថានទូតថៃបញ្ជាក់ថា៖ «យើងស្នើឲ្យពលរដ្ឋកម្ពុជាទាំងអស់ក្នុងប្រទេសថៃ បន្តទាក់ទងជាមួយស្ថានទូតកម្ពុជាក្នុងទីក្រុងបាងកក ហើយតាមដានការវិវឌ្ឍនៃស្ថានការណ៍ឲ្យបានដិតដល់ពីប្រភពព័ត៌មានដែលអាចទុកចិត្តបាន ក៏ដូចជាអនុវត្តនូវវិធានការបង្ការ ដូចជាពាក់ម៉ាស់ យកចិត្តទុកដាក់អនាម័យរបស់ពួកគេ និងជៀសវាងសកម្មភាពដែលបង្កគ្រោះថ្នាក់ខ្ពស់[នៃការឆ្លងជំងឺកូវីដ១៩]»។ ស្ថានទូតថៃឲ្យដឹងទៀតថា រដ្ឋាភិបាលថៃក៏បានផ្តល់ជំនួយនិងមើលថែផ្នែកសុខភាពដល់ពលករទាំងអស់ ក៏ដូចជាប្រជាជនថៃ ហើយអ្នកដែលមានវិជ្ជមានជំងឺកូវីដ១៩ ត្រូវបានដាក់ឲ្យព្យាបាលនៅមន្ទីរពេទ្យផ្សេងៗគ្នា។ លោក កុយ គួង អ្នកនាំពាក្យក្រសួងការបរទេសកម្ពុជា បានថ្លែងប្រាប់ VOA នៅថ្ងៃព្រហស្បតិ៍នេះថា ស្ថានទូតកម្ពុជាកំពុងផ្ទៀងផ្ទាត់ករណីនេះជាមួយអាជ្ញាធរថៃ។ លោកមានប្រសាសន៍ថា៖ «អាជ្ញាធរនឹងព្យាបាលពលករបរទេសទាំងអស់ ដោយឥតគិតថ្លៃដូចប្រជាជនថៃដែរ។ ស្ថានទូតកំពុងយកចិត្តទុកដាក់បំផុតដល់ពលករខ្មែរទាំងអស់ ដែលកំពុងស្ថិតនៅប្រទេសថៃផងដែរ»។ គិតត្រឹមថ្ងៃទី៥ ខែមករា អាជ្ញាធរខ្មែរក្នុងខេត្តជាប់ព្រំដែនប្រទេសថៃបានបញ្ជាក់ឲ្យដឹងថា ពលករខ្មែរសរុបជាង ៥ពាន់នាក់ បានចូលមកកម្ពុជា ក្នុងរយៈពេល ២ សប្តាហ៍ចុងក្រោយនេះ ខណៈប្រទេសថៃកំពុងប្រឈមខ្លាំងនឹងការរាតត្បាតជំងឺកូវីដ១៩។ រដ្ឋាភិបាលកម្ពុជាបានអំពាវនាវឲ្យពលករខ្មែរដែលកំពុងធ្វើការនៅក្នុងប្រទេសថៃ បន្តស្នាក់នៅទីនោះតទៅទៀត និងអនុវត្តតាមវិធានការបង្ការការឆ្លងជំងឺកូវីដ១៩ របស់អាជ្ញាធរថៃ ទោះបីជាពលករបានសម្តែងការព្រួយបារម្ភនិងចង់វិលត្រឡប់មកកម្ពុជាវិញក៏ដោយ៕ | 2021-01-07T07:00:00+07:00 | khmer.voanews.com | https://khmer.voanews.com/a/cambodia-reports-two-new-covid-cases-of-migrant-workers-from-thailand/5728399.html |
a5160bc8-c034-4e0d-bc4d-e81e4dc10bef | របាយការណ៍ថៃបង្ហាញថា ចំនួនពលរដ្ឋខ្មែរឆ្លងកូវីដនៅថៃកើនដល់១០៨នាក់គិតត្រឹមថ្ងៃពុធ | ចំនួនពលរដ្ឋខ្មែរដែលត្រូវបានអាជ្ញាធរសុខាភិបាលថៃ រកឃើញថាមានផ្ទុកវីរុសកូវីដ១៩ ក្នុងប្រទេសថៃ បានកើនឡើងដល់ ១០៨ នាក់ហើយ គិតត្រឹមយប់ថ្ងៃពុធ ទី៦ ខែមករានេះ។ នេះបើយោងតាមរបាយការណ៍បច្ចុប្បន្នភាពចុងក្រោយ ស្តីពីស្ថានភាពជំងឺកូវីដ១៩ ក្នុងប្រទេសថៃ ។ របាយការណ៍នោះបង្ហាញថា គិតចាប់ពីថ្ងៃទី៨ ខែធ្នូ ឆ្នាំ២០២០ រហូតដល់ថ្ងៃទី៦ ខែមករា ឆ្នាំ២០២១នេះ ប្រទេសថៃមានចំនួនអ្នកឆ្លងជំងឺកូវីដ១៩ សរុបជាង ៩ ពាន់ករណី ដែលភាគច្រើនបំផុតជាពលរដ្ឋថៃ ដែលមានចំនួនជាង ៥ ពាន់នាក់។ ប្រទេសថៃមានចំនួនអ្នកស្លាប់ ដោយសារជំងឺនេះសរុបចំនួន ៦៦នាក់។ ចាប់តាំងពីការផ្ទុះការឆ្លងរាលដាលចូលសហគមន៍ក្នុងខេត្ត Samut Sakhon របស់ថៃ កាលពីពេលថ្មីៗនេះមក អាជ្ញាធរថៃបានរាយការណ៍ករណីឆ្លងថ្មីជាង ៧០០ ករណី កាលពីថ្ងៃច័ន្ទ និងជាង ៥០០ ករណីថ្មីទៀតនៅថ្ងៃអង្គារ ដោយភាគច្រើនកើតឡើងក្នុងចំណោមពលករចំណាកស្រុក ដែលចូលទៅធ្វើការក្នុងប្រទេសថៃ។ នេះបើយោងតាមសេចក្តីរាយការណ៍ព័ត៌មានក្នុងស្រុកថៃ ។ របាយការណ៍របស់ក្រសួងសុខាភិបាលសាធារណ:ថៃ ឲ្យដឹងថា ក្រៅពីពលរដ្ឋខ្មែរចំនួន ១០៨ នាក់ ក៏មានពលរដ្ឋភូមាចំនួន ៦១៩ នាក់ ឥណ្ឌា ៨២ នាក់ និងពលរដ្ឋផ្សេងៗចំនួនជាង ៩២០ នាក់ដែរ ដែលត្រូវបានធ្វើតេស្តឃើញវិជ្ជមានជំងឺកូវីដ១៩។ ក៏ប៉ុន្តែ របាយការណ៍នេះ មិនបានបញ្ជាក់ថា តើពលរដ្ឋកម្ពុជាទាំង ១០៨ នាក់ដែលឆ្លងជំងឺកូវីដ១៩ នោះ ជាពលករចំណាកស្រុកដែលកំពុងធ្វើការនៅក្នុងប្រទេសថៃ ឬយ៉ាងណានោះទេ។ រដ្ឋាភិបាលកម្ពុជាបានអំពាវនាវឲ្យពលករខ្មែរដែលកំពុងធ្វើការនៅក្នុងប្រទេសថៃ បន្តស្នាក់នៅទីនោះតទៅទៀត និងអនុវត្តតាមវិធានការបង្ការការឆ្លងជំងឺកូវីដ១៩ របស់អាជ្ញាធរថៃ ទោះបីជាពលករជាច្រើននៅក្នុងប្រទេសនោះ បានសម្តែងការព្រួយបារម្ភនិងចង់វិលត្រឡប់មកកម្ពុជាវិញក៏ដោយ៕ | 2021-01-07T07:00:00+07:00 | khmer.voanews.com | https://khmer.voanews.com/a/cambodians-in-thailand-positive-of-covid-19-rise-to-108-says-thai-report/5727198.html |
d23709ef-6d47-46eb-882c-69c3c850e6ca | ហូឡង់ជាសមាជិក EU ចុងក្រោយគេ ដែលទើបចាប់ផ្តើមយុទ្ធនាការចាក់វ៉ាក់សាំងប្រឆាំងជំងឺកូវីដ-១៩ (Video inside) | ទីបំផុតហូឡង់នៅថ្ងៃពុធនេះបានចាប់ផ្តើមយុទ្ធនាការចាក់វ៉ាក់សាំង COVID-19 ក្នុងប្រទេសខ្លួន ដែលប្រការធ្វើឲ្យហូឡង់ក្លាយជាសមាជិកចុងក្រោយនៃសហភាពអឺរ៉ុប (EU) ដែលបានធ្វើយ៉ាងដូច្នោះ។ នេះបើតាមការចេញផ្សាយដោយទីភ្នាក់ងារព័ត៌មាន ស៉ីនហួរ នៅថ្ងៃ ពុធ ទី០៦ ខែមករា ឆ្នាំ២០២១។ ការចាក់វ៉ាក់សាំង COVID-19 នៅហូឡង់ បានចាប់ផ្តើមជាមួយបុគ្គលិកនៅមណ្ឌលថែទាំ និងបុគ្គលិកជួរមុខនៅតាមមន្ទីរពេទ្យ។ បុគ្គលិកម្នាក់នៅមណ្ឌលថែទាំមួយកន្លែងឈ្មោះ សានណា អេលកាឌីរី (Sanna Elkadiri) បានក្លាយជាបុគ្គលដំបូងគេ ដែលទទួលបានការចាក់វ៉ាក់សាំង COVID-19 ដែលហូឡង់បានមកពីក្រុមហ៊ុន Pfizer-BioNTech នៅឯទីតាំងផ្តល់ការចាក់វ៉ាក់សាំងទ្រង់ទ្រាយធំ ក្នុងក្រុងវេហ៊្គែល (Veghel) ស្ថិតនៅចម្ងាយ១២០គីឡូម៉ែត្រ ភាគអាគ្នេយ៍ទីក្រុងអាមស្ទឺដាម (Amsterdam)។ ការចាប់ផ្តើមចាក់វ៉ាក់សាំងយឺតយ៉ាវជាងគេបែបនេះ ក្នុងចំណោមសមាជិក EU ក៏បានធ្វើឲ្យរដ្ឋាភិបាលហូឡង់រងការរិះគន់ធ្ងន់ៗផងដែរ ប៉ុន្តែនាយករដ្ឋមន្រ្តីហូឡង់លោក ម៉ាក រូត (Mark Rutte) បានលើកហេតុផលថា អាជ្ញាធរហូឡង់កន្លងមកបានផ្តោតការត្រៀមលក្ខណៈសម្រាប់វ៉ាក់សាំងរបស់ក្រុមហ៊ុន AstraZeneca ឯណោះទេ ព្រោះយល់ថា វាជាវ៉ាក់សាំងដែលងាយស្រួលចាត់ចែងទុកដាក់ជាងវ៉ាក់សាំងរបស់ Pfizer។ យ៉ាងណាមិញ មកទល់ពេលនេះ វ៉ាក់សាំងរបស់ AstraZeneca មិនទាន់ទទួលបានការអនុញ្ញាតពី EU ឡើយ។ វ៉ាក់សាំងរបស់ក្រុមហ៊ុន Pfizer ដែលតម្រូវឲ្យរក្សាទុកក្នុងសីតុណ្ហភាពដ៏ត្រជាក់ខ្លាំងនោះ គឺជាវ៉ាក់សាំង COVID-19 តែមួយគត់ ដែលត្រូវបានអនុម័តឲ្យប្រើប្រាស់ដោយ ទីភ្នាក់ងារស្តង់ដាឱសថរបស់សហភាពអឺរ៉ុប ដែលឥឡូវកំពុងពិចារណាផ្តល់ការអនុញ្ញាតលើវ៉ាក់សាំង COVID-19 មួយទៀត គឺរបស់ក្រុមហ៊ុន Moderna។ បច្ចុប្បន្នហូឡង់កំពុងស្ថិតក្រោមវិធានការចាក់សោប្រទេសយ៉ាងរឹងរ៉ឹងរយៈពេល៥សប្តាហ៍ ដែលត្រូវបានដាក់ចេញនៅពេលករណីឆ្លងបានលោតឡើងយ៉ាងគំហុក នៅទូទាំងប្រទេសអឺរ៉ុបមួយនេះ ខណៈនៅប៉ុន្មានថ្ងៃចុងក្រោយនេះ អត្រាឆ្លងរាលដាលបានបន្តថមថយមកវិញ ប៉ុន្តែ វិទ្យាស្ថានសុខភាពសាធារណៈហូឡង់បាននិយាយថា នៅមិនទាន់មើលឃើញឥទ្ធិពលច្បាស់លាស់ ដែលវិធានការចាក់សោមានទៅលើ អត្រាឆ្លងរាតត្បាតនៅឡើយទេ។ គួរបញ្ជាក់ថា មកទល់ពេលនេះ មនុស្សជិត១២,០០០នាក់ ដែលឆ្លងជំងឺ COVID-19 គឺបានស្លាប់នៅក្នុងប្រទេសហូឡង់ ខណៈករណីឆ្លងសរុបមានជាង៨៣ម៉ឺនករណី៕ | 2021-01-06T23:47:00+07:00 | freshnewsasia.com | https://m.freshnewsasia.com/index.php/en/internationalnews/182915-2021-01-06-09-47-07.html |
263c9c75-41d5-466a-8510-f179d44ea4c5 | ខេត្តឧត្តរមានជ័យ និងខេត្តសុរិន្ទ ប្តេជ្ញារួមគ្នាលុបបំបាត់ការឆ្លងជំងឺកូវីដ-១៩ និងការលួចឆ្លងដែនខុសច្បាប់ | លោក ប៉ែន កុសល្យ អភិបាលខេត្តឧត្តរមានជ័យ របស់កម្ពុជា និងលោក ស៊ុ វ៉ះផុង គិទិផាត់ភិប៊ូន អភិបាលខេត្តសុរិន្ទ របស់ថៃ នៅថ្ងៃទី៦ ខែមករា ឆ្នាំ២០២១នេះ បានឯកភាពគ្នាបន្តកិច្ចសហប្រតិបត្តិការ លុបបំបាត់ជំងឺកូវីដ-១៩ ឆ្លងដែន និងបញ្ហាមួយចំនួនទៀត។ ការប្តេជ្ញាចិត្តរបស់អភិបាលខេត្តជាប់ព្រំដែន នៃប្រទេសទាំង២នេះ បានធ្វើឡើងក្នុងឱកាស ដែលលោកអភិបាលខេត្តឧត្តរមានជ័យ បានដឹកនាំក្រុមការងារនិងសមត្ថកិច្ចពាក់ព័ន្ធ អញ្ជើញជួបពិភាក្សាការងារ និងពង្រឹងចំណងមិត្តភាព សាមគ្គីភាព និងកិច្ចសហប្រតិបត្តិការល្អជាមួយលោកអភិបាលខេត្តសុរិន្ទ របស់ថៃ នាបរិវេណមាត់ច្រកទ្វារព្រំដែនអន្តរជាតិអូរស្មាច់-ឆងចម នារសៀលថ្ងៃទី៦ ខែមករា ឆ្នាំ២០២១នេះ។ កិច្ចពិភាក្សានេះភាគីកម្ពុជា និងភាគីថៃ បានឯកភាពបន្តរួមសហការគ្នាទប់ស្កាត់ការរីករាលដាលជំងឺកូវីដ-១៩ ឆ្លងដែន និងបន្តសហការសម្របសម្រួលដល់ការឆ្លងដែនចេញចូលការដឹកទំនិញមានលក្ខណៈពាណិជ្ជកម្ម និងស្របតាមបទដ្ឋានបច្ចេកទេសត្រឹមត្រូវនៃប្រទេសទាំងពីរ (ប្រគល់ឱ្យសមត្ថកិច្ចគយប្រចាំតំបន់ច្រកបន្តមុខការ)។ ជាមួយគ្នានោះ ភាគីទាំង២ ថែមទាំងបានបន្តរួមគ្នាទប់ស្កាត់ការឆ្លងដែនខុសច្បាប់របស់ប្រជាពលរដ្ឋ ក៏ដូចជាបទល្មើសឆ្លងដែននានា និងបន្តទំនាក់ទំនង ផ្តល់ព័ត៌មានគ្នាទៅវិញទៅមកជាប់ជាប្រចាំផងដែរ៕ | 2021-01-06T23:30:00+07:00 | freshnewsasia.com | https://m.freshnewsasia.com/index.php/en/localnews/182912-2021-01-06-09-30-52.html |
f86aab02-70d1-4e20-9648-9817066b31f3 | ក្រុមគ្រួសារសពឧបាសក ឈឹម យូតិច ថ្លែងអំណរគុណសម្ដេចតេជោ និងសម្ដេចកិត្តិព្រឹទ្ធបណ្ឌិត ដែលបានចេញថ្លៃព្យាបាលជំងឺរហូតដល់ដង្ហើមចុងក្រោយ | យើងខ្ញុំទាំងអស់គ្នា ត្រូវជាភរិយា ជាកូន កូនប្រសារ និងចៅៗ នៃសពឧបាសក ឈឹម យូតិច ដែលបានទទួលមរណភាពកាលពីថ្ងៃទី២៧ ខែធ្នូ ឆ្នាំ២០២០ សូមគោរពថ្លែងអំណរគុណយ៉ាងជ្រាលជ្រៅជាទីបំផុត ជូនចំពោះលោកបណ្ឌិត ហ៊ុន ម៉ាណែត និងលោក សេង ទៀង រដ្ឋលេខាធិការ នៃទីស្តីការគណៈរដ្ឋមន្ត្រី ដែលបានចូលរួមទាំងកម្លាំងកាយ ចិត្ត ប្រាជ្ញា ស្មារតី និងថវិកា ក្នុងការជួយជ្រោមជ្រែងចេញថ្លៃព្យាបាលជំងឺ រហូតដល់តំណាក់កាលចុងក្រោយ (បុណ្យសព) ដែលជាតំណាងដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ លើសពីនេះ យើងខ្ញុំជាក្រុមគ្រួសារ ដែលត្រូវជាភរិយា ជាកូន កូនប្រសារ និងចៅៗ នៃសពឧបាសក ឈឹម យូតិច សូមលើកហត្ថបួងសួងដល់គុណ បុណ្យព្រះរតនត្រ័យ កែវទាំងបី វត្ថុស័ក្តិសិទ្ធិទាំងឡាយលើលោក ឫទិ្ធបារមីខ្លាំងក្លា ទេវតាថែរក្សាទឹកដីនៃព្រះរាជាណាចក្រកម្ពុជា សូមព្រះអង្គតាមជួយបីបាច់ថែរក្សាការពារ ប្រោះព្រំនូវសព្ទសាធុការពរជ័យគ្រប់ប្រការជូន សម្ដេចតេជោ និងសម្ដេចកិត្តិព្រឹទ្ធបណ្ឌិត ព្រមទាំងបុត្រា បុត្រី ចៅប្រុស ចៅស្រី សូមមានជន្មាយុយឺនយូរ សុខុមាលភាពបរិបូរណ៍ និងសូមសម្រេចបានជោគជ័យយ៉ាងត្រចះត្រចង់ក្នុងដំណើរការដឹកនាំប្រទេសកម្ពុជាឆ្ពោះទៅកាន់សុខសន្តិភាព ស្ថិរភាព សម្បូរសប្បាយរុងរឿង និងអភិវឌ្ឍន៍លើគ្រប់ វិស័យជានិច្ចនិរន្ត៕ | 2021-01-06T22:10:00+07:00 | freshnewsasia.com | https://m.freshnewsasia.com/index.php/en/localnews/182896-2021-01-06-08-10-23.html |
1338eb44-a9c1-40ca-94eb-6ab1764dd432 | ប្រេស៊ីល មានអ្នកជំងឺកូវីដ-១៩ លើស១,០០០នាក់ ស្លាប់ត្រឹមរយៈពេលមួយថ្ងៃ! (Video inside) | ក្រសួងសុខាភិបាលប្រេស៊ីល នៅថ្ងៃអង្គារសប្ដាហ៍នេះ (ពេលវេលានៅប្រេស៊ីល) បានរាយការណ៍ពីការស្លាប់ដោយសារ COVID-19 ថ្មីៗចំនួន ១,១៧១នាក់ បន្ថែមទៀត ក្នុងរយៈពេល ២៤ម៉ោងកន្លងទៅនេះ ដែលនាំឲ្យចំនួនអ្នកស្លាប់សរុបនៅទូទាំងប្រទេសកើនឡើងដល់ ១៩៧,៧៣២នាក់។ នេះបើយោងតាមការចេញផ្សាយ ដោយទីភ្នាក់ងារសារព័ត៌មានចិនស៊ីនហួរ នៅថ្ងៃពុធ ទី០៦ ខែមករា ឆ្នាំ២០២១។ ការស្លាប់ដោយសារ COVID-19 ដែលត្រូវបានរាយការណ៍ នៅថ្ងៃអង្គារសប្ដាហ៍នេះ គឺជាការស្លាប់ខ្ពស់បំផុតទី២ គិតចាប់តាំងពីខែកញ្ញា បន្ទាប់ពីអ្នកជំងឺ COVID-19 ចំនួន ១,១៩៤នាក់ បានស្លាប់នៅថ្ងៃទី៣០ ខែធ្នូ ឆ្នាំ២០២០កន្លងទៅនេះ។ ក្រសួងសុខាភិបាលប្រេស៊ីល ក៏បានរាយការណ៍ពីករណីឆ្លង COVID-19 ថ្មីៗចំនួន ៥៦,៦៤៨ករណីបន្ថែមទៀតក្នុងរយៈពេល ២៤ម៉ោងកន្លងទៅនេះដូចគ្នាផងដែរ ដែលនាំឲ្យករណីឆ្លងសរុបនៅទូទាំងប្រទេសកើនឡើងដល់ ៧,៨១០,៤០០ករណី។ រដ្ឋសៅប៉ូឡូ (Sao Paulo) ជារដ្ឋដែលមានប្រជាជនច្រើនជាងគេនៅប្រទេសប្រេស៊ីល នៅតែជាចំណុចកណ្ដាលនៃការរាតត្បាតវីរុសកូរ៉ូណា (COVID-19) ដដែល ដោយមាន អ្នកឆ្លងចំនួន ១,៤៨៦,៥៥១នាក់ និងអ្នកស្លាប់ចំនួន ៤៧,២២២នាក់។ បន្ទាប់មក គឺរដ្ឋរីយ៉ូដឺហ្សាណេរ៉ូ (Rio de Janeiro) ដែលមានអ្នកឆ្លងចំនួន ៤៤៣,៦០៧នាក់ ក្នុងនោះស្លាប់ចំនួន ២៥,៨៣៧នាក់។ គួរបញ្ជាក់ថា បច្ចុប្បន្ន ប្រេស៊ីល គឺជាប្រទេសដែលមានចំនួនអ្នកស្លាប់ ដោយសារ COVID-19 ខ្ពស់ជាងគេលំដាប់ទី២នៅលើពិភពលោក បន្ទាប់ពីសហរដ្ឋអាមេរិក និងជាប្រទេស ដែលមានករណីឆ្លងខ្ពស់ជាងគេលំដាប់ទី៣ បន្ទាប់ពីសហរដ្ឋអាមេរិក និងប្រទេសឥណ្ឌា៕ | 2021-01-06T18:47:00+07:00 | freshnewsasia.com | https://m.freshnewsasia.com/index.php/en/internationalnews/182875-2021-01-06-04-47-01.html |
974276c7-5af6-47ab-9323-bcc34bab74a4 | ពលករខ្មែរម្នាក់ទៀតកើតជំងឺកូវីដ-១៩ ក្រោយត្រឡប់មកពីប្រទេសថៃ | ក្រសួងសុខាភិបាលរកឃើញពលករខ្មែរម្នាក់ទៀត កើតជំងឺកូវីដ-១៩ នៅថ្ងៃទី៥ មករា បន្ទាប់ពីរូបគេវិលត្រឡប់មកពីប្រទេសថៃ កាលពីថ្ងៃទី២ មករា។ ពលកររូបនោះ មានទីលំនៅក្នុងភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន ហើយពេលនេះកំពុងសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ក្រសួងសុខាភិបាលឱ្យដឹងតាមសេចក្ដីប្រកាសព័ត៌មានថា គិតត្រឹមថ្ងៃទី៦ មករា មានពលករខ្មែរត្រឡប់មកពីប្រទេសថៃចំនួន ១៨នាក់ហើយ បានកើតជំងឺកូវីដ-១៩ ហើយបើគិតជាសរុបនៅទូទាំងប្រទេស កម្ពុជាមានអ្នកកើតជំងឺកូវីដ-១៩ ចំនួន ៣៨៣នាក់ ក្នុងនោះជាសះស្បើយចំនួន ៣៦២នាក់ និងកំពុងសម្រាកព្យាបាលចំនួន ២១នាក់។ អាជ្ញាធរនៅព្រឹកថ្ងៃទី៦ មករាបានដាក់ឱ្យប្រើប្រាស់ជាផ្លូវការមណ្ឌលចត្តាឡីស័ករាជធានីភ្នំពេញ ស្ថិតនៅសង្កាត់ព្រែកព្នៅ ខណ្ឌព្រែកព្នៅ ។ មណ្ឌលចត្តាឡីស័កនេះ មានចំនួន ៤អាគារ ដែលអាចដាក់មនុស្សជាង ៥០០រយនាក់។ មណ្ឌលចត្តាឡីស័កនេះ ធ្វើឡើងសម្រាប់ដាក់អ្នកដំណើរចូលមកកម្ពុជាតាមអាកាសយានដ្ឋានអន្តរជាតិភ្នំពេញ។ អភិបាលរាជធានីភ្នំពេញ លោក ឃួង ស្រេង ថ្លែងថា សម្រាប់អ្នកដំណើរដែលមានលទ្ធភាព ពួកគេអាចទៅធ្វើចត្តាឡីស័កនៅតាមផ្ទះសំណាក់ ឬសណ្ឋាគារ។ ប៉ុន្តែ សម្រាប់អ្នកគ្មានលទ្ធភាព លោកអះអាងថា ពួកគេអាចធ្វើចត្តាឡីស័កនៅមណ្ឌលចត្តាឡីស័ករាជធានីភ្នំពេញ ដោយឥតគិតថ្លៃ ហើយអាជ្ញាធរនឹងផ្តល់អាហារបីពេលក្នុងមួយថ្ងៃ បូករួមទាំងការធ្វើតេស្តសំណាកដោយមិនអស់លុយថែមទៀត៕ | 2021-01-06T18:33:00+07:00 | rfa.org | https://www.rfa.org/khmer/news/health/another-cambodian-migrant-worker-tested-positive-covid-19-after-returning-from-thailand-01062021061939.html |
1ed4cbfc-ce67-4172-ac69-fb5f7d5f9c59 | BREAKING: សហរដ្ឋអាមេរិក៖ មនុស្សជាង ២២ម៉ឺននាក់ឆ្លងកូវីដ-១៩ និងអ្នកជំងឺ ៣,៤៩៩នាក់ទៀតស្លាប់ នៅក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២២៥,៥៥៨នាក់ទៀតបានឆ្លង COVID-19 ខណៈអ្នកជំងឺ ៣,៤៩៩នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី០៦ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,៥៧៨,៦០៦ករណី ក្នុងនោះមានអ្នកស្លាប់សរុបចំនួន ៣៦៥,៦២០នាក់ និងជាសះស្បើយឡើងសរុបចំនួន ១២,៨៦២,២១៦នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើង កាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕ | 2021-01-06T16:33:00+07:00 | freshnewsasia.com | https://m.freshnewsasia.com/index.php/en/internationalnews/182861-2021-01-06-02-33-32.html |
00ddfdcc-2e2c-415a-8877-fec97b44650b | TOP NEWS: ក្រសួងសុខាភិបាលរកឃើញពលករខ្មែរ ត្រឡប់មកពីប្រទេសថៃម្នាក់ទៀត ឆ្លងជំងឺកូវីដ១៩ (Video inside) | នៅថ្ងៃទី០៦ ខែមករា ឆ្នាំ២០២១នេះ ក្រសួងសុខាភិបាល បានប្រកាសរកឃើញពលករខ្មែរ ដែលទើបត្រឡប់មកពីប្រទេសថៃម្នាក់ទៀត ឆ្លងជំងឺកូវីដ១៩។ នៅថ្ងៃនេះ ក្រសួងក៏ប្រកាសថា មិនមានករណីជាសះស្បើយពីជំងឺកូវីដ១៩ នោះដែរ។ ពលករខ្មែរដែលធ្វើដំណើរមកពីប្រទេសថៃ ដែលឆ្លងកូវីដ១៩ គឺជាបុរសជនជាតិខ្មែរ អាយុ២៨ឆ្នាំ ស្នាក់នៅផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន មកដល់កម្ពុជា នៅថ្ងៃទី០២ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តប៉ៃលិន។ សូមជម្រាបថា គិតត្រឹមម៉ោង៧៖០០នាទី ថ្ងៃទី០៦ ខែមករា ឆ្នាំ២០២១ កម្ពុជារកឃើញករណីឆ្លងជំងឺកូវីដ១៩សុរបចំនួន ៣៨៣ នាក់ ក្នុងនោះអ្នកជាសះស្បើយចំនួន ៣៦២ នាក់ និងអ្នកជំងឺកំពុងព្យាបាល នៅមន្ទីរពេទ្យមានចំនួន ២១នាក់៕ | 2021-01-06T14:09:00+07:00 | freshnewsasia.com | https://m.freshnewsasia.com/index.php/en/localnews/182849-2021-01-06-00-09-21.html |
d6b3108c-fb57-46b0-996a-b4440ae15ab3 | ទូតខ្មែរនៅថៃ ឲ្យពលរដ្ឋខ្លួន អនុវត្តវិធានការ ការពារសុខភាព កុំឲ្យឆ្លងកូវីដ១៩ ខណៈថៃ នឹងបន្តដាក់ប្រទេស ក្នុងគ្រាអាសន្នជិត២ខែ | ភ្នំពេញ ៖ ស្ថានទូតខ្មែរ ប្រចាំប្រទេសថៃ ប្រកាសឲ្យប្រជាពលរដ្ឋខ្មែរ នៅទីនោះចូលរួមសហការ បន្ថែមទៀត ដើម្បីអនុវត្តវិធានការ ការពារសុខភាព កុំឲ្យឆ្លងជំងឺកូវីដ១៩ ក្នុងពេលអាជ្ញាធរថៃបានប្រកាសថា នឹងបន្តដាក់ប្រទេស ក្នុងគ្រាអាសន្នចាប់ពីថ្ងៃ១៦ មករា ដល់២៨ កុម្ភៈ ឆ្នាំ២០២០ ខាងមុខនេះ ។ ការបិទប្រទេសនេះ ដើម្បីទប់ស្កាត់រលកថ្មី នៃជំងឺកូវីដ១៩៕ | 2021-01-06T13:55:00+07:00 | dap-news.com | https://dap-news.com/national/2021/01/06/109887/ |
1aa32266-7424-4a95-a476-9581d62d780d | តំបន់អាស៊ាន នៅតែប្រឈមនឹងហានិភ័យពីជំងឺកូវីដ-១៩ | រហូតមកដល់ពេលនេះ បណ្ដាប្រទេសទាំង១០ នៅក្នុងតំបន់អាស៊ីភាគអាគ្នេយ៍ ហៅកាត់ «អាស៊ាន» នៅតែប្រឈមនឹងហានិភ័យ អំពីកូវីដ-១៩ ហើយនៅក្នុងតំបន់នេះ មានអ្នកឆ្លងបន្ដកើនឡើងដល់ ១ ៥៧៩ ៤៨៤នាក់ ស្លាប់ ៣៥ ៨៣៧ ជាសះស្បើយ ១ ៣៦៩ ១៧៩នាក់ អ្នកកំពុងសម្រាកព្យាបាល ១៧៤ ៤៦៨នាក់ និងអ្នកឈឺធ្ងន់ ៨៥២នាក់។ បើតាមគេហទំព័រ Worldometer បានចេញផ្សាយ នៅវេលាម៉ោង៩ និង៣០នាទីព្រឹក ថ្ងៃទី៦ ខែមករា ឆ្នាំ២០២១ បានឲ្យដឹងថា នៅក្នុងតំបន់អាស៊ាន ឥណ្ឌូនេស៊ី ក្លាយជាប្រទេស មានអ្នកឆ្លង និងស្លាប់ច្រើនជាងគេបំផុត។ ប្រទេសនេះ មានអ្នកឆ្លងបន្ដកើនឡើងដល់ ៧៧៩ ៥៤៨នាក់ ស្លាប់២៣ ១០៩នាក់ និងជាសះស្បើយ ៦៤៥ ៧៤៦នាក់។ ហ្វីលីពីន មានអ្នកឆ្លង និងស្លាប់ច្រើន លំដាប់ទី២ នៅក្នុងតំបន់អាស៊ាន ហើយប្រទេសនេះ មានអ្នកឆ្លង ៤៧៩ ៦៧៩៣នាក់ ស្លាប់ ៩ ៣២១នាក់ និងជាសះស្បើយ ៤៤៨ ៣៧៥នាក់។ ប្រទេសមីយ៉ាន់ម៉ា មានអ្នកឆ្លង ១២៧ ៥៨២នាក់ ស្លាប់ ២៧៦៦នាក់ និងជាសះស្បើយ ១១០ ៨០៥នាក់។ រីឯម៉ាឡេស៊ី ១២២ ៨៤៥នាក់ ស្លាប់ ៥០៩នាក់ និងជាសះស្បើយ ៩៩ ៤៤៩នាក់។ សិង្ហបុរី មានអ្នកឆ្លង ៥៨ ៧៤៩នាក់ ស្លាប់២៩នាក់ និងជាសះស្បើយ ៥៨ ៥១៧នាក់។ រីឯប្រទេសថៃ មានអ្នកឆ្លង ៨ ៩៦៦នាក់ ស្លាប់ ៦៥នាក់ និងជាសះស្បើយ ៤ ៣៩៧នាក់។ ចំណែកប្រទេសវៀតណាម មានអ្នកឆ្លង ១ ៥០៤នាក់ ស្លាប់៣៥នាក់ និងជាសះស្បើយ ១ ៣៣៩នាក់។ កម្ពុជា មានអ្នកឆ្លង៣៨៣ មិនមានករណីស្លាប់ តែមានអ្នកព្យាបាលជាសះស្បើយ ចំនួន៣៦២នាក់។ រីឯប្រទេសប្រ៊ុយណេ មានអ្នកឆ្លង១៧២នាក់ ស្លាប់៣នាក់ និងជាសះស្បើយ ១៤៩នាក់។ ចំណែប្រទេសឡាវ មានអ្នកឆ្លង៤១នាក់ មិនមានករណីស្លាប់ និងជាសះស្បើយ៤០នាក់៕ | 2021-01-06T09:56:44+07:00 | kbnnews.com | https://kbn.news/archives/199124 |
f9384850-0c61-49a8-95f0-d25e7e6921f3 | ពលករខ្មែរនៅប្រទេសថៃ ជាង១០០នាក់ហើយបានឆ្លងជំងឺកូវីដ ១៩ | មន្ទីរសុខាភិបាលខេត្ដបាត់ដំបងបានឲ្យដឹងថា គិតត្រឹមថ្ងៃទី៤ខែមករា ឆ្នាំ២០២១មានពលករខ្មែរនៅប្រទេសថៃ ១០៦នាក់ដែលរក ឃើញមាន ការឆ្លងជំងឺកូវីដ១៩ ហើយខាងមន្រ្តីសុខាភិបាលថៃ កំពុងយកចិត្ដទុកដាក់ព្យាបាលផងដែរ ។ លោក វេជ្ជបណ្ឌិត អ៊ុក វិទ្យា អនុប្រធានមន្ទីរសុខាភិបាលខេត្តបាត់ដំបង បានថ្លែងថា ស្របពេល ដែល ប្រទេសថៃកំពុងផ្ទុះជំងឺកូវីដ១៩រីករាលដាលដូច្នេះ សូមអោយ ពលករ ខ្មែរដែលធ្វើការនៅប្រទេសថៃ សូមកុំជ្រួលច្របល់ វិលត្រឡប់មកស្រុកវិញ ពោលគឺធ្វើការនៅទីណា សូមនៅទីនោះសិន ព្រោះប្រទេស ថៃក៏មានកន្លែងធ្វើចត្តាឡីស័ក និង ពិនិត្យព្យាបាលជំងឺកូវីដ១៩គ្រប់គ្រាន់ ដោយមិនគិតលុយ។ លោកវេជ្ជបណ្ឌិតបន្ថែមថា បើសិនបានជាវិលត្រឡប់មកវិញតាមច្រករបៀងក្តី តាមច្រក ផ្លូវកាត់ក្តី សូមស្ម័គ្រចិត្តចូលខ្លួនមកធ្វើចត្តាឡីស័ក១៤ថ្ងៃសិន មុនចូលទៅកាន់សហគម និង បើចូលដល់សហគមន៍ហើយ សម៉ីខ្លួន សាច់ញាតិ រឺ អ្នកជិតខាង សូមរាយការណ៍ ជាបន្ទាន់មកកាន់ អាជ្ញាធរមូលដ្ឋានអោយបានដឹង ដើម្បីបញ្ជូនមកធ្វើចត្តាឡីស័ក១៤ថ្ងៃ រឺ ធ្វើចត្តាឡីស័ក នៅផ្ទះផ្ទាល់ដោយគោរពទៅតាមការណែនាំរបស់ក្រសួងសុខាភិបាល។ លោក វឿង ប៊ុនរ៉េត ប្រធានមន្ទីរសុខាភិបាលខេត្តបាត់ដំបង បានថ្លែងឲ្យដឹងដែរថា បច្ចុប្បន្ននេះសភាពការណ៍គ្រប់គ្រងពលករត្រឡប់មកពីប្រទេសថៃ គឺអាជ្ញាធរ សមត្ថកិច្ចពាក់ ព័ន្ធនិងមន្រ្តីសុខាភិបាល គ្រប់គ្រងបានល្អហើយ ពុំមានធ្លាយចូលសហគមន៍ដោយពុំទាន់ ធ្វើចត្តាឡីស័កនោះទេ។ លោកបន្តថា ទោះបីយ៉ាងណាលោក ចង់អោយពលរដ្ឋចូលរួមបន្ថែមទៀត គឺពលរដ្ឋ ទាំងអស់ត្រូវក្លាយ ជាភ្នាក់ងារផ្តល់ព័ត៌មានទៅកាន់អាជ្ញាធរមូលដ្ឋាននៅពេលពិនិត្យឃើញថាមានពលករ ទើបត្រឡប់ មកពីប្រទេសថៃចូលសហគម រឺ សង្ស័យ មានការកើតជំងឺកូវីដ១៩ នៅសហគមរបស់ខ្លួន ។ លោកបញ្ជាក់ថា ពលករត្រឡប់មកពី ប្រទេសថៃ តាមច្រកព្រំដែនខេត្តបាត់ដំបង គឺកម្រិតធម្មតាពុំមានគំហកនោះទេ គឺចន្លោះពី ២០ ទៅ៥០នាក់ ពេលខ្លះ ១០០ ទៅ១០០នាក់ ជាង ក្នុងមួយថ្ងៃ។ តួលេខសរុបពលករដែលត្រឡប់មកពីប្រទេសថៃគិតត្រឹមព្រឹកថ្ងៃទី០៥មករានេះមានចំនួន ១៨១៥នាក់ ស្រី ៧៥៤នាក់ ក្នុងនោះបាន យកសំណាក ១៤៨៩នាក់ ស្រី ៦២២នាក់ រកឃើញអ្នកវិជ្ជមានកូវីដ១៩ ៦នាក់ កំពុងសម្រាកព្យាបាលនៅមន្ទីរពេទ្យខេត្តបាត់ដំបង(ពេទ្យធំ ) នៅសល់ ពលករ១៤២៤ នាក់មានស្រី ៥៩២នាក់ ទៀតមិនទាន់យកសំណាកនៅឡើយ៕ | 2021-01-06T09:10:52+07:00 | kbnnews.com | https://kbn.news/archives/199077 |
b548ac76-123d-499a-8b42-2199a1efcb9d | តើលោកអ្នកធ្លាប់ដឹងអ្វីខ្លះ អំពីជំងឺបេះដូងពីកំណើត? | ចូលរួមស្វែងយល់អំពីការព្យាបាល និងវះកាត់ជំងឺបេះដូង តេត្រាឡូស្សឺដឺផាឡូ (Tétralogie de Fallot,T4F) នៅមន្ទីរពេទ្យកាល់ម៉ែត ៖ ១) តើអ្វីទៅជាជំងឺ តេត្រាឡូស្សឺដឺផាឡូ? ជាជំងឺដែលជួបប្រទះញឹកញាប់ ក្នុងចំណោមជំងឺបេះដូងពីកំណើត។ T4F ត្រូវបានរកឃើញដោយលោក Marseillais Antoine Fallot ក្នុងឆ្នាំ១៨៨៨ ដោយដាក់ឈ្មោះថា « tétralogie » ដែលមានសភាពមិនធម្មតា៤យ៉ាងគឺៈ – ប្រហោងបេះដូងចន្លោះថង់ពីរ (Communication interventriculaire) – ត្បៀតសរសៃនាំឈាមទៅសួត (sténose pulmonaire) – សរសៃឈាមអាកអ័កខិតទៅខាងស្តាំ (dextroposition de l’aorte) – សាច់ដុំថង់បេះដូងស្តាំក្រាស់ (Hypertrophie du ventricule droit) ២) មូលហេតុបណ្តាលឲ្យមានជំងឺនេះ ៖ – កត្តាពីកំណើត – កត្តាក្រូម៉ូសូម – ជំងឺពីកំណើតដីស្សក (syndrome de Di George et syndrome Vélo cardio facial) ៣) រោគសញ្ញា ៖ – សភាពស្បែកឡើងស្វាយ (cyanose) ជារោគសញ្ញាដ៏សំខាន់។ ភាគច្រើនមិនកើតមាននៅពេលចាប់កំណើតទេ។ ស្បែកស្វាយនេះ សម្បូរកើតមានឡើងដោយយឺតៗនៅអាយុក្រោយ៦ខែ។ ស្បែកស្វាយនេះ លេចចេញនៅពេលក្មេងយំ ពេលប្រឹង និងពេលត្រជាក់។ – ក្រចកដៃ ក្រចកជើងស្វាយ ហើយឡើងក្រម៉ោងខាងចុង (hippocratisme digital) – ហត់ សន្លឹម និងអស់កម្លាំង – ការលូតលាស់មានភាពយឺតយ៉ាវ ៤) រោគវិនិច្ឆ័យ ៖ ភាគច្រើនពឹងផ្អែកលើៈ – រោគសញ្ញាគ្លីនិក – ការធ្វើអេកូបេះដូង – ពិនិត្យឈាម គ្រាប់ឈាមខាប់ ហើយតូចស្អិត (polyglobulie, microcytose) – ការធ្វើកាតេតេរីសបេះដូង (cathétérisme cardiaque), ការថតស្កេន(Scanner) អ៊ីអរអ៊ឹម(IRM) ៥) ផលវិបាកមិនបានធ្វើការព្យាបាលវះកាត់ ៖ ផលលំបាកសំខាន់ៗ: – ប៉ះពាល់ខួរក្បាល (accidents neurologiques) – រលាកប្រើសបេះដូង (endocardite d’oster) – អាប់សែខួរក្បាល (abcès cérébral) ៦) ការព្យាបាល និងការវះកាត់ ដែលបាននិងកំពុងអនុវត្តនៅមន្ទីរពេទ្យកាល់ម៉ែត ៖ – ការព្យាបាលដោយប្រើថ្នាំ (គ្រាន់តែបន្ធូរនូវរោគសញ្ញាមួយរយៈប៉ុណ្ណោះ) – ការព្យាបាលដោយការវះកាត់ – ការវះកាត់បើកបេះដូងដោយបច្ចេកវិទ្យាទំនើប តាមរយៈចរន្តឈាមរត់នៅម៉ាស៊ីនបេះដូងសិប្បនិម្មិត (réparation en cure complète)។ ប្រសិនបើបងប្អូនមានរោគសញ្ញាដូចបានរៀបរាប់ខាងលើ សូមអញ្ជើញមកជួបជាមួយវេជ្ជបណ្ឌិតជំនាញឯកទេសបេះដូង នៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងព្យាបាលទាន់ពេលវេលា ចៀសវាងផលវិបាកផ្សេងៗដែលអាចកើតមានឡើង៕ គ្ តែ | 2021-01-06T08:57:00+07:00 | kampucheathmey.com | https://www.kampucheathmey.com/health/41901 |
0526e329-7616-4554-b988-d6ee9c1f0b93 | ពលករខ្មែរទើបត្រឡប់មកពីប្រទេសថៃ រកឃើញឆ្លងកូវីដ-១៩ | រាជធានីភ្នំពេញ៖ ក្រសួងសុខាភិបាល នៅថ្ងៃទី៦ ខែមករា ឆ្នាំ២០២១ បានចេញសេចក្ដីប្រកាសព័ត៌មានថា ក្រសួងបានប្រកាសរកឃើញពលករខ្មែរម្នាក់ ទើបត្រឡប់មកពីប្រទេសថៃឆ្លងជំងឺកូវីដ-១៩ ហើយនៅកម្ពុជាក៏មិនមានករណីជាព្យាបាលសះស្បើយថ្មីពីជំងឺកូវីដ-១៩ ដែរ។ ក្រសួងសុខាភិបាល បានបញ្ជាក់ថា ពលករខ្មែរដែលរកឃើញឆ្លងកូវីដ-១៩ថ្មីនោះ គឺគាត់ទើបនឹងវិលត្រឡប់មកពីប្រទេសថៃ។ បុរសម្នាក់នេះ មានអាយុ២៨ឆ្នាំ ស្នាក់នៅផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន ហើយគាត់បានមកដល់កម្ពុជា នៅថ្ងៃទី២ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅក្នុងមន្ទីរពេទ្យបង្អែកខេត្តប៉ៃលិន។ បើគិតមកដល់វេលាម៉ោង៧ព្រឹក ថ្ងៃទី៦ ខែមករា ឆ្នាំ២០២១ កម្ពុជាមានអ្នកឆ្លងជំងឺកូវីដ-១៩សុរប ៣៨៣ នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន ៣៦២ នាក់ ហើយអ្នកជំងឺចំនួន២១នាក់ផ្សេងទៀតកំពុងសម្រាកព្យាបាល នៅមន្ទីរពេទ្យរបស់រដ្ឋ៕ | 2021-01-06T08:42:02+07:00 | kbnnews.com | https://kbn.news/archives/199062 |
eee67d69-598b-4cae-a079-e58d49bc8e69 | អាជ្ញាធរថៃ បញ្ជូនពលករខ្មែរឆ្លងដែនខុសច្បាប់១៣នាក់ មកកម្ពុជាវិញតាមច្រកប៉ោយប៉ែត | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី៥ ខែមករា ឆ្នាំ២០២១ វេលាម៉ោង ១៧និង៣៥នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ១៣នាក់ ស្រី ០៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2021-01-06T08:34:27+07:00 | kbnnews.com | https://kbn.news/archives/199051 |
459e8749-34a2-407a-b168-c6de5d7ab2e4 | គ្រោះថ្នាក់លាក់មុខ ដែលបង្កពីជំងឺរលាកថ្លើមដោយមេរោគប្រភេទ”សេ”! | ជំងឺរលាកថ្លើមដោយមេរោគប្រភេទ សេ (Hépatite C) គឺជាជំងឺមួយដែលយើងទាំងអស់គ្នាតែងតែបានដឹង និងបានជួបប្រទះជាញឹកញាប់ ហើយនៅពេលខ្លះជំងឺមួយនេះ ក៏អាចបណ្តាលឲ្យមានផលប៉ះពាល់ជាច្រើនដល់សុខភាព និងអាយុជីវិត ផងដែរ។ រោគសញ្ញា ដែលកើតអាចមាននៅលើអ្នកជំងឺ គឺអាស្រ័យទៅលើកម្រិតនៃការរលាក និងសភាពរបស់សាច់ថ្លើមរបស់អ្នកជំងឺ ផងដែរ (សាច់ថ្លើមនៅទន់ធម្មតាគ្រាន់តែមានការរលាក, សាច់ថ្លើមរឹងនិងថ្លើមក្រិន)។ នៅខាងក្រោមនេះ គឺជាសញ្ញាមួយចំនួន ដើម្បីអាចឲ្យយើងបានគិតទៅដល់ជំងឺរលាកថ្លើម៖ មានការហេវហត់ ចុះខ្សោយកម្លាំង និងសុខភាពដោយមិនមានមូលហេតុច្បាស់លាស់, ឡើងលឿងភ្នែក និងស្បែក, មានរោគសញ្ញាស្រដៀងនឹងជំងឺផ្ដាសាយធំ, មានការហើមជើងជាដើម…។ គួរកត់សំគាល់ផងដែរថា ជាង ៨០% នៃអ្នកជំងឺរលាកថ្លើម គឺមិនមានរោគសញ្ញាអ្វីច្បាស់លាស់នោះឡើយ ដូច្នេះមានតែការពិនិត្យឈាម ដើម្បីរកវត្តមានរបស់អង្គបដិប្រាណវីរុសសេ Anticorp HCV និងរាប់មេរោគ (PCR HCV) ទេ ដែលអាចកំណត់រោគវិនិច្ឆ័យនៃជំងឺប្រភេទនេះបាន ។ ការចម្លងរបស់មេរោគថ្លើមប្រភេទ សេ នេះគឺវាអាចឆ្លងបានតាមរយៈ ការប៉ះពាល់ជាមួយនឹងឈាម ទឹករងៃ ការមុតដាច់ស្បែក ការរួមភេទដោយមិនមានប្រើប្រាស់ស្រោមអនាម័យ ការប្រើប្រាស់វត្ថុមុតស្រួចចាក់ឆ្លងកាត់ស្បែក…។ វិធានការក្នុងការបង្ការជំងឺនេះ គឺជៀសវាងរាល់ការបះពាល់ឈាម និងទឹករងៃរបស់អ្នកជំងឺ រួមភេទដោយប្រើប្រាស់ស្រោមអនាម័យឲ្យបានត្រឹមត្រូវ ជៀសវាងការប្រើវត្ថុមុតស្រួចរួមគ្នា។ គួរសំគាល់ផងដែរថា យើងមិនមានវ៉ាក់សាំងសម្រាប់ចាក់ការពារមេរោគប្រភេទនេះ នៅឡើយទេ។ ការពិនិត្យសុខភាព និង ការធ្វើរោគវិនិច្ឆ័យទាន់ពេលវេលានៅដំណាក់កាលដំបូងជាមួយគ្រូពេទ្យជំនាញនៃមន្ទីរពេទ្យកាល់ម៉ែត (ថ្លើមមិនទាន់ក្រិន ឫ មិនមានដុំមហារីក) របស់ជំងឺរលាកថ្លើមប្រភេទ សេ នេះគឺអាចអនុញ្ញាតឲ្យគ្រូពេទ្យធ្វើការព្យាបាលបានជាសះស្បើយទាន់ពេលវេលានិងដើម្បីជៀសវាងរាល់ផលវិបាករបស់ជំងឺនេះផងដែរ (ការរលាករាំរៃ, ក្រិនថ្លើម, ដុំមហារីកថ្លើម, ទាចទឹកជាដើម…)៕ | 2021-01-06T08:32:00+07:00 | kampucheathmey.com | https://www.kampucheathmey.com/health/41882 |
Subsets and Splits
No community queries yet
The top public SQL queries from the community will appear here once available.